
Opgave 1 - Farmakodynamik (10 point)
A) Hovedparten af lægemidler udøver deres virkning ved at modulere aktiviteten af receptor på cellens plasma-membran. Beskriv tre typer af sådanne receptor, angiv et eksempel på hver af disse typer receptor og angiv et lægemiddel som modulerer aktiviteten af de angivne receptorer.
Hovedparten af lægemidler virker ved at binde til farmakologiske targets på cellens overflade og enten aktivere (agonister) eller hæmme (antagonister) deres funktion. Den første type er ion-kanal receptorer, der virker ved at en ligand binder til receptoren/membranproteinet enten extracellulært eller intracellulært, hvorved denne ændrer konformation og tillader influx/efflux. Dette ændrer cellens membranpotentiale og dermed cellens excitabilitet. Et eksempel på sådan en receptor er GABAA, der ved aktivering fører til Cl–-influx. Benzodiazepiner modulerer aktiveteten af receptoren ved at binde allosterisk til den og øge dens åbningsfrekvens. 

En anden type receptor på cellens plasma-membran er G-protein-koblede-receptorer, der inddeles i en klasse A (kort N-terminal), klasse B (mellemlang N-terminal) og klasse C (lang N-terminal). Disse receptorer aktiverer intracellulære G-proteiner, der videreformidler signet via second messengeres intracellulært. Ved aktivering af fx Gq-proteiner aktiveres PLC, som omdanner PIP2 til IP3 og DAG. IP3 binder til ER og stimulerer åbning af Ca2+-kanaler og frigivelse af Ca2+. Et eksempel er de adrenerge receptorer, hvor B1 og 2 er Gs, alfa2 er Gi og alfa1 er Gq. Lægemidlet metropolol er en selektiv B1-antagonist. 

En tredje type receptor er tyrosin-kinase receptorer, der intracellulært besidder tyrosiner og kinaser, som ved autofosfoylering fører til aktivering ved at receptorens kinase binder til og fosforylerer receptorens tyrosin. Et eksempel på en tyrosin-kinase receptor er insulinreceptoren, hvor lægemidlet insulin (agonist) binder og stimulerer den. 
· Ekstra: Endnu en receptor er Epidermal growth-hormon receptor, hvor lægemidlet cetuxinab er et antistof mod denne. (Mod coloncancer)

B) G-Protein koblede receptor signalerer vha ’second messenger’ systemer. Redegør for de tre hyppigste typer af signalering og angiv et eksempel på en receptor for hver type signalering
De tre hyppigste typer af signalering er: Gs, Gi og Gq. 
· Gs: Et signal-molekyle/ligand binder til GPCR ekstracellulært, hvorved G-proteinet binder på alfa-subunit og dets GDP udskiftes med GTP. G-protein-alfa-subunit stimulerer adenylatcyklase, som stimulerer dannelsen af cAMP fra ATP. Stigningen i cAMP aktiverer PKA,  som fosfylerer og åbner L-type Ca2+-kanaler i SR. Dette giver øget intracellulær calciumkoncentration og dermed øget kontraktilitet i hjertemuskulaturen. 
Et eksempel: B2-adrenerg receptor (terbutalin + salmeterol er agonist)

· Gi: Et signal-molekyle/ligand binder til GPCR ekstracellulært, hvorved G-proteinet binder på alfa-subunit og dets GDP udskiftes med GTP. G-protein-alfa-subunit hæmmer aktiveringen af adenylatcyklase, hvormed cAMP-niveauet sænkes. Mindre cAMP fører til mindre PKA-aktivering. Denne signaleringsvej åbner også K+-kanaler, hvilket hyperpolariserer cellen og dæmper fx kontraktilitet.
Et eksempel: alfa2-adrenerg receptor

· Gq: Et signal-molekyle/ligand binder til GPCR ekstracellulært, hvorved G-proteinet binder på alfa-subunit og dets GDP udskiftes med GTP. G-protein-alfa-subunit aktiverer PLC, der spalter PIP2 til IP3 og DAG. IP3 binder til ER og stimulerer åbning af Ca2+-kanaler og frigivelse af Ca2+. 
Et eksempel: alfa1-adrenerg

C) Illustrer på en bindingskurve samt på en dosis-respons kurve hvordan begrebet tolerance overfor et lægemiddel kommer til udtryk. Beskriv et eksempel på et lægemiddel der giver anledning til udvikling af tolerance.

Morfin virker som en stærk opioid og giver anledning til tolerance. Ved gentagen eller længerevarende behandling med morfin ses, at den samme dosis giver mindre effekt over tid, så der kræves stadigt højere doser for at opnå samme smertelindring. 

D) Bivirkninger kan klassificeres som on-target og off-target. Beskriv hvad dette betyder og giv eksempler på begge?
On-target bivirkninger opstår, når lægemidlet binder til de receptorer, den var tiltænkt at binde til. On-target bivirkninger opstår således på samme target, som lægemidlet er beregnet til at påvirke, hvorved disse bivirkninger er mildere end off-target. Eksempel på on-target bivirkninger kan være beta-blokkere (en type antihypertensiva), som binder til beta1-adrenerge receptorer på hjertet og kan give hypotension ved for høj dosis.
Off-target bivirkninger opstår, når lægemidlet binder til et andet target end dem den var tiltænkt af binde. Off-target bivirkninger opstår således på andre receptorer end de ønskede, hvilket skyldes at lægemidlet her ikke har lige så høj affinitet for en receptor, så den kan binde til andre receptorer også. Disse bivirkninger er ofte mere alvorlige, mindre forudsigelige og ikke nødvendigvis dosisafhængige. Eksempel herpå er amitriptolin (Tricyklisk antidepressiva), der primært virker ved at hæmme genoptagelsen af serotonin og noradrenalin (on-target), men  binder også til acethylcholin receptorer (mundtørhed), adrenerge receptorer (svimmel, sløv) og histamin receptorer (vægtøgning).                                

E) Redegør for hvordan et lægemiddels affinitet for en given receptor relaterer til mulige on og off-target bivirkninger?
Lægemidlets affinitet beskriver, hvor stærkt et lægemiddel binder til en receptor. Et lægemiddel med høj affinitet binder meget stærkt til receptoren og kræver lav koncentration for effekt. Et lægemiddel med lav affinitet binder svagt til receptoren. For on-target bivirkninger gælder, at hvis et lægemiddel har høj affinitet for sit primære target, kan det overaktivere/inaktivere dette target, som kan medføre on-target bivirkninger. For off-target bivirkninger gælder, at hvis et lægemiddel har lav affinitet og dermed ikke er helt selektivt, kan det også binde til andre receptorer end den tiltænkte (krydsaffinitet) og kan give off-target bivirkninger. 

Opgave 2 - Farmakokinetik (10 point)
Nedenfor er vist plasmakoncentrationens forløb for to lægemidler A og B efter p.o. administration. De to lægemidler er kemisk set ens bortset fra at lægemiddel B er en svag syre. 

A) Redegør for hvordan denne kemiske ændring kan give anledning til de observerede forskelle i farmakokinetik? 
Peroral administration af lægemidler afhænger af forskellige faktorer, herunder lægemidlets pH og dermed hvor stor en del af stoffet der er ioniseret eller ej. I dette tilfælde er lægemiddel B en svag syre og grafen ovenover visere en hurtigere absorption og højere plasmakoncentration for denne. Samtidig ses også en hurtigere elimination af lægemidel B, da plasmakoncentrationen falder stærkt efter kort tid. Modsat her ses lægemiddel A, der opnår maksimal plasmakoncentration og dermed absorption kort tid efter lægemiddel B. Årsagen til dette er, at lægemiddel B er en svag syre, der vil forblive uioniseret i ventriklens sure miljø og dermed absorberes hurtigere. I nyrerne vil den svage syre i den alkaliske/basiske urin blive mere ioniserede og dermed udskilldes hurtigere. Således antydes det, at lægemidel A sandsynligvis er mere basisk/neutral, da den i ventriklen vil blive ioniseret og give langsommere absorption og absorberes måske først i tyndtarmens basiske miljø (langsommere stigning).

B) De to stoffer er antihypertensive lægemidler og skal gives ved gentagen administration. Beskriv med udgangspunkt i van Rossum’s formel og udsvingsformlen, hvordan den kemiske ændring fra stof A til stof B vil påvirke administrationsinterval og udsving i plasmakoncentrationen?

Chat: Stof B har hurtigere absorption (↑F), hurtigere elimination (↓t½) og lavere fordelingsvolumen (↓Vd) end stof A. Ifølge van Rossum’s formel vil Css stige med høj F og lav Vd, men falde med kort t½. Den kortere halveringstid betyder, at lægemidlet elimineres hurtigere, hvilket øger udsvinget i plasmakoncentration og kræver et kortere administrationsinterval (τ) for at opretholde steady state. Stof A vil derimod have mindre udsving og kunne doseres sjældnere.

C) Det oplyses at en given patient i antihypertensiv behandling med stof B drikker 2-3L Cola om dagen. Phosphorsyren i Cola udskilles renalt og vil påvirke urinens pH. Redegør for hvordan det høje indtag af Cola kunne påvirke stoffets farmakokinetik?
Lægemiddel B er en svag syre og udskillelsen afhænger af urinens pH. Phosphorsyren gør tubulærvæsken sur, således at stof B ikke vil være ioniseret i lige så høj grad længere og derfor ville kunne reabsorberes i nyretubuli. Herved falder eliminationen og halveringstiden forlænges. Dette kan medføre stigning i plasmakoncentrationen og risiko for akkumulation af lægemidlet ved fortsat behandling. 

D) Vurder om det kunne være hensigtsmæssigt at skifte til stof A?
Hvis patienten ikke vil reducere sit høje daglige cola-indtag, vil det være mere hensigsmæssigt af skifte til stof A. Man kunne nemlig forestille sig, at halveringstiden for stof B bliver længere end stof A. Desuden er stof A mindre følsom overfor urinens pH. 

Opgave 3 – Antibiotika (10 point) 
Du har givet pencillin V til en patient med rodabsces og rodbehandlet patientens tand. Patienten ringer nu efter 4 dage og siger hun har fortsat ondt i tanden samt feber. Du tillægger metronidazol for at give bedre dækning mod anerobe bakterier; 
A) Redegør for metronidazols virkningsmekanisme; 
Metronidazol er et antimikrobielt middel, der virker bakteriocidt på anaerobe bakterier. Den virker som et prodrug, der intracellulært vil reduceres til dets aktive metabolitter, som binder til DNA, inducerer brud og hæmmer således nukleinsyresyntesen. Fører til apoptose. 

B) Patienten fortæller, at hun godt kan lide at drikke en flaske rødvin om dagen. Hvad informerer du patienten om. 
Patienten informeres om, at brugen af alkohol skal ophøres mens patienten får metronidazol. En interaktion mellem alkohol og metronidazol kan nemlig inducere antabus reaktion. 

C) Patienten har trods behandling med penicllin V og metronidazol fortsat feber. Du har podet fra patientens rodabsces og resistens svaret indløber nu. Du kontakter en klinisk mikrobiolog på det lokale sygehus, som anbefaler ciprofloxacin. Beskriv virkningsmekanismen for ciprofloxacin. 
Ciprofloxacin er et fluorkinolon med bakteriocid virkning og er også mod nukleinsyresyntesen. Dens funktion er at hæmme DNA-gyrase irreversibelt (svarer til topoisomerase i humane celler), som normalt regulerer supercoiling i DNA-molekyler under replikation og transkription. Ved hæmning af DNA-gyrase, vil DNA’et blive ustabilt, hvorved supercoils finder sted og både transkription samt replikation hæmmes. 

D) Patienten har epilepsi, så hvad skal du nu informere patienten om 
Patienten informeres om, at ciproflaxacin inducerer epileptiske anfald og derfor frarådes patienten med epilepsi at tage det. 

E) Angiv to stoffer som hver for sig virker bakteriostatisk, men kombineret har bakteriocid virkning. Begrund svaret. 
Stoffer, der hver især virker bakteriostatisk, men sammen virker bakteriocid kan være sulfonamider og trimetoprim. Sulfonamider (virker kun på bakterier) hæmmer omdannelsen af PABA til folinsyre ved at hæmme folinsyresyntasen. På denne måde fås ikke folinsyre og kaskaden kan ikke fortsætte. 
Trimetoprim (virker på bakterier + humane celler) hæmmer omdannelsen af folinsyre til dihydrofolinsyre og tetrahydrofolinsyre. Således dannes ikke tetrahydrofolinsyre til dannelse af nukleinsyre. 
Sulfonamider og trimetoprim virker bakteriocidt sammen, da de tilsammen hæmmer de to reaktioner, der giver nukleinsyresyntese.

F) Angiv to vigtige organ relaterede bivirkninger til behandling med sulfa præparater; 
Nyrerelateret (nefrotoksitet) og leverrelateret (hepatotoksisk)

G) Du er på vandretur i Himalaya med rejseselskab. En af de kvindelige deltagere får blærebetændelse. Eneste behandlingsmulighed er trimethoprim. Der er ingen læger med og hun spørger dig, fordi du har ordinationsret, om hun skal gå i gang med behandlingen. Hvad vil du spørge hende om før behandlingen eventuelt igangsættes;
Jeg vil spørge kvinden om hun er gravid. Trimethoprim er kontraindiceret under graviditet, da det hæmmer folinsyresyntesen og kan gå hen og give fostermisdannelser. Hvis kvinden svarer nej, vil jeg yderligere spørge ind til om hun har nyre- eller leverinsuficciens. Er svaret ja, så bør behandlingen justeres eller undgås. 

Opgave 4 – Smertebehandling og bivirkninger (10 point) 
En patient kommer ind til aftalt rodbehandling. Han fortælle at han dagligt tager hjertemagnyl (75 mg acetylsalicylsyre). Han har desuden taget 2 kodimagnyl (hver 500 mg acetylsalisylsyre og 9,6 mg codein) umiddelbart inden han ankom for at dulme de smerter som rodbehandlingen kunne give. 
A) Angiv hvad skal man være særlig opmærksom på ved operative indgreb på patienter der har indtaget acetysalicylsyre? 
Pt. har indtaget dobbelt dosis af ASA i sin kombination. ASA kan give øget blødningstendens, hvilket skyldes dens hæmning af COX-enzymer og dermed prostaglandiner og TxA2 i thrombocytter.  TxA2 er normalt prokoagulerende, og tiltrækker flere blodplader og fremmer blodpladeaggretion. Uden denne opnås en blodfortyndende effekt.

B) Redegør for virkningsmekanismen bag denne effekt og hvorfor er det særlig udtalt for acetysalicylsyre i forhold til andre svage analgetika (non-steroide anti-inflammatory drugs, NSAID)? 
ASA og NSAID er begge non-selektive Cox-hæmmere, da de hæmmer både Cox-1 og Cox-2. Forskellen er dog, at ASA hæmmer Cox-irreversibelt og giver langvarige blodfortyndende effekter, mens andre svage analgetika hæmmer Cox reversibelt og virker kortvarigt som smertestillende. 

C) Udover acetylsalisylsyre, så indeholder kodimagnyl også codein som tilhører klassen af opioider. Beskriv hvilke(n) receptor(er) binder opioiderne til og er de antagonister eller agonister? 
Opioder binder til opiod receptorer, som er G-protein koblede receptorer GPCRi. De virker som agonister, dvs. de aktiverer receptorerne. Opiod-receptorne findes i 3 hovedtyper: μ, delta og kappa. 
· (Aktivering af disse receptorer hæmmer neurotransmission ved at nedsætte Ca²⁺-indstrømning præsynaptisk og øge K⁺-udstrømning postsynaptisk, hvilket hæmmer smerteoverførsel. Codein virker primært på μ-receptoren efter omdannelse til morfin.)

D) Opioiderne klassificeres også som stærke analgetika på grund af deres kraftige smertestillende virkning, men codein bliver ofte, klinisk set, klassificeret som et ’svagt opioid’. Beskriv hvilken mekanisme ligger til grund for at codein har en svagere analgetisk virkning end de andre opioider? 
Codein er et prodrug, der i leveren først skal omdannes via demethyllering til morfin (dets aktive stof). Kun 5-15% af den indtagne codein omdannes til den stærke agonist, morfin og det er denne der står for den smertestillende effekt. 

E) Kan en overdosis paracetamol kan være letal. Hvorfor/Hvorfor ikke?
En overdosis af paracetamol kan være letal, fordi leveren kun kan omsætte en begrænset mængde sikkert. En overdosis klassiceres ved at indtage mere end 4000mg pr. døgn. Paracetamol omdannes normalt til ikke-toksiske stoffer via enzymet gluthation i leveren. Ved en overdosis, vil enzymet blive opbrugt, således paracetamol ikke kan omdannes til ikke-toksiske stoffer. Derimod omdannes det kun til toksiske stoffer som har en skadelig effekt på leveren. En antidote kan være N-acetylcystein, som er et prodrug, som omdannes til cystein. Glutation dannes nemlig ud fra cystein, og dette vil derved øge glutation syntesen således paracetamol kan omdannes til ikke toksiske stoffer.

Opgave 5 – Autonome Nervesystem (8 point) 
Stofferne adrenalin, salmeterol, propanolol og metoprolol udøver alle deres effekt på de adrenerge receptorer. 
A) Beskriv kort stoffernes receptorselektivitet og deres farmakologiske effekt på de adrenerge receptorer? 
Adrenalin og salmeterol er begge adrenerge agonister, der aktiverer de adrenerge receptorer. Adrenalin binder både til alfa-adrenerge og beta-adrenerge receptorer, mens salmeterol binder selektivt til beta2-adrenerge receptorer. Propanolol og metoprolol er adrenerge antagonister, der hæmmer beta-receptorer. Propanolol er non-selektiv for beta1 og beta2, mens metoprolol er en selektiv beta1-antagonist. 

B) Beskriv med udgangspunkt i virkningsmekanismen, hvorfor det er hensigtsmæssigt at bruge salmeterol fremfor adrenalin til behandling af et astmaanfald? Angiv også administrationsmåde for salmeterol? 
Det er hensigstmæssigt at bruge salmeterol fremfor adrenalin til behandling af astma, da salmeterol er en selektiv beta2-agonist, hvilket giver målrettet bronkodilation/afslapning i luftvejene. Adrenalin stimulerer herimod også beta1- og alfa1-receptorer, hvilket kan give karkontraktion, tarkykardi og hypertension. Desuden indtages salmeterol via indhalation, hvilket sikrer lokal effekt i bronkierne og lang virkningsvarighed.

C) Beskriv hvorfor propranolol kan have en mild angstdæmpende effekt?
Propranolol har en mild angstdæmpende effekt, fordi det blokerer beta1 og beta2 adrenerge receptorer og dermed hæmmer de fysiske symptomer på angst, såsom hjertebanken, tremor og sved. Effekten skyldes dæmpning af det sympatiske nervesystems aktivitet.



Opgave 6 – Anti-koagulation (8 point) 
A) Angiv 4 stoffer der hæmmer koagulationen og beskriv kort deres virkningsmekanisme 
Warfarin: Ikke en direkte antagonist, men hæmmer vitamin-K-epoxidreduktase og hæmmer derfor aktiveringen af k-vitamin afhængige koagulationsfaktorer. K-vitamin er essentielt for aktivering af koagulationsfaktorerne 2, 7, 9 og 10. Når disse ikke aktiveres, vil koagulationskaskaden hæmmes og koagulationen vil ikke finde sted.

Heparin: Er en intravenøs antikoagulent, der binder til og aktiverer antithrombin, som hæmmer aktiveringen af koagulationsfaktorerne 10 og 2a. Faktor 10 spalter normalt faktor 2 til faktor 2a, mens faktor 2a spalter fribrinogen til fibrin. Dermed hæmmes omdannelsen af fibrinogen til fibrin og blodets evne til at koagulere reduceres.

Acetylsalicylsyre: Hæmmer COX-1 enzymet irreversibelt og hæmmer derved dannelsen af  prostaglandiner og TXA2 (Tromboxan A2). TxA2 er normalt prokoagulerende, og tiltrækker flere blodplader, aktiverer trombocytterne og fremmer blodpladeaggretion. Uden TxA2 opnås en blodfortyndende effekt. 

Clopidogrel:  En ADP-receptor-antagonist, der binder irreversibelt til det aktive site af ADP-receptorer på blodpladerne, således at ADP ikke kan binde. Dette hæmmer dannelsen af glykoprotein IIA og glykoprotein IIB, der normalt krydsbinder fibrin i fibrinnetværket. På denne måde hæmmes koagulationskaskaden og der opnås øget blødningstendens ved at hæmme fibrinlinking. 

(Chat: Warfarin og heparin hæmmer koagulationskaskaden (sekundær hæmostase), mens acetylsalicylsyre og clopidogrel hæmmer blodpladeaktivering (primær hæmostase. Samlet resulterer de i nedsat trombedannelse og dermed blodfortyndende effekt.) 

B) Beskriv hvilket odontologiske komplikationer kan der opstå som følge af aspirin og/eller clopidrogrel behandling samt hvilke overvejelser bør man have herom?
Behandling med aspirin (acetylsalicylsyre) og/eller clopidogrel kan give øget blødningstendens pga. hæmning af blodpladefunktion. Dette kan føre til postoperative blødninger efter tandekstraktion eller kirurgi. Behandlingen bør ikke standses, da seponering øger risikoen for trombose, men i stedet bør man sikre lokal hæmostase. 

Opgave 7 – CNS (8 point) 
A) Parkinsons sygdom behandles ofte med levodopa. Redegør for virkningsmekanismen? 
Parkinsons sygdom er en degenerativ hjernelidelse, hvilket skyldes tab af dopaminerge neuroner (neuroner med dopamin). Det behandles ofte med levodopa, som er et forstadie til dopamin. Da man ikke ønsker omdannelse til dopamin før levodopa når CNS, administreres det peroralt sammen med decarboxylase hæmmer.
Levodopa krydser blod-hjerne-barrieren og omdannes til dopamin via decarboxylaser, så der kompenseres for dopamin tabet. 

B) Levodopa gives altid sammen med en såkaldt decarboxylase hæmmer. Beskriv hvorfor? 
Levodopa gives altid i kombination med en decarboxylase hæmmer, da der både findes decarboxylaser i leveren og i hjernen. Her ønskes først, at levodopa omdannes til dopamin oppe i hjernen, da dopamin modsat levodopa ikke kan krydse blodhjernebarriereren. Således vil levodopa i en kombination med decarboxylase hæmmer ikke decarboxyleres i leveren, men levodopa krydser blod-hjerne-barrieren og omdannes til dopamin via decarboxylaser i CNS. 

C) Antipsykotika, både typiske og atypiske, kan give parkinsonisme-lignende symptomer og akutte dystonier, også kaldet ekstrapyramidale bivirkninger. Redegør for mekanismen?
Antipsykotika (typiske = 1. generations, atypiske = 2. generations antipsykotika) virker ved at binde til og dermed blokere bl.a. D2-dopaminerge receptorer (GPCRi), dvs. det har en hæmmende effekt på dopaminfrigørelsen. D2-R findes bl.a. i den nigostriatale bane, som er en del af det ekstrapyramidale motoriske system. Ved blokering af disse, giver det såkaldte ekstrapyramidale bivirkninger, såsom reduktion i dopaminaktivtet og dermed parkinsonisme-lignende symptomer. 

Opgave 8 – Hormoner (8 point) 
A) Redegør for virkningen af insulin på a) lever, b) muskel, og c) hjerne. 
Helt overordnet udskilles insulin fra beta-cellerne i pancreas som respons på øget blodglukose. Insulin binder så til insulinreceptoren (en tyrosin-kinase-R) på overfladen af mange celler. Insulin vil i leveren stimulere GLUT-2 og påvirke enzymaktivitet, således her sker nedsat glukosefrigevelse til blodet og øget lagring af energi i form af glykogen og fedt.
Insulin vil i muskelvæv stimulere translokation af GLUT-4-transportere til cellemembranen. Dette medfører øget glukoseoptag og energilagring i musklerne, samt sænket blodglokuse.
I hjernen optages glukose af GLUT-1 og GLUT-3, som ikke reguleres af insulin. Således har insulin ikke en direkte effekt på glukoseoptag her, men har betydning for appetitregulering i hypothalamus. 

B) Angiv de forskellige former for insulin der anvendes i behandling af type 1 diabetes. Særligt med hensyn til farmakokinetik 
1. Hurtig og korttidsvirkende insulin-analoger (ifbm. måltider) 
· 3-5 timers varighed
2. Korttidsvirkende humant insulin i neutral opløsning (intravenøst)
· 6-8 timers varighed
3. Intermediært virkende insulin
· 12-18 timers varighed
4. Langtidsvirkende insulinanaloger (anvendes 1-2 gange dgl. )
· 16-42 timers varighed
5. Kombinationspræparater bestående af 1, 2 og 3
· Indeholder både hurtigtvirkende og langtidsvirkende

C) GLP-1 anvendes i dag til behandling af type 2 diabetes. Angiv effekten af GLP-1 på insulinsekretionen og hvorfor GLP-1 behandling er relativt sikker i forhold til udvikling af hypoglykæmi.
GLP-1 stimulerer glukoseafhængig insulinsekretion fra beta-celler og hæmmer glukagonfrigevelse fra alfa-celler. Således sænkes blodglukosen efter måltider. Behandlingen er relativt sikker i forhold til udvikling af hypoglykæmi, da insulinfrigvelsen kun øges ved forhøjet glukose, og ikke når glukoseniveauet er normalt eller lavt. 

Opgave 9 – Basale principper i kemoterapi (8 point) 
A) Tamoxifen bliver brugt til behandling af østrogenreceptor positive brystcancerformer. Redegør for virkningsmekanismen af Tamoxifen under behandling af brystcancer. 
Tamoxifen er et prodrug, som omdannes til dens aktive substans amoxifin i leveren. Amoxifin er en kompititiv antagonist på østrogen receptorer og hæmmer således effekten af østrogen (agonisten) i østrogen følsomme væv som mammae/bryster. Østrogen er nemlig en vækstfaktor, og derfor ønsker man at hæmme det, så tumoren ikke deler sig yderligere. 

B) Redegør for hvorfor der er en grænse for hvor længe man må give Tamoxifen. 
Længerevarende behandling med tamoxifin kan give øget risiko for endometriecancer, da tamoxifen virker som en østrogenreceptor-agonist i endometriet

C) Metastaserende brystcancer behandles i nogle tilfælde med en kombination af angiogenesehæmmere og anti-mitotika som eksempelvis Vinkristin. Angiv target af Vinkristin og redegør for virkningsmekanismen.
Vinkristin er et antimitotika, der binder sig til B-tubulin i mikrotubuli, hvorved andre tubuliner ikke kan binde sig til. Således hæmmer det, at tubulin bliver polymeriseret og dermed hæmmes dannelsen af tentrådsapparat. Celledelingen hæmmes i metafasen og medfører apoptose.

Opgave 10 – Interaktioner (10 point) 
A) Redegør for 2 farmakokinetiske og 2 farmakodynamiske mekanismer hvorved farmakologiske stoffer kan interagere?
Farmakokinetiske interaktionsmekanismer:
· Absorption: Et lægemiddel kan interagere med et andet lægemiddel og påvirke dets absorption. Et eksempel er indtagelsen af tetracyklin sammen med mælkeprodukter. Her vil calcium fra mælkeprodukter binde sig til tetracykliner og nedsætte dets absoprtion og dermed effekt. 
· Elimination: Et lægemiddel kan påvirke et andet lægemiddels renale udskillelse ved at påvirke pH i urinen. Fx vil svage syrer være ioniseret i et basisk miljø, mens svage baser vil være ioniseret i et surt miljø. Når et stof er ioniseret, vil dets reabsorption hæmmes og sekretionen øges. Fx vil der ved en høj ASA koncentration ses øget renal sekretion, når det fx indtages sammen med natriumbicarbonat.
· Metabolisme: Et lægemiddel kan hæmme eller stimulere et andet stofs nedbrydning i leveren. Hæmning af nedbrydningen vil medføre toksicitet, mens stimulation vil give nedsat effekt. 
Farmakodynamiske interaktionsmekanismer:
· Synergisk effekt: To lægemidler med samme virkning kan forstærke hinanden. Fx virker sulfanamider og trimetoprim begge bakteriostatiske, men i kombination virker de bakteriocide ved at hæmme to trin i folinsyresyntesen.
· Antagonistisk effekt: To lægemidler med modsat virkning kan modvirke hinanden på receptorniveau. Fx vil en interaktion mellem adrenalin (beta-agonist) og propranolol (beta-blokker) medføre nedsat bronkodilation, da propranolol hæmmer adrenalin effekten. 

Opgave 11 – Ordinationsret og bivirkninger (5 point) 
Du har som tandlæge haft en patient der har fået en bivirkning af den medicin du har ordineret. 
Hvilke(n) af nedenstående bivirkninger SKAL altid anmeldes til Lægemiddelstyrelsen? 
1. En bivirkning der er så alvorlig, at den har ført til indlæggelse 
2. En livstruende eller dødelig bivirkning 
3. En bivirkning der har forårsaget misdannelse 
4. En bivirkning der har givet varigt mén 
5. En bivirkning der er opstået som følge af en interaktion mellem det lægemiddel du har ordineret, og et lægemiddel din patient fik i forvejen
Alle ovenstående bivirkninger skal anmeldes til lægemiddelstyrelsen

Opgave 12 – Recept (5 point) [image: ]
Udskriv en recept på stoffet ibuprofen i relevante smertestillende doser til 

Frederik Bortesen cpr 061175-8117, Roddybet 4, 7071 Tandløse, for behandling i 4 dage. Du er tandlæge N. Nielsen med cpr 020250-2222/Ydernummer 234, Molargade 25, 7070 Amalganstrup, tlf. 70717273.

Opgave 1 – Farmakodynamik (10 point) 
A) Hovedparten af lægemidler udøver deres virkning ved at modulere aktiviteten af receptor på cellens plasma-membran. Beskriv tre typer af sådanne receptor, angiv et eksempel på hver af disse typer receptor og angiv et lægemiddel som modulerer aktiviteten af de angivne receptorer. 
Hovedparten af lægemidler virker ved at binde til phamakologiske targets på cellens overflade og enten aktivere (agonister) eller hæmme (antagonister) deres funktion. Den første type er ion-kanal receptorer, der virker ved at en ligand binder til receptoren/membranproteinet enten extracellulært eller intracellulært, hvorved denne ændrer konformation og tillader influx/efflux. Dette ændrer cellens membranpotentiale og dermes cellens excitabilitet. Et eksempel på sådan en receptor er GABAA, der ved aktivering fører til Cl–-influx. Benzodiazepiner modulerer aktiveteten af receptoren ved at binde allosterisk til den og øge dens åbningsfrekvens. 

En anden type receptor på cellens plasma-membran er G-protein-koblede-receptorer, der inddeles i en klasse A (kort N-terminal), klasse B (mellemlang N-terminal) og klasse C (lang N-terminal). Disse receptorer aktiverer intracellulære G-proteiner, der videreformidler signalet via second messengeres intracellulært. Ved aktivering af fx Gq-proteiner aktiveres PLC, som omdanner PIP2 til IP3 og DAG. IP3 binder til ER og stimulerer åbning af Ca2+-kanaler og frigivelse af Ca2+. Et eksempel er de adrenerge receptorer, hvor B1 og 2 er Gs, alfa2 er Gi og alfa1 er Gq. Lægemidlet metropolol er en selektiv B1-antagonist. 

En tredje type receptor er tyrosin-kinase receptorer, der intracellulært besidder tyrosiner og kinaser, som ved autofosfoylering fører til aktivering ved at receptorens kinase binder til og fosforylerer receptorens tyrosin. Et eksempel på en tyrosin-kinase receptor er insulinreceptoren, hvor lægemidlet insulin (agonist) binder og stimulerer den. 
Ekstra: Endnu en receptor er Epidermal growth-hormon receptor, hvor lægemidlet cetuxinab er et antistof mod denne. (Mod coloncancer)

B) Beskriv og illustrer, hvordan man finder et lægemiddels (L’s) affinitet for en given receptor
Affinitet beskriver, hvor stærkt et lægemiddel (L) binder til en given receptor. Man kan finde affiniteten ved at se på dissociationskonstanten KD, som er lig den ligandkoncentration, hvor 50% af receptorerne er bundet. Jo lavere KD, desto større affinitet. Man finder affiniteten ved at udføre et bindingsforsøg, hvor man tilsætter stigende koncentrationer af lægemiddel til et system med et kendt antal receptorer, fx mærket med radioaktivt ligand. Derefter måles, hvor meget ligand der er bundet (B) ved hver koncentration. Dette indsættes som punkt i et koordinatsystem hvor x-aksen angiver koncentration, og y-aksen angiver bindingsgrad fra 0-1 (%), så mængden af bundet ligand plottes som funktion af koncentrationen [L]. Man ønsker lægemidler med høj affinitet, så en lavere koncentration af lægemidlet kan opnå effekt og risikoen for off-target bivirkninger reduceres.

Stof A har lavere KD og har dermed højere affinitet for target end stof B. 

C) Beskriv hvad der forstås ved et terapeutisk indeks og Redegør for hvordan et lægemiddels affinitet relaterer til størrelse af det terapeutiske indeks i et tilfælde hvor det er tale om on-target bivirkninger samt i et tilfælde hvor der er tale om off-target bivirkninger.
Det terapeutiske indeks (TI) er et mål for, hvor stor forskel der er mellem en effektiv dosis og en toksisk dosis og kan udtrykkes ved formlen:
 
Hvor TD50 er den dosis, der giver toksiske bivirkninger hos 50% af populationen, mens ED50 er den dosis, der giver ønsket terapeutisk effekt hos 50% af populationen. Således er et stort TI mere sikkert, da der er stor afstand mellem terapeutisk og toksisk dosis. 
Hvis et lægemiddel har høj affinitet for en given receptor, vil både effekt og toksixitet opnås ved lave doser, da disse har et lavt terapeutisk indeks og dermed lille forskel mellem effektiv og toksisk dosis.
Hvis et lægemiddel derimod har lav affinitet for en given receptor, vil effekt opnås ved lave doser mens off-bivirkninger opstår ved højere doser, hvilket skyldes et bredt terapeutisk indeks og dermed stor forskel mellem effektiv og toksisk dosis.
· Høj affinitet > Både effekt og toksicitet ved lave doser > Lavt TI
· Høj affnitet + høj selektivitet (lav affinitet for andre receptorer) > Effekt ved lav dosis, bivirkning først ved høj dosis > Højt TI
· I tilfælde af On-target bivirkning: Både effekt og bivirkning på samme receptor ved lave doser af høj affinitet > Lavt TI
· I tilfælde af Off-target bivirkning: Høj affinitet > Effekt ved lav dosis og bivirkning ved høj dosis > Højt TI

D) Beskriv og illustrer hvordan dosis-respons kurven for adrenalin til en adrenerg receptor vil moduleres i tilstedeværelse af stigende koncentration af hhv et lægemidler som er en kompetitiv og en non-kompetitiv antagonist, og angiv hvilke forhold der giver anledning til non-kompetitiv inhibition.
Ved tilstedeværelsen af en kompetitiv reversibel antagonist vil dosis-respons kurven forskydes til højre men have samme hældning, da antagonisten konkurrerer med agonisten om binding til target. Forskydningen til højre repræsenterer et fald i affinitet, da det vil kræve en højere koncentration af ligander for at opnå tilsvarende virkning. Højere koncentration vil øge sandsynlighed for binding. 
Ved tilstedeværelsen af en kompetitiv irreversibel antagonist vil dosis-respons-kurven forskydes til højre og falde i efficacy. Dette skyldes, at antagonisten binder til det samme aktive site som agonisten, men binder irreversibelt, så receptoren inaktiveres permanent og ikke kan frigøre antagonisten igen. Efterhånden som antagonisten irreversibelt inaktiverer flere receptorer, vil færre funktionelle receptorer være tilgængelige og efficacy falder.
Ved tilstedeværelsen af en non-kompetitiv antagonist vil dosis-respons kurven afflades (lavere hældning), hvilket repræsenterer et fald i efficacy. Liganden vil nemlig her binde allosterisk til receptoren, hvorved affiniteten ikke påvirkes, da agonisten stadig kan binde sig til receptorens aktive site. Dog opnås ikke respons, da antagonisten har inaktiveret receptoren. Derfor bliver kurven lavere.
Forhold der giver anledning til non-kompetitiv inhibition:
· Antagonist binder allosterisk og ændrer receptorens konformation, så agonisten ikke kan aktivere den
· Antagonisten binder irreversibelt og inaktiverer receptoren

E) Beskriv på baggrund af din tegning ovenfor hvor stor farmakologisk virkning man vil få af hhv en kompetitiv og en non-kompetitiv inhibitor ved meget høje niveauer af adrenalin i kroppen.
En kompetitiv antagonist vil have lille virkning, da adrenalin nemt kan udkonkurrere antagonisten og ikke muliggøre binding til adrenerge receptorer, hvorved den maksimale effekt stadig kan opnås. En non-kompetitiv antagonist vil derimod binde kovalent ved hver mulighed og fuldstændig hæmme/inaktivere target fra et allosterisk site, hvilket vil sænke virkningen af adrenalin. 

Opgave 2 – Farmakokinetik (10 point) 
Nedenfor er vist plasmakoncentrationens forløb for to lægemidler A og B efter peroral administration. De to lægemidler er kemisk set næsten ens bortset fra at lægemiddel A er en svag base og deres metabolisme i leveren er identisk.

A) Kan man på baggrund af de to kurver vurdere hvilket af lægemidlerne der har højest biotilgængelighed (F)
Biotilgængeligheden defineres som den andel af lægemidlet, der når det systematiske kredsløb i uændret form. Det bestemmes ved at sammenligne AUC efter peroralt og intravenøst. Da man ikke kender kurverne for de to lægemidler efter i.v. administration, kan man derfor ikke bestemme biotilgængeligheden (F) for de to stoffer. 

B) Redegør for hvordan denne kemiske forskel kan give anledning til de observerede forskelle i farmakokinetik? 
Lægemidler, der er svage syrer, absorberes bedst i et surt miljø, fordi de her hovedsageligt foreligger på den uioniserede form, som lettere kan passere mavetarmkanalens lipidmembraner ved passiv diffusion. Omvendt vil lægemidler, der er svage baser, absorberes mere effektivt ved højere pH, da de i dette miljø overvejende findes som uioniserede molekyler.
Det betyder, at det lave pH i ventriklen (pH 1–3) fremmer absorptionen af svage syrer, mens den relativt højere pH i tyndtarmen (pH 5–8) fremmer absorptionen af svage baser. Dette fænomen kaldes ion trapping, hvor graden af ionisering afgør, i hvilket område et stof bedst absorberes.
Ved udskillelse i nyrerne har urinens pH en tilsvarende betydning. Et basisk urinmiljø (pH 7–8) vil øge udskillelsen af svage syrer, fordi de her er mere ioniserede og derfor i mindre grad reabsorberes gennem tubulusmembranen. Det omvendte gør sig gældende for baser, som ved relativt surt pH i større omfang vil være på ioniseret form, hvilket vil fremme udskillelse, da en relativt mindre del vil reabsorberes ved passiv diffusion.

C) De to stoffer er arytmika og skal gives ved gentagen administration. Beskriv med udgangspunkt i van Rossum’s formel og udsvingsformlen, hvordan den kemiske forskel fra stof A til stof B vil påvirke administrationsinterval og udsving i plasmakoncentrationen?

Stof B har hurtigere absorption (↑F), hurtigere elimination (↓t½) og lavere fordelingsvolumen (↓Vd) end stof A. Ifølge van Rossum’s formel vil Css stige med høj F og lav Vd, men falde med kort t½. Den kortere halveringstid betyder, at lægemidlet elimineres hurtigere, hvilket øger udsvinget i plasmakoncentration og kræver et kortere administrationsinterval (τ) for at opretholde steady state. Stof A vil derimod have mindre udsving og kunne doseres sjældnere. For at opretholde Css må lægemiddel B derfor administreres hyppigere (kortere τ) end stof A, som på grund af sin længere halveringstid giver mindre udsving og kan doseres sjældnere.
· (Svar: Lægemiddel B vil skulle administreres hyppigere på grund af den kortere halveringstid og giver anledning til større udsving i plasmakoncentration)

D) Det oplyses at en given patient i behandling med stof A drikker 2-3L Cola om dagen. Phosphorsyren i Cola udskilles renalt og vil påvirke urinens pH. Redegør for hvordan det høje indtag af Cola kunne påvirke stoffets farmakokinetik og angiv hvordan der kan kompenseres for denne påvirkning?
Lægemiddel A er en svag base og udskillelsen afhænger af urinens pH. Phosphorsyren vil ikke påvirke pH i mavesækken og tarmen, men urinens pH vil blive mere sur. Dette vil betyde at en større del af stof A bliver ioniseret og dermed ladet, hvormed reabsorptionen i nyretubuli reduceres. Cola vil således øge den renale sekretion og reducere virkningstiden, hvorfor der under disse omstændigheder skal doseres hyppigere hvis ikke patienten stopper sit cola-indtag. Farmakologisk kan der kompenseres for denne bivirkning ved at alkalisere urinen med fx natriumbicarbonat, så den bliver mere basisk. Dette vil hjælpe stof A mod sit uioniseret form, hvorved reabsorptionen kan øges.

E) Vurder om det kunne være hensigtsmæssigt at skifte til stof B for den givne patient?
Hvis patienten ikke vil reducere sit daglige cola-indtag, vil det være mere hensigtsmæssigt at skifte til stof B for at undgå problemer med hurtig udskillelse af lægemiddel A. Ulempen er, at lægemiddel B skal administreres oftere grundets dets hurtige elimination. 

Opgave 3 – Antibiotika (10 point) 
Ampicillin anvendes sammen med gentamicin i forbindelse med alvorlige infektioner. 
A) Redegør for gentamicins virkningsmekanisme og angiv dets antibiotiske spektrum. Redegør for doseringstiltag til minimering af toksiske bivirkninger ved længerevarende behandling med stoffet
Gentamycin er et aminoglykosid, der hæmmer den bakterielle proteinsyntese ved at binde irreversibelt til de bakterielle ribosomer på 30S subunit. Effekten er koncentrationsafhængig og bakteriocid. Gentamycins antibiotiske spektrum er overvejende gram-negative stave. Ved behov for længerevarende behandling (>3 dage) skal dosering justeres efter nyrefunktion for at reducere risikoen for toksiske bivirkninger (nefro- og ototoksicitet).

Ved penicillin-allergi bør en anden behandling anvendes. Cefuroxim sammen med gentamicin er et alternativ hos penicillin-allergikere. 
B) Angiv hvilken stofgruppe cefuroxim tilhører og beskriv dets virkningsmekanisme. Redegør for en uønsket potentiel reaktion på cefuroxim hos penicillin-allergikere.
Cefuroxim tilhører stofgruppen cephalosporiner, som hører under gruppen beta-laktam antibiotika. Beta-laktam antibiotika hæmmer den bakterielle cellevægssyntese. Disse binder til de bakterielle transpeptidaser, hvorved krydsbinding af peptidoglykanlag hæmmes. Dette fører til inkomplet dannelse af cellevæggen og effekten er tidsafhængig og bakteriocid, da hæmning af cellevæggen vil øge cellens osmotiske tryk, hvorved den svulmer og brister. Nogle penicilin-allergikere kan krydsreagere på cephalosporiner, dvs. at immunsystemet kan reagere på cephalosporiner fordi begge antibiotikagrupper har en fælles beta-laktam-ring. 

Opgave 4 - Smertebehandling og bivirkninger (10 point) 
De svage analgetika ibuprofen og paracetamol virker begge ved at hæmme cyclooxygenasesn (COX) 
A) Hvad er forskellen i 1) virkningsprofilen og 2) bivirkningsprofilen mellem de to stoffer?
Forskellen i virkningsprofilen er, at paracetamol kun hæmmer COX-1, mens ibuprofen hæmmer både COX-1 og COX-2 og har således også antiinflammatorisk virkning. Bivirkningsmæssigt giver ibuprofen risiko for bl.a. GI-blødninger (gastrointestinale) og nyrepåvirkning, mens paracetamol kan give leverinsufficiens ved overdosering. 
· (Der findes to former for COX-enzymer, COX-1 og COX-2. COX-1 enzymer er aktive på basalniveau og sørger for dannelsen af prostaglandiner og tromboxan A2 konstant. Prostaglandiner produceret af COX-1 enzymer fører til mukøs sekretion i maveslimhinden, hæmning af syreskretion fra mavetarmen, vasodilation og kontraktion i endometriet. COX-2 enzymer er aktive ved inflammation og stimulerer dannelsen af prostaglandiner ved inflammation. COX-enzymerne omdanner arachidonat til prostaglandiner, der har flere funktioner i den raske og syge krop.) 

Amitriptylin tilhører klassen af tricykliske antidepressiva, men det er også et sekundært analgetikum. 
B) Til hvilken type smerte ses bedre virkning af de sekundære analgetika end af COX hæmmere og opioider? Giv gerne eksempler.
De sekundære analgetika virker bedre på neuropatiske smerter såsom fantomsmerter, diabetiske smerter eller helvedesild, mens COX-hæmmere og opioder virker bedst på nociceptive smerter.

C) Angiv hvilket protein (target protein) binder amitryptalin til og beskriv effekten af bindingen? Redegør endvidere for hvordan dette vil forårsage en smertestillende virkning?
Amitryptalin binder til og hæmmer noradrenalintransport (NET) i de descenderende hæmmende neuroner til rygmarvens dorsalhorn. Dette øger koncentrationen af noradrenalin i synapsespalten, hvor det aktiverer alfa2-adrenerge receptorer på de nociceptive (glutamerge) neuroner. 
Da α₂-receptorer er Gi-proteinkoblede, hæmmes præsynaptisk Ca²⁺-influx (→ reduceret transmitterfrigivelse) og postsynaptisk øges K⁺-efflux (→ hyperpolarisering). Begge mekanismer reducerer det nociceptive signal og dermed smerteopfattelsen, hvilket forklarer den analgetiske virkning af amitriptylin ved neuropatiske smerter.

TCA virker sekundært ved at hæmme de spændingsafhængige natriumkanaler på smerteneuron, der normalt fører signalet videre. Således kan signalet ikke videresendes gennem første neuron, hvorved smertemekanismen hæmmes. 

Opioiderne er blevet klassificeret af Sundhedsstyrelsen som det farligste rusmiddel man kan tage. 
D) Angiv hvilken bivirkning, der akut gør opioiderne så farlige og beskriv kort mekanismen bag bivirkningen
Opioderne forårsager respirationsdepression, som er den primære dødsårsag ved akut opiodforgiftning. Tilstanden medfører nemlig hypoventilation, hypoksi, hyperkapni og til sidst bevidsthed, hjertestop og død. 
Mekanismen er at opioder binder til my-receptorer/kemoreceptorer i respirationscentret i MO, hvorved neuronernes følsomhed overfor stigninger i blodets pCO2 reduceres. Den reflektoriske respiration vil derfor ophøre. 

En mulig on-target bivirkning af længerevarende morfinbehandling er kløe grundet aktivering af opioid receptorer i mast celler. 
E) Angiv et lægemiddel (eller lægemiddelklasse), som kan kombineres med morfin for at reducere denne kløe.
Antihistaminer kan kombineres med morfin for at reducere kløen. 

Opgave 5 – Central Nervesystem (8 point) 
Umiddelbart før et større tandindgreb giver du en patient et benzodiazepin (det kunne f.eks. være diazepam). 
a) Angiv hvilken farmakologisk effekt af diazepam, som du ønsker at udnytte?
Diazepam har en hurtigt indsættende angstdæmpende effekt, således at patienten bliver mindre nervøs for gennemførslen af indgrebet. 

b) Efter veludført tandindgreb, spørger patienten, om det er OK at køre bil hjem. Hvad svarer du og med hvilken begrundelse?
Jeg svarer nej, da diazepam udover at være angstdæmpende også har en kraftigt søvfremkaldende/sederende effekt, der påvirker ens reaktionsevne og kan være farligt i trafikken. 

c) En patient med et længerevarende krampeanfald (status epilepticus) behandles rektalt med diazepam, hvorefter patienten kramper hurtigt ophører. Angiv hvilken farmakologisk effekt af diazepam, som udnyttes ved denne behandling?
Benzodiazepiner har en krampehæmmende (antipileptisk) og muskelrelakserende effet. Denne udnyttes ved krampeanfald.

d) Redegør for benzodiazepiners farmakologiske virkningsmekanisme, som ligger til grund for de effekter du har beskrevet ovenfor? 
Benzodiazepiner er positive allosteriske modulatorer, som binder allosterisk til benzodiazepin-sitet på GABAA-receptorer. GABAA-receptorer er ligand-koblede ionkanaler, hvor binding af benzodiazepinet øget effekten af GABA ved at øge åbningsfrekvensen af GABAA-receptoren, hvilket medfører øget Cl--influx. Dette medfører hyperpolarisering af neuronerne og dermed nedsat fyringsaktivitet, hvilket resulterer i træthed (sederende), angstdæmpende og krampehæmmende effekter. 

e) Beskriv hvilke udfordringer er forbundet med et dagligt indtag af benzodiazepiner?
Den angstdæmpende og beroligende virkning af benzodiazepiner ledsages ofte af en følelse af eufori, hvilket bidrager til stoffernes høje misbrugspotentiale. Ved længerevarende brug udvikles der desuden tolerance, så der kræves stadig højere doser for at opnå samme effekt, samt afhængighed, som kan medføre et udtalt abstinenssyndrom ved ophør. Langtidsbehandling kan endvidere føre til personlighedsændringer, øget aggressivitet og nedsat korttidshukommelse. På grund af disse bivirkninger og afhængighedsrisikoen anses benzodiazepiner generelt for uegnede til langtidsbehandling af angst og søvnløshed.

Opgave 6: Hjerte og kredsløb (6 point) 
A) Angiv fire anti-hypertensiva og beskriv deres virkningsmekanisme
· Alfa1-antagonister/blokker: Blokerer noradrenalins virkning på den postsynaptiske alfa1-receptor i glat muskulatur i arterioler og venoler. Normalt fører aktivering af alfa1-receptor til vasokonstriktion gennem aktivering af PLC og øget intracullær calciumkoncentration, så en blokade medfører derfor vasodilation. 
· Beta-antagonister: Hæmmer/blokerer beta-receptorer i hjertet, der nedsætter hjertets kontraktion samt hæmmer reninfrigivelsen i nyrerne. 
· Calciumantagonister/kanalblokker: Hæmmer/blokerer L-type calcium kanaler i hjertet, hvorved den intracellulære calciumkoncentration falder. Dette medføre mindre kontration af den glatte muskulatur i arteriolerne i hjertet.
· ACE hæmmer: Hæmmer enzymet ACE, der normalt omdanner angiotensin 1 til angiotensin 2. Angiotensin 2 medfører vasokontraktion og en hæmning af denne medfører kardilation. 


Opgave 7 – Hormoner (6 point)
A) Insulin anvendes til behandling af både type 1 og type 2 diabetes. Anfør mindst to farmakokinetiske profiler for insulin som lægemiddel.
Insulin kommer i forskellige formuleringer, hvor især korttids- og langtidsvirkende formuleringer anvendes til behandling af diabetes.
Hurtig og korttidsvirkende insulin-analoger (ifbm. måltider) 
a) 3-5 timers varighed
Korttidsvirkende humant insulin i neutral opløsning (intravenøst)
b) 6-8 timers varighed
Intermediært virkende insulin
c) 12-18 timers varighed
Langtidsvirkende insulinanaloger (anvendes 1-2 gange dgl. )
d) 16-42 timers varighed
Kombinationspræparater bestående af 1, 2 og 3

B) Insulin har bivirkninger. Især en bivirkning skal man kende til. Angiv hvilken bivirkning og dens symptomer
Hypoglykæmi (for lavt blodsukker) som følge af insulinindtag skal man særligt kende til af bivirkninger. Hypoglykæmi opstår, når blodsukkeret falder til et niveau under det normale, typisk som følge af, at insulindosis overstiger kroppens behov for glukose. Symptomer på hypoglykæmi er sved, rysten, hjertebanken og påvirket bevidsthed. Svær hypoglykæmi kan føre til bevidsthedstab. 

C) Insulin virker primært på perifere væv og er med til at sænke koncentrationen af glukose i blod. Anfør hvilke væv der er tale om og hvordan sænkningen af glukose medieres. 
Insulin virker primært på muskel-, fedt- og levervæv, hvor binding af insulin til dens receptor på cellerne medfører øget glukoseoptag i vævene. 
· I muskel- og fedtceller stimulerer insulin translokation af GLUT4-glukosetransportere til cellemembranen, hvorved glukoseoptagelsen øges. I leveren stimulerer insulin glykogensyntese og hæmmer glukoneogenese, så glukoseproduktionen reduceres. 

Opgave 8 – Generel Anæstesi (4 point)
A) Angiv graden af smertedækning og induktionshastigheden for lattergas (Dinitrogenoxid)
Lattergas har god analgetisk effekt og er generelt en god smertedækning. Dertil har lattergas en høj induktionshastighed i forhold til andre inhalationsgivne anæstesimidler. Den giver effektiv smertelindring, men kun svag søvndyssende virkning, og anvendes derfor ofte som supplement til andre anæstetika.

B) Hvordan kvantificeres inhalationsgivne anæstesimidlers potens og hvor potent et anæstesimiddel er lattergas (Dinitrogenoxid)?
Potensen af inhalationsgivne anæstesimidler kvantificeres i MAC (Minimal Alveolær Koncentration). MAC er den alveolære koncentration af et anæstesimiddel, der forhindrer bevægelse som reaktion på et standard kirurgisk smertestimulus hos 50 % af patienterne. Lattergas har en meget høj MAC og er derfor ikke et potent anæstesimiddel, men har god analgetisk effekt, og anvendes derfor ofte i kombination med andre anæstesimidler
· Inhalationsgivne anæstesimidlers potens angives i MAC (Minimal Alveolær Koncentration). MAC er den mændge anæstesi gas der skal være i alveolerne for at 50% af forsøgsdyr ikke responderer på en hudincision. 

Opgave 9 – Interaktioner og bivirkninger (8 point) 
A) Udfyld nedenstående skema over farmakodynamiske lægemiddelinteraktioner mellem de to nævnte lægemidler. Der skal angives om der er tale om interaktionen på molekylær, cellulær, eller fysiologisk niveau, samt om interaktionen er agonistisk (begge lægemidler påvirker i samme retning, enten additiv eller synergistisk) eller antagonistisk (modsatrettet virkning).

B) For de nedenfor nævnte farmakodynamiske bivirkninger, angiv om de kan beskrives som ”on target” eller ”off-target” og beskriv virkningsmekanismen:
· Bradykardi som følge af propranolol behandling. 
· Svar: On-target. Propranolol er en non-selektiv beta-adrenerg-R antagonist. Blokade i hjertet medfører nedsat hjertefrekvens- 
· Respiratorisk depression for følge af diazepam behandling. 
· Svar: On-target. Diazepam forstærker effekten af GABAA-receptorer i CNS og kan medføre respirationsdepression. 
· Mundtørhed som følge af behandling med amitriptyline (en tricyclisk antidepressiv, TCA) 
· Svar: Off-target. Amitriptylin har primær effekt ved hæmning af genoptag af NA/serotonin, men binder også muskarine acetylcholin receptorer som antagonist. Blokade af parasympatisk muskarin-signalering til spytkirtler reducerer sekretionsaktivitet og kan medføre mundtørhed. 
· Ekstrapyramidale bivirkninger som følge af behandling med haloperidol (typisk antipsykotisk) 
· Svar: On-target. Haloperidol er en potent D2-receptorantagonist og blokade af disse kan medføre parkinson-symptomer. 
· Hypertension som følge af behandling med hydrocortison 
· Svar: On-target. Hydrocortison har både glukokortikoid og vis mineralokortikoid aktivitet.


Opgave 10 – Ordinationsret og bivirkninger (4 point) 
A) Hvilke(t) lægemidler(middel) skal ordineres ifølge udleveringsbestemmelse AP4 (afhængighedsskabende lægemidler)? 
1. Xylocain (lidocain) 
2. Doltard (morphin) 
3. Dolol (tramadol) 
4. Kodipar (codein, paracetamol) 
5. Ampicillin
	Morfin og tramadol skal ordineres ifølge AP4

Opgave 11 – Recept (4 Point) 
A) Du skal have fornyet indholdet i dit medicinskab på klinikken. Du mangler lokalbedøvelse. Udskriv injektionsvæske Xylocain (10 mg/ml). Du får brug for i alt 200 ml. Vælg det billigste præparat.

Reeksamen 2024
Opgave 1 – Farmakodynamik (10 point) 
A. Beskriv og illustrer de forskellige grader af agonisme som kan observeres på en G-protein koblet receptor og angiv hvilken parameter de adskiller sig på 
En agonist defineres som en ligand, der stimulerer target. Der findes tre former for agonisme: Fuld agonist, partiel agonist og inverse agonist. En fuld agonist er en ligand som binder til target og udløser targets maksimale respons/giver maksimal effekt. Her opnåes en efficacy på 1. En partiel agonist vil modsat den fulde agonist ikke opnå maksimal effek uanset ligandkoncentration. Den fungerer således som den fulde agonist, men kan ikke nå en maksimal effekt. Efficacy vil for den partielle agonist være mindre end 1 men over 0. En inverse agonist giver negativt respons og medfører inaktivering af target. Inverse agonist ligander binder nemlig på konstitutive targets, dvs. targets som er aktive på et basalt niveau uden at have en agonist bundet til sig. Binding til target medfører konformationsændring af target, hvorvet target inaktiveres og her opnåes negativ efficacy. Således adskiller alle tre agonister sig på deres efficacy. 

B. Angiv hvad der forstås ved en kompetitiv antagonisme og beskriv hvordan stigende koncentration af en kompetitiv antagonist vil påvirke bindingen af en agonist og det deraf følgende respons. 
Kompetitiv antagonisme betyder, at en antagonist konkurrerer om og binder til samme sted på target. Kompetitiv antagonisme kan inddeles i en reversibel og irreversibel antagonisme. Ved reversibel kompetitiv antagonisme vil en stigende koncentration af antagonist medføre et fald i affinitet mens efficacy forbliver uændret.  En stigende koncentration af antagonist vil nemlig reducere agonistens binding, så der kræves en højere agonistkoncentration for at opnå samme effekt. 
Ved irreversibel kompetitiv antagonisme vil en stigende koncentration af antagonist medføre fald i både affinitet og efficacy. Antagonisten binder her irreversibelt og inaktiverer target permanent, hvorved en stigende antagonistkoncentration vil reducere antallet af funktionelle receptorer. 

C. Beskriv hvordan hhv en agonist og en antagonist kan fungere som lægemiddel og giv et eksempel på begge 
En agonist fungerer som et lægemiddel ved at binde til og aktivere en receptor, så den fysiologiske respons øges eller efterlignes, typisk ved at efterligne kroppens endogene ligand. Agonister bruges derfor, når man ønsker at forstærke eller erstatte en naturlig biologisk funktion. Et eksempel er patienter med astma, der behandles med β₂-receptoragonister som terbutalin eller salbutamol, som aktiverer β₂-receptorer i bronkierne og medfører bronkodilatation.
En antagonist fungerer som et lægemiddel ved at binde til en receptor uden at aktivere den og dermed blokere agonistens binding. Antagonister anvendes, når man ønsker at hæmme en overaktiv fysiologisk eller patofysiologisk funktion. Et eksempel er den selektive β₁-antagonist metoprolol, der ved hypertension blokerer β₁-receptorer i hjertet og derved sænker puls og blodtryk.

D. Beskriv begreberne desensibilisering and tolerance, samt hvilke cellulær og fysiologiske mekanismer der kan ligge til grund for disse fænomener (nævn mindst tre)?
Desensibilisering forekommer som følge af en vedvarende stimulation af et lægemiddel og fører til inaktivering af receptoren i flere sekunder til minutter. Ved desensibilisering igangsættes en intracellulær kaskadereaktion, hvor vedvarende stimulation stimulation fører til aktivering af kinaser, der binder phosphat til receptoren. Herved inaktiveres receptoren og bliver dermed desensibiliseret indtil der ikke længere er stimulus. Når stimulus ophører, dephosphoryleres receptoren og den bliver aktiv igen. Desensibilisering forekommer i en homolog form, hvis fosforylering sker via receptorens egne kinaser (GPCR-kinase) og i heterolog form, hvis fosforylering sker via andre kinaser. 
Tolerance er et længerevarende fald i lægemiddelrespons, som udvikles over dage til uger. Mekanismen er en intracellulær kaskadereaktion, hvor vedvarende stimulation fører til aktivering af kinaser, der fosforylerer og inaktiverer receptoren. Den fosforylerede receptor vil tiltrække β-arestin, der binder til receptoren og tiltrækker yderligere dynamin og clathrin, som også binder til. Recepteren forbliver inaktiv over en længere periode indtil den internaliseres og nedbrydes i cellens lysozymer. (Desensibilisering og tolerance kan forekomme grundet receptortab, receptorforandringer og øget lægemiddel nedbrydelse samt fysiologisk tilpasning.)

Opgave 2 – Farmakokinetik (10 point)
A. Beskriv hvorledes man finder fordelingsvolumen (Vd) for et nyt lægemiddel og beregn fordelingsvolumen for stofferne acetylsalicylsyre (Vd = 14 L/70 kg) og sertralin (1400 L/70kg) 
Fordelingsvolumen for et nyt lægemiddel findes ved følgende formel: 
VD = Dosis * F / CP0
Den enkelte dosis skal være kendt, samt skal biotilgængeligheden F være kendt, som ligger mellen 0-1 og er 1 intravenøst. Til sidst skal plasmakoncentrationen til tiden 0 (CP0) være kendt. Fordelingsvolumen for ASA er givet ved VD = 14L/70Kg, hvilket svarer til en VD på 0,2L/Kg. Fordelingsvolumen for sertralin er givet ved VD = 1400L/70Kg, hvilket svarer til en VD = 20L/Kg. Således har ASA et lavt fordelingsvolumen ift. sertralin, hvilket betyder at stoffet ASA primært er i blod og ekstracellulær væske, mens fordelingsvolumen for sertralin er højt og indikerer at stoffet er spredt over flere væv, oplagres også i fedtvæv/celler og plasmakoncentrationen er lille ift. mængden i kroppen. 

B. Gør desuden rede for hvad denne forskel i fordelingsvolumen vil betyde for  udskillesen af de to lægemidler og hvad dette vil betyde ved en gentagen administration 
Forskellen i fordelingsvolumen har betydning for, hvor hurtigt lægemidlerne udskilles. ASA har et lavt VD, hvilket betyder at stoffet primært befinder sig i plasma. Det gør lægemidlet let tilgængeligt for elimination via nyrer og lever, og det får derfor en kortere halveringstid og en hurtiere udskillelse. 
Sertralin har derimod et meget højt VD og fordeles i stort omfang til kroppens væv, herunder fedtvæv. Kun en lille del findes i plasma og elimeres derfor langsomt. Dette giver en lang halveringstid og en langsommere udskillelse. 
Ved gentagen administration betyder de, at ASA ikke vil akkumulere i lige så høj grad og kræver hyppigere dosering for at opretholde effekt. Sertralin vil derimod akkumulere i kroppen, og det tager længere tid at opnå steady-state, typisk over flere dage og uger.

C. Gør endelig rede for en måde, hvorpå man kan forcere udskillelsen af en svag syre som acetylsalicylsyre ved forgiftning.
Udskillelsen af en svag syre som acetylsalicylsyre (ASA) kan forceres ved at gøre urinen mere basisk. Dette kan ske ved at administere ASA sammen med bicarbonet, som gør urinen mere basisk. Da ASA er en svag syre, vil det blive ioniseret i højere grad i et basisik miljø, hvorved det ikke reabsorberes i nyretubuli men derimod udskilles. Herves fremmes udskillelsen af ASA ved forgiftning. 

Opgave 3 - Antibiotika (10 point)
Du har givet pencillin V til en patient med rodabsces og rodbehandlet patientens tand. Patienten ringer nu efter 4 dage og siger hun har fortsat ondt i tanden samt feber. Du tillægger metronidazol for at give bedre dækning mod anerobe bakterier; 
A. Angiv metronidazols virkningsmekanisme; 
Metronidazol er et antimikrobielt middel, der virker bakteriocidt på anaerobe bakterier. Den virker som et prodrug, der intracellulært vil reduceres til dets aktive metabolitter, som binder til DNA, inducerer brud og hæmmer således nukleinsyresyntesen. 

B. Patienten fortæller, at hun godt kan lide at drikke en flaske rødvin om dagen. Hvad informerer du patienten om. 
Patienten informeres om, at brugen af alkohol skal ophøres mens patienten får metronidazol. En interaktion mellem alkohol og metronidazol kan nemlig inducere antabus reaktion. 

C. Patienten har trods behandling med penicllin V og metronidazol fortsat feber. Du har podet fra patientens rodabsces og resistens svaret indløber nu. Du kontakter en klinisk mikrobiolog på det lokale sygehus, som anbefaler ciprofloxacin. Beskriv virkningsmekanismen for ciprofloxacin. 
Ciprofloxacin er et fluorkinolon med bakteriocid virkning og er også mod nukleinsyresyntesen. Dens funktion er at hæmme DNA-gyrase irreversibelt (svarer til topoisomerase i humane celler), som normalt regulerer supercoiling i DNA-molekyler under replikation og transkription. Ved hæmning af DNA-gyrase, vil DNA’et blive ustabilt, hvorved supercoils finder sted og både transkription samt replikation hæmmes. 

D. Patienten har epilepsi, så hvad skal du nu informere patienten om 
Patienten informeres om, at ciproflaxacin inducerer epileptiske anfald og derfor frarådes patienten med epilepsi at tage det. 

E. Nævn to stoffer som hver for sig virker bakteriostatisk, men kombineret har bakteriocid virkning. Begrund svaret. 
Stoffer, der hver især virker bakteriostatisk, men sammen virker bakteriocid kan være sulfonamider og trimetoprim. Sulfonamider (virker kun på bakterier) hæmmer omdannelsen af PABA til folinsyre ved at hæmme folinsyresyntasen. På denne måde fås ikke folinsyre og kaskaden kan ikke fortsætte. 
Trimetoprim (virker på bakterier + humane celler) hæmmer omdannelsen af folinsyre til dihydrofolinsyre og tetrahydrofolinsyre. Således dannes ikke tetrahydrofolinsyre til dannelse af nukleinsyre. 
Sulfonamider og trimetoprim virker bakteriocidt sammen, da de tilsammen hæmmer de to reaktioner, der giver nukleinsyresyntese.

F. Nævn to vigtige organ relaterede bivirkninger til behandling med sulfa præparater; 
Nyrerelateret (nefrotoksitet) og leverrelateret (hepatotoksisk)

G. Du er på vandretur i Himalaya med rejseselskab. En af de kvindelige deltagere får blærebetændelse. Eneste behandlingsmulighed er trimethoprim. Der er ingen læger med og hun spørger dig, fordi du har ordinationsret, om hun skal gå i gang med behandlingen. Hvad vil du spørge hende om før behandlingen eventuelt igangsættes;
Jeg vil spørge kvinden om hun er gravid. Trimethoprim er kontraindiceret under graviditet, da det hæmmer folinsyresyntesen og kan gå hen og give fostermisdannelser. Hvis kvinden svarer nej, vil jeg yderligere spørge ind til om hun har nyre- eller lever insuficciens. Er svaret ja, så bør behandlingen justeres eller undgås. 

Opgave 4 - Smertebehandling og bivirkninger (10 point)
En patient kommer ind til aftalt rodbehandling. Han fortæller at han dagligt tager hjertemagnyl (75 mg acetylsalicylsyre). Han har desuden taget 2 kodimagnyl (hver 500 mg acetylsalisylsyre og 9,6 mg codein) umiddelbart inden han ankom for at dulme de smerter som rodbehandlingen kunne give. 
A. Hvad skal man være særlig opmærksom på ved operative indgreb på patienter der har indtaget acetysalicylsyre? 
Pt. har indtaget dobbelt dosis af ASA i sin kombination. ASA kan give øget blødningstendens, hvilket skyldes dens hæmning af COX-enzymer og dermed prostaglandiner og TXA2.  TxA2 er normalt prokoagulerende, og tiltrækker flere blodplader og fremmer blodpladeaggretion. Uden denne opnås en blodfortyndende effekt.

B. Hvad er virkningsmekanismen bag denne effekt og hvorfor er det særlig udtalt for acetysalicylsyre i forhold til andre svage analgetika (non-steroide anti-inflammatory drugs, NSAID)? 
ASA og NSAID er begge non-selektive Cox-hæmmere, da de hæmmer både Cox-1 og Cox-2. Forskellen er dog, at ASA hæmmer Cox-irreversibelt og giver langvarige blodfortyndende effekter, mens andre svage analgetika hæmmer Cox reversibelt og virker kortvarigt som smertestillende. 

C. Udover acetylsalisylsyre, så indeholder kodimagnyl også codein som tilhører klassen af opioider. Hvilke(n) receptor(er) binder opioiderne til og er de antagonister eller agonister? 
Opioder binder til opiod receptorer, som er G-protein koblede receptorer GPCRi. De virker som agonister, dvs. de aktiverer receptorerne. Opiod-receptorne findes i 3 hovedtyper: μ, delta og kappa. 
· (Aktivering af disse receptorer hæmmer neurotransmission ved at nedsætte Ca²⁺-indstrømning præsynaptisk og øge K⁺-udstrømning postsynaptisk, hvilket hæmmer smerteoverførsel. Codein virker primært på μ-receptoren efter omdannelse til morfin.)

D. Opioiderne klassificeres også som stærke analgetika på grund af deres kraftige smertestillende virkning, men codein bliver ofte, klinisk set, klassificeret som et ’svagt opioid’. Hvilken mekanisme ligger til grund for at codein har en svagere analgetisk virkning end de andre opioider? 
Codein er et prodrug, der i leveren først skal omdannes via demethyllering til morfin (dets aktive stof). Kun 5-15% af den indtagne codein omdannes til den stærke agonist, morfin og det er denne der står for den smertestillende effekt. 

E. Kan en overdosis paracetamol kan være letal. Hvorfor/Hvorfor ikke?
En overdosis af paracetamol kan være letal, fordi leveren kun kan omsætte en begrænset mængde sikkert. En overdosis klassiceres ved at indtage mere end 4000mg pr. døgn. Paracetamol omdannes normalt til ikke-toksiske stoffer via enzymet gluthation i leveren. Ved en overdosis, vil enzymet blive opbrugt, således paracetamol ikke kan omdannes til ikke-toksiske stoffer. Derimod omdannes det kun til toksiske stoffer som har en skadelig effekt på leveren. En antidote kan være N-acetylcystein, som er et prodrug, som omdannes til cystein. Glutation dannes nemlig ud fra cystein, og dette vil derved øge glutation syntesen således paracetamol kan omdannes til ikke toksiske stoffer.

Opgave 5 - Glukokortikoider (6 point)
A. Beskriv virkningsmekanisme for glukokortikoider på receptor niveau 
Glukokortikoider er agonister på den intracellulære glukokortikoidreceptor, der findes i cytoplasma. Ved stimulering af disse receptorer, vil de aktiveres og ligand-receptor-komplekset translokeres ind i nukleus, hvor det påvirker gentranskription og genekspression. I nukleus øger komplekset transkriptionen af antiinflammatoriske gener og virker derved antiinflammatorisk og immunsupprimerende. Glukokortikoider reducerer også dannelsen af prostaglandiner, hvilket bidrager til deres analgetiske og antiinflammatoriske virkning. Dette sker ved, at glukokortikoider stimulerer syntesen af lipocortin, der hæmmer phospholipase A2. Phospholipase A2 omdanner normalt phospholipider til arachidonsyre, som omdannes videre til prostaglandiner og TxA2 af COX-enzymer. Ved at hæmme phospholipase A2, hæmmes den videre omdannelse til prostaglandiner, hvormed smerte hæmmes. 

B. Angiv bivirkninger ved langvarig brug af glukokortikoider p.o., som kan have betydning for behandling af patienten i tandlægestolen
Langvarig brug af glukokortikoider giver øget infektionsrisiko, forsinket sårheling, risiko for binyrebarkinsufficiens, metaboliske ændringer (diabetes/hypertension) samt mundtørhed. Alle forhold som er vigtige at tage højde for ved tandbehandling.

Opgave 6 - Cancerkemoterapi (6 point)
Topoisomerasehæmmere virker bredt, og derfor bruges Topoisomerase I og II hæmmere til behandling af mange typer af cancer. 
A. Beskriv funktionen af Topoisomeraser i DNA-replikation. 
Topoisomeraser er enzymer, der forhindrer supercoils og knuder under replikation, når de to DNA strenge adskilles. Der findes to typer: Topoisomerase I og -II. Topoisomerase I laver enkeltstrengsbrud og forhindrer enkelte knuder, mens topoisomerase II laver dobbeltstrengsbrud og forhindrer super-coils. 

B. Redegør for hvordan Topoisomerasehæmmere virker, og hvad slutresultatet af Topoisomerasehæmmerbehandling er på både DNA- og celleniveau. 
Topoisomerasehæmmere forhindrer topoisomeraser i at lukke DNA-brud under replikation. Dette fører til ophobning af enkeltstrengsbrud og dobbeltstrengsbrud, hvilket stopper celledeling og i sidste ende udløser apoptose.


Opgave 7 - CNS (8 point)
A. Parkinsons sygdom behandles ofte med levodopa. Beskriv virkningsmekanismen? 
Parkinsons sygdom er en degenerativ hjernelidelse, hvilket skyldes tab af dopaminerge neuroner (neuroner med dopamin). Det behandles ofte med levodopa, som er et forstadie til dopamin. Da man ikke ønsker omdannelse til dopamin før levodopa når CNS, administreres det peroralt sammen med decarboxylase hæmmer.
Levodopa krydser blod-hjerne-barrieren og omdannes til dopamin via decarboxylaser, så der kompenseres for dopamin tabet. 

B. Levodopa gives altid sammen med en såkaldt decarboxylase hæmmer. Beskriv hvorfor? 
Levodopa gives altid i kombination med en decarboxylase hæmmer, da der både findes decarboxylaser i leveren og i hjernen. Her ønskes først, at levodopa omdannes til dopamin oppe i hjernen, da dopamin modsat levodopa ikke kan krydse blodhjernebarriereren. Således vil levodopa i en kombination med decarboxylase hæmmer ikke decarboxyleres i leveren, men levodopa krydser blod-hjerne-barrieren og omdannes til dopamin via decarboxylaser i CNS. 

C. Antipsykotika, både typiske og atypiske, kan give parkinsonisme-lignende symptomer og akutte dystonier, også kaldet ekstrapyramidale bivirkninger. Forklar mekanismen?
Antipsykotika (typiske = 1. generations, atypiske = 2. generations antipsykotika) virker ved at binde til og dermed blokere D2-dopaminerge receptorer (GPCRi), dvs. det har en hæmmende effekt på dopaminfrigørelsen. D2-R findes bl.a. i den nigostriatale bane, som er en den af det ekstrapyramidale motoriske system. Ved blokering af disse, giver det såkaldte ekstrapyramidale bivirkninger, såsom reduktion i dopaminaktivtet og dermed parkinsonisme-lignende symptomer.  

Opgave 8 - Anxiolytika/hypnotika/alkohol (8 point)
A. Angiv indikation for Zolpidem og redegør for virkningsmekanisme 
Indikation for zolpidem er insomni (søvnløshed). Zolpidem er et non-benzodiazepin hypnotikum, der binder selektivt til benzodiazepin-zites på GABAA-receptorer. Herved øges GABA’s hæmmende effekt ved at øge åbningsfrekvensen af Cl--kanalen. Dette fører til hyperpolarisering af neuroner og dermed en beroligende søvnfremkaldende effekt. 

B. Angiv 3 stofgrupper, der øger risiko for død ved samtidig dosering med zoldipem. 
Opioder som fx morfin, benzodiazepiner og alkohol øger risiko for død ved samtidig dosering med zoldipem. 

C. Hvordan kan overdosis evt. behandles?
Man kan anvende flumazenil, som er en kompetitiv antagonist på benzodiazepin-sitet på GABAA-receptoren, hvor zolpidem også binder. Flumazenil kan derfor ophæve den sedative virkning ved zolpidem-overdosis. Flumazenil skal dog bruges med forsigtighed, da det kan udløse kramper eller abstinenser hos risikopatienter. 

Opgave 9 - Autonome nervesystem (point 6)
A. En gartner indbringes til skadestue i bevidstløs tilstand med profus spytsekretion, miosis, diare og subkutane muskelfascikulationer. Hvilken forgiftning er sandsynligvis tale om, og hvilken farmakologisk behandling kan i så fald anvendes?
Symptomerne miosis, profus spytsekretion, diarre og muskelfascikulationer tyder på, at der sandsynligvis er tale om organofosfat forgiftning. Organofosfater hæmmer irreversibelt acetylcholinesterase, hvilket resulterer i øget acetylcholinkoncentration i synapsen. Dette fører til de beskrevne symptomer. Behandling kan ske via to former for antagonist-behandlinger. Først og fremmes kan atropin anvendes, som er en Ach-receptor kompetitiv antagonist. Desuden anvendes pralidoxim, der reaktiverer acetylcholinesterase, hvis det gives tideligt. 

B. Angiv neostigmins virkningsmekanisme og anvendelse? 
Neostigmin er en reversibel Ach-esterase-hæmmer. Ach-esterase nedbryder normalt  Ach til cholin og acetat i synapsekøften, hvorefter det genoptages i præsynapsen. Ved hæmning af dette enzym, øges koncentrationen af acetylcholin i synapsen, hvormed nikotine receptorer stimuleres og der sker muskelkontraktion. Neostigmin anvendes bl.a. til behandling af den autoimmune sygdom, myasthenia gravis. Ved at forøge koncentrationen af Ach ved neuromuskulære endeplader, sker der forøget kontraktion af muskler. Desuden kan det anvendes ved postoperativ ileus og urinretention pga. stimuleret parasympatisk aktivitet.

C. Forklar hvorfor neostigmin, der er en kvaternær amin, og ikke fysostigmin, der er en tertiær amin, anvendes ved behandling af myastenia gravis. Begge stoffer har samme virkningsmekanisme?
Neostigmin er en kvarternær amin, dvs. den er ladet og krydser dermed ikke blod-hjerne-barrieren og virker kun perifert ved den neuromuskulære endeplade. Fysostigmin er en tertiær amin, den er uladet og krydser let blod-hjerne-barrieren, som kan give markante CNS-bivirkninger.

Opgave 10 – Interaktioner (8 point) 
A. Redegør for 2 farmakokinetiske og 2 farmakodynamiske mekanismer hvorved farmakologiske stoffer kan interagere?
Farmakokinetiske interaktionsmekanismer:
· Absorption: Et lægemiddel kan interagere med et andet lægemiddel og påvirke dets absorption. Et eksempel er indtagelsen af tetracyklin sammen med mælkeprodukter. Her vil calcium fra mælkeprodukter binde sig til tetracykliner og nedsætte dets absoprtion og dermed effekt. 
· Elimination: Et lægemiddel kan påvirke et andet lægemiddels renale udskillelse ved at påvirke pH i urinen. Fx vil svage syrer være ioniseret i et basisk miljø, mens svage baser vil være ioniseret i et surt miljø. Når et stof er ioniseret, vil dets reabsorption hæmmes og sekretionen øges. Fx vil der ved en høj ASA koncentration ses øget sekretion, når det fx indtages sammen med natriumbicarbonat.
· Metabolisme: Et lægemiddel kan hæmme eller stimulere et andet stofs nedbrydning i leveren. Hæmning af nedbrydningen vil medføre toksicitet, mens stimulation vil give nedsat effekt. 
Farmakodynamiske interaktionsmekanismer:
· Synergisk effekt: To lægemidler med samme virkning kan forstærke hinanden. Fx virker sulfanamider og trimetoprim begge bakteriostatiske, men i kombination virker de bakteriocide ved at hæmme to trin i folinsyresyntesen.
· Antagonistisk effekt: To lægemidler med modsat virkning kan modvirke hinanden på receptorniveau. Fx vil en interaktion mellem adrenalin (beta-agonist) og propranolol (beta-blokker) medføre nedsat bronkodilation, da propranolol hæmmer adrenalin effekten. 

Opgave 11 – Ordinationsret og bivirkninger (5 point) 
Du har som tandlæge haft en patient der har fået en bivirkning af den medicin du har ordineret. Hvilke(n) af nedenstående bivirkninger SKAL altid anmeldes til Lægemiddelstyrelsen? 
1. En bivirkning der er så alvorlig, at den har ført til indlæggelse 
2. En livstruende eller dødelig bivirkning 
3. En bivirkning der har forårsaget misdannelse 
4. En bivirkning der har givet varigt mén 
5. En bivirkning der er opstået som følge af en interaktion mellem det lægemiddel du har ordineret, og et lægemiddel din patient fik i forvejen
De øverste 1-4 bivirkninger SKAL altid anmeldes til lægemiddelstyrelsen, mens bivirkning 5 skal anmeldes, hvis den samtidig har været alvorlig. 
(Alle ovenstående SKAL altid anmeldes til lægemiddelstyrelsen?)

Opgave 12 – Recept (5 point) 
Udskriv en recept på stoffet ibuprofen i relevante smertestillende doser til 
Frederik Bortesen cpr 061175-8117, Roddybet 4, 7071 Tandløse, for behandling i 4 dage. Du er tandlæge N. Nielsen med cpr 020250-2222/Ydernummer 234, Molargade 25, 7070 Amalganstrup, tlf. 70717273.

Ordinær eksamen 2024
Opgave 1 - Farmakodynamik (12 point)
A) Hovedparten af lægemidler udøver deres virkning ved at modulere aktiviteten af receptor på cellens plasma-membran. Beskriv tre typer af sådanne receptor, angiv et eksempel på hver af disse typer receptor og angiv et lægemiddel som modulerer aktiviteten af de angivne receptorer. 
Hovedparten af lægemidler virker ved at binde til pharmakologiske targets på cellens overflade og enten aktivere (agonister) eller hæmme (antagonister) deres funktion. Den første type er ion-kanal receptorer, der virker ved at en ligand binder til receptoren/membranproteinet enten extracellulært eller intracellulært, hvorved denne ændrer konformation og tillader influx/efflux. Dette ændrer cellens membranpotentiale og dermes cellens excitabilitet. Et eksempel på sådan en receptor er GABAA, der ved aktivering fører til Cl–-influx. Benzodiazepiner modulerer aktiveteten af receptoren ved at binde allosterisk til den og øge dens åbningsfrekvens. 

En anden type receptor på cellens plasma-membran er G-protein-koblede-receptorer, der inddeles i en klasse A (kort N-terminal), klasse B (mellemlang N-terminal) og klasse C (lang N-terminal). Disse receptorer aktiverer intracellulære G-proteiner, der videreformidler signet via second messengeres intracellulært. Ved aktivering af fx Gq-proteiner aktiveres PLC, som omdanner PIP2 til IP3 og DAG. IP3 binder til ER og stimulerer åbning af Ca2+-kanaler og frigivelse af Ca2+. Et eksempel er de adrenerge receptorer, hvor Beta1 og 2 er Gs, alfa2 er Gi og alfa1 er Gq. Lægemidlet metropolol er en selektiv B1-antagonist. 

En tredje type receptor er tyrosin-kinase receptorer, der intracellulært besidder tyrosiner og kinaser, som ved autofosfoylering fører til aktivering ved at receptorens kinase binder til og fosforylerer receptorens tyrosin. Et eksempel på en tyrosin-kinase receptor er insulinreceptoren, hvor lægemidlet insulin (agonist) binder og stimulerer den. 
Ekstra: Endnu en receptor er Epidermal growth-hormon receptor, hvor lægemidlet cetuxinab er et antistof mod denne. (Mod coloncancer)

B) G-Protein koblede receptor signalerer vha ’second messenger’ systemer. Redegør for de tre hyppigste typer af signalering og angiv et eksempel på en receptor for hver type signalering 
De tre hyppigste typer af GPCR-signaler vha ‘second messenger’ systemer er GS-, Gi- og Gq-GPCR. Disse receptorer er 7-transmembran-receptorer, der har en ekstracellulær og en intracellulær del, hvor G-proteinet findes på den intracellulære del. 
Gs-signalerinsvejen: Et ekstracellulært signalmolekyle binder til receptoren, hvorved Gs-proteinet aktiveres. Dette aktiverer adenylat cyclase, der omdanner ATP til cAMP. En høj intracellulær cAMP-koncentration stimulerer aktivering af PKA, hvis funktion er at fosforylere bl.a. L-type calciumkanaler (i hjertet), således at den intracellære calciumkoncentration stiger og den cellulære aktivtet øges afhængigt at celletype. Dette regulerer bl.a. genekspression, proteinaktivitet og ændring i ionkanal. Et eksempel på en GPCRalfa-s  er beta1 og 2 -adrenerge receptorer. 
Gi-signaleringsvejen: Et ekstracellulært signalmolekyle binder til receptoren, hvorved Gi-proteinet aktiveres. Dette inhiberer adenylat cyclase, hvorved ATP ikke omdannes til cAMP, således at koncentrationen af cAMP falder og her ses mindre PKA-aktivitet. Et eksempel er alfa2-adrenerge receptorer.
Gq-signaleringsvejen: Et ekstracellulært signalmolekyle binder til receptoren, hvorved Gq-proteinet aktiveres. Dette aktiverer phospholipase C (PLC), der spalter PIP2 til IP3 og DAG. IP3 frigives i cytosol, hvor det binder til og aktiverer IP3 receptorer (ligandgatede ionkanaler) i ER-membranen. Dette medfører øget intracellulær calciumkoncentration og ændringer i den cellulære akitivitet. Et eksempel på en Gq-receptor er alfa1-adrenerg receptorer. 

C) Illustrer på en bindingskurve samt på en dosis-respons kurve hvordan begrebet tolerance overfor et lægemiddel kommer til udtryk. Beskriv et eksempel på et lægemiddel der giver anledning til udvikling af tolerance. 

Morfin virker som en stærk opioid og giver anledning til tolerance. Ved gentagen eller længerevarende behandling med morfin ses, at den samme dosis giver mindre effekt over tid, så der kræves stadigt højere doser for at opnå samme smertelindring. 

D) Bivirkninger kan klassificeres som on-target og off-target. Beskriv hvad dette betyder og giv eksempler på begge? 
On-target bivirkninger opstår, når lægemidlet binder til de receptorer, den var tiltænkt at binde til. On-target bivirkninger opstår således på samme target, som lægemidlet er beregnet til at påvirke, hvorved disse bivirkninger er mildere end off-target. Eksempel på on-target bivirkninger kan være beta-blokkere (en type antihypertensiva), som binder til beta1-adrenerge receptorer på hjertet og kan give hypotension ved for høj dosis.
Off-target bivirkninger opstår, når lægemidlet binder til et andet target end dem den var tiltænkt af binde. Off-target bivirkninger opstår således på andre receptorer end de ønskede, hvilket skyldes at lægemidlet her ikke har lige så høj affinitet for en receptor, så den kan binde til andre receptorer også. Disser bivirkninger er ofte mere alvorlige, mindre forudsigelige og ikke nødvendigvis dosisafhængige. Eksempel herpå er amitriptolin (Tricyklisk antidepressiva), der primært virker ved at hæmme genoptagelsen af serotonin og noradrenalin (on-target), men  binder også til acethylcholin receptorer (mundtørhed), adrenerge receptorer (svimmel, sløv) og histamin receptorer (vægtøgning).     

E) Redegør for hvordan et lægemiddels affinitet for en given receptor relaterer til mulige on og offtarget bivirkninger?
Lægemidlets affinitet beskriver, hvor stærkt et lægemiddel binder til en receptor. Et lægemiddel med høj affinitet binder meget stærkt til receptoren og kræver lav koncentration for effekt. Et lægemiddel med lav affinitet binder svagt til receptoren. For on-target bivirkninger gælder, at hvis et lægemiddel har høj affinitet for sit primære target, kan det overaktivere/inaktivere dette target, som kan medføre on-target bivirkninger. For off-target bivirkninger gælder, at hvis et lægemiddel har lav affinitet og dermed ikke er helt selektivt, kan det også binde til andre receptorer end den tiltænkte (krydsaffinitet) og kan give off-target bivirkninger. 

Opgave 2 - Farmakokinetik (12 point)
Nedenfor er vist plasmakoncentrationens forløb for to lægemidler A og B efter p.o. administration. De to lægemidler er kemisk set ens bortset fra at lægemiddel B er en svag syre. 

A) Redegør for hvordan denne kemiske ændring kan give anledning til de observerede forskelle i farmakokinetik? 
Peroral administration af lægemidler afhænger af forskellige faktorer, herunder lægemidlets pH og dermed hvor stor en del af stoffet der er ioniseret eller ej. I dette tilfælde er lægemiddel B en svag syre og grafen ovenover visere en hurtigere absorption og højere plasmakoncentration for denne. Samtidig ses også en hurtigere elimination af lægemidel B, da plasmakoncentrationen falder stærkt efter kort tid. Modsat her ses lægemiddel A, der opnår maksimal plasmakoncentration og dermed absorption kort tid efter lægemiddel B. Årsagen til dette er, at lægemiddel B er en svag syre, der vil forblive uioniseret i ventriklens sure miljø og dermed absorberes hurtigere. I nyrerne vil den svage syre i den alkaliske/basiske urin blive mere ioniserede og dermed udskilldes hurtigere. Således antydes det, at lægemidel A sandsynligvis er mere basisk/neutral, da den i ventriklen vil blive ioniseret og give langsommere absorption og absorberes måske først i tyndtarmens basiske miljø (langsommere stigning).

B) De to stoffer er antihypertensive lægemidler og skal gives ved gentagen administration. Beskriv med udgangspunkt i van Rossum’s formel og udsvingsformlen, hvordan den kemiske ændring fra stof A til stof B vil påvirke administrationsinterval og udsving i plasmakoncentrationen?

Chat: Stof B har hurtigere absorption (↑F), hurtigere elimination (↓t½) og lavere fordelingsvolumen (↓Vd) end stof A. Ifølge van Rossum’s formel vil Css stige med høj F og lav Vd, men falde med kort t½. Den kortere halveringstid betyder, at lægemidlet elimineres hurtigere, hvilket øger udsvinget i plasmakoncentration og kræver et kortere administrationsinterval (τ) for at opretholde steady state. Stof A vil derimod have mindre udsving og kunne doseres sjældnere.

C) Det oplyses at en given patient i antihypertensiv behandling med stof B drikker 2-3L Cola om dagen. Phosphorsyren i Cola udskilles renalt og vil påvirke urinens pH. Redegør for hvordan det høje indtag af Cola kunne påvirke stoffets farmakokinetik?
Lægemiddel B er en svag syre og udskillelsen afhænger af urinens pH. Phosphorsyren gør tubulærvæsken sur, således at stof B ikke vil være ioniseret i lige så høj grad længere og derfor ville kunne reabsorberes i nyretubuli. Herved falder eliminationen og halveringstiden forlænges. Dette kan medføre stigning i plasmakoncentrationen og risiko for akkumulation af lægemidlet ved fortsat behandling. 

D) Vurder om det kunne være hensigtsmæssigt at skifte til stof A?
Hvis patienten ikke vil reducere sit høje daglige cola-indtag, vil det være mere hensigsmæssigt af skifte til stof A. Man kunne nemlig forestille sig, at halveringstiden for stof B bliver længere end stof A. Desuden er stof A mindre følsom overfor urinens pH. 

Opgave 3 - Antibiotika/antiviral terapi (12 point)
A) En patient skal have foretaget ortodontisk kirurgi, hvorfor profylaktisk antibiotika er indiceret. Anbefalingen lyder på 2 g amoxicillin p.o. 1 time før indgrebet. Angiv stofgruppe og beskriv virkningsmekanisme for amoxicillin.
Amoxicillin tilhører stofgruppen penicilliner og er et beta-laktam antibiotikum. Amoxilin er et bredspektret antiobiotikum og virker baktericidt. Beta-laktam antibiotika hæmmer nemlig den bakterielle cellevægssyntese. Disse binder til de bakterielle transpeptidaser, hvorved krydsbinding af peptidoglykanlag hæmmes. Dette fører til inkomplet dannelse af cellevæggen og effekten er tidsafhængig og bakteriocid, da hæmning af cellevæggen vil øge cellens osmotiske tryk, hvorved den svulmer og brister. 

B) Patienten viser sig at være penicillin-allergiker, så der skal anvendes en alternativ profylakse. Angiv hvilket stof der anbefales som profylakse til penicillin-allergikere.
Clindamycin, som er et antibiotikum med 50S ribosomal subunit i proteinsyntesen, anbefales til penicillin-allergikere.

C) Der er nogen usikkerhed omkring penicillin-allergi diagnosen, da patienten kun husker at ”være blevet dårlig” ved antibiotika-behandling som barn. Hvad anbefaler du patienten efter det kirurgiske indgreb? Redegør for din anbefaling. 
(I tvivl). Jeg vil først og fremmest anbefale patienten at blive udredt for penicillinallergi hos egen læge efter indgrebet.  Mange patienter, der tror de er penicillinallergiske, er det ikke, og en udredning med fx priktest eller oral provokation kan afkræfte diagnosen. Det er vigtigt, da en fejlagtig penicillinallergi-diagnose kan føre til behandling med bredspektrede og mindre optimale antibiotika i fremtiden. Derfor bør patienten henvises til allergiudredning efter operationen. Desuden anbefaler jeg patienten på at være opmærksom på symptomer forbundet med behandlingen og fortæller at patienten bør vente minimum 10-15 minutter i venteværelset inden patienten tager hjem for at sikre patienten er okay. I tilfælde af at der opstår vejrtrækningssymptomer, talebesvær eller andet indikere at luftveje er ramt, anbefales patienten herudover at ringe til alarmcentralen. 

D) En anden patient klager over smertende, sprækkede mundvige gennem længere tid, som ikke responderer på fugtighedscreme. Du inspicerer inflammerede og skællende læsioner med fissurdannelse, hvilket tyder på cheilitis angularis. Tilstanden kan ofte behandles med 2% miconazol creme. Angiv stofgruppe og beskriv virkningsmekanisme for miconazol.
Miconazol er et antimykotika (mod svampe) der tilhører gruppen af azoler og virker fungistatisk (samme som bakteriostatisk hos bakterier). Azoler virker topikalt og har dårlig systematisk optagelse, hvorfor det benyttes til lokal behandling af hud og mundhule. Azolers funktion er at hæmme ergosterolsyntesen i svampens cellemembran og virker ved at hæmme enzymet 1,4-alfa-demethylase. Dermed forhindres omdannelsen af lanosterol til ergosterol, hvorved svampens cellemembran svækkes og bliver ustabil. Dette resulterer i hæmmet vækst og i sidste ende celledød. 

Opgave 4 - Smertebehandling og bivirkninger (12 point) 
Opioiderne er den mest effektive stofgruppe til behandling af nociceptive smerter. 
A) Angiv hvilken receptor familie som opioiderne binder til og redegør for deres virkning på receptoren. 
Opioider binder til opioid receptorer, som er G-protein koblede receptorer GPCRi. De virker som agonister, dvs. de aktiverer receptorerne. Opiod-receptorne findes i 3 hovedtyper: my, delta og kappa. Aktivering af alle medfører til hæmning af adenylatcyclase, hvorved koncentrationen af cAMP falder. Dette har forskellige virkninger på de forskellige receptorer. My- og deltaopiod receptorer findes postsynaptisk. Når agonister binder til og stimulere my og delta opiod receptor, vil aktiveringen af dem lede til åbning af kaliumkanaler og dermed K+ efflux postsynaptisk. Dette hyperpolariserer cellen, hvormed det postsynaptiske neuron bliver mindre excitabel. Dette kan medføre respiratorisk depression i begge tilfælde. 
Kappa-opiod-receptorer findes præsynaptisk og når agonister binder til og stimulerer disse, vil der ske nedsat Ca2+-influx præsynaptisk. Herved nedsættes neutransmitterfrigivelsen også, hvormed der sker mindre excitation af postsynaptisk neuron og dermed mindre transmission af smerte. Dette kan give hallucination og kan have en sederende effekt.
· My-R: Agonist binder > K+ efflux postsynaptisk > Mindre excitabilitet af postsynaptisk neuron
· Sederende, stærk euforiserende, CNS-depression > Respiratorisk depression
· Delta-R: Agonist binder > K+ efflux postsynaptisk > Mindre excitabilitet af postsynaptisk neuron
· CNS-depression > Respiratorisk depression
· Kappa-R: Agonist binder > Nedsat Ca2+ influx præ-S > nedsat aktivering af SNAP/SNARE komplekser og neurotransmitterfrigvelse > Mindre excitation af post-S neuron og mindre transmission af smerte
· Hallucinationer, sederende

B) Beskriv hvor i kroppen opioiderne har deres primære virkning på de nociceptive smerter. 
Opioiders primære effekt er hæmning af opadgående smertebaner og aktivering af nedadgående smertemodulerende systemer. Opioider virker  primært i rygmarvens baghorn (lamina I og II), hvor nociceptive A-delta- og C-fibre synapser. Smerter fra øvre og nedre lemmer følger (via spinalnerver) tractus spinothalamicus (smertebanen), der synapser i baghornet. Derudover virker de også supraspinalt i hjernestammen (PAG), hvor de aktiverer descenderende inhibitoriske baner. 

C) Beskriv hvorfor er dette et problem i forhold til smerter fra mundregionen? Der er stigende fokus på opioidmisbrug. 
Tænder samt mundregionen innerveres sensorisk af nervus trigeminus (5. kranienerve), der synapser i sin egne nuclei i hjernestammen, mens opioider virker på my-, delta- og kappa-receptorer der synapser i baghornet.  

ELLER 
Smerter i mundregionen er ofte inflammatoriske (fx pulpitis, pericoronitis), hvor prostaglandiner, der sensibiliserer nociceptorer i det perifere væv, driver smerten.
Her virker NSAID langt bedre ved at hæmme COX-enzymet og reducere prostaglandinsyntese og fjerne derved den perifere smertekilde. Opioder virker derimod primært centralt i CNS og påvirker ikke prostaglandinproduktion, hvorfor det har mindre effekt på perifære smerter. 

D) Angiv tre bivirkninger af opioiderne der kan udløse et opioidmisbrug. 
Eufori, sedation og afhængighed/tolerance

E) Beskriv hvilken bivirkning af opioiderne, der gør dem livstruende ved en overdosis?
Opioderne kan forårsage respirationsdepression, som er den primære dødsårsag ved akut opiodforgiftning. Tilstanden medfører nemlig hypoventilation, hypoksi, hyperkapni og til sidst bevidsthed, hjerstop og død. 

F) Beskriv mekanismen bag denne livstruende bivirkning. 
Mekanismen er at opioder binder til my-receptorer/kemoreceptorer i respirationscentret i MO og aktiverer disse, hvorved neuronernes følsomhed overfor stigninger i blodets pCO2 reduceres. Den reflektoriske respiration vil derfor ophøre og patienten stopper med at trække vejret. 

Kodein går ofte underbetegnelsen ’svagt opioid’ eller ’svagt virkende opioid’
G) Beskriv hvorfor kodein er indikeret til brug mod ’svage- til moderate smerter’ i stedet for ’stærke smerter’ som de andre opioider, og beskriv hvordan dette påvirker risikoen for bivirkninger?
Codein er et prodrug, der i leveren først skal omdannes via demethyllering til morfin (dets aktive stof). Kun 5-15% af den indtagne codein omdannes til den stærke agonist, morfin og det er denne der står for den smertestillende effekt. Den lave procent er årsagen til den lavere analgetiske effekt. Ved at bruge codein får man lavere mængde morfin, hvorved der er lavere risiko for bl.a. respirationsdepression og eufori. 

Opgave 5 - Autonome nervesystem (8 point)
Stofferne adrenalin, salmeterol, propanolol og metoprolol udøver alle deres effekt på de adrenerge receptorer. 
A) Beskriv kort stoffernes receptorselektivitet og deres farmakologiske effekt på de adrenerge receptorer? 
Adrenalin og salmeterol er begge adrenerge agonister, der aktiverer de adrenerge receptorer. Adrenalin binder både til alfa-adrenerge og beta-adrenerge receptorer, mens salmeterol binder selektivt til beta2-adrenerge receptorer. Propanolol og metoprolol er adrenerge antagonister, der hæmmer beta-receptorer. Propanolol er non-selektiv for beta1 og beta2, mens metoprolol er en selektiv beta1-antagonist. 

Adrenalin: Adrenalin er en non-selektiv adrenerg agonist, som binder til alle adrenerge receptorer, dvs. både alfa1, alfa2, beta1 og beta2 adrenerge receptorer. Alfa1 er en GPCRq og ved stimulation aktiveres PLC, der via en intracellulær kaskadereaktion medfører øget intracellulær calciumkoncentration der i blodkar vil medføre vasokonstriktion. Alfa2 er en GPCRi, hvor aktivering hæmmer adenylatcyclase, hvilket fører til åbning af K+-kanaler og hyperpolarisering af neuronet. Dette medfører nedsat neurotransmitterfrigivelse og vasodilation. Beta1- og beta2 er begge GPCRs, der stimulerer adenylatcylase. Beta1 vil herefter medføre kontraktion i hjertet, mens beta2 medfører afslapning af muskulaturen på muskelceller i luftvejen (bronkodilation) og i blodkar, der forsyner skeletmuskulatur (vasodilation). Adrenalin står samletset for “fight-or-flight”
Salmeterol: Er en selektiv beta2-agonist og er langtidsvirkende. Når salmeterol binder til og stimulerer beta2-receptorer medføre det bronkodilation. 
Propanolol: Er en non-selektiv antagonist for beta1 og beta2 og blokerer således begge receptorer. Blokade af beta1-receptorer medfører nedsat hjertefrekvens og nedsat kontraktilitet. Blokade af beta2-receptorer medfører bronkokonstriktion, som kan udløse astma. 
Metoprolol: Er en selektiv beta1-antagonist og blokade af beta1-receptorer her vil også medføre nedsat hjertefrekvens og hjertekontraktilitet og dermed nedsat belastning af hjertet.
Ekstra (KORT):
· Adrenalin:
· Non-selektiv adrenerg agonist)
· Binder som agonist og:
· Alfa1 = Vasokonstriktion > Øget blodtryk
· Alfa2 = Hæmmer NA frigivelse > Virker sederende/afslappende
· Beta1 = Øget hjertefrekvens og kontraktilitet
· Beta2 = Bronkodilation og vasodilation
B) Beskriv med udgangspunkt i virkningsmekanismen, hvorfor det er hensigtsmæssigt at bruge salmeterol fremfor adrenalin til behandling af et astmaanfald? Angiv også administrationsmåde for salmeterol? 
Det er hensigstmæssigt at bruge salmeterol fremfor adrenalin til behandling af astma, da salmeterol er en selektiv beta2-agonist, hvilket giver målrettet bronkodilation/afslapning i luftvejene. Adrenalin stimulerer herimod også beta1- og alfa1-receptorer, hvilket kan give karkontraktion, tarkykardi og hypertension.. Desuden indtages salmeterol via indhalation, hvilket sikrer lokal effekt i bronkierne og lang virkningsvarighed.

C) Beskriv hvorfor propranolol kan have en mild angstdæmpende effekt?
Propranolol har en mild angstdæmpende effekt, fordi det blokerer beta1 og beta2 adrenerge receptorer og dermed hæmmer de fysiske symptomer på angst, såsom hjertebanken, tremor og sved. Effekten skyldes dæmpning af det sympatiske nervesystems aktivitet. Blokade af beta1-adrenerge receptorer medfører bl.a. nedsat hjertefrekvens og hjertebanken, mens blokade af beta2 også medfører indre sved og rysten. 

Opgave 6 - Mave og tarm (6 point)
A) Angiv 3 lægemiddelklasser til behandling mod kvalme og opkast og angiv hvilke typer proteiner de virker på (2 point)? 
Histamin-antagonister (H1-antihistaminer), der hæmmer signalering via H1-receptoren (GPCR).
Serotonin-antagonister (5-HT3-antagonister), der kompetitivt hæmmer 5-HT3-receptorer (ionkanaler) i CTZ. 
Dopamin-antagonister, der kompetitivt hæmmer dopamin D2-receptorer (GPCR) i CTZ.

B) Angiv 2 lægemiddelklasser der anvendes til hæmning af mavesyre-sekretion og angiv hvilke typer proteiner de virker på (2 point)?
Protopumpehæmmere (PPI), der irreversibelt hæmmer protonpumpen (H+/K+-ATPasen) i ventriklens parietal celler. 
H2-receptorantagonister, der hæmmer H2-receptorer (GPCRs) og dermed syresekretion i parietal celler.

Opgave 7 - Hormoner (6 point)
A) GLP-1 anvendes i dag til behandling af type 2 diabetes og/eller svær overvægt. Angiv kort effekten af GLP-1 på insulinsekretionen og på den generelle metabolisme. 
GLP-1 er et hormon, der normalt frigives fra tarmen efter et måltid. GLP-1 stimulerer glukoseafhængig insulinsekretion fra beta-celler i pancreas når blodglukosen er høj og hæmmer glukagonfrigevelse fra alfa-celler, der samlet medfører bedre glukosekontrol. GLP-1 nedsætter bl.a. ventrikeltømning, hvorved der sker langsommere glukoseoptag. Desuden reduceres appetit og mætheden øges via dets virkning i hypothalamus. Til sidst fremmer det vægttab grundet lavere fødeindtag, hvilket samlet forbedre kroppens metabolisme hos patienter med type 2 diabetes eller svær overvægt.

B) GLP-1 kommer i forskellige formuleringer. Nævn mindst to typer GLP-1 som anvendes i dag til behandling af patienter. 
Liraglutid og exenatid 
· Liraglutid = En modificeret human GLP-1 analog
· Exenatid = En GLP-1 receptor agonist

C) Anfør mindst en kendt bivirkning ved behandling med GLP-1.
Gastrointestinale gener (fx kvalme, opkast, diarré) > Hyppigste bivirkning
Risiko for pancreatitis, nedsat appetit og mavesmerter.

Opgave 8 - Hjerte/kar (4 point)
A) Anti-arytmika inddeles i 4 klasser. Angiv et stof fra hver klasse og beskriv deres virkningsmekanisme
Antiarytmika forhindrer arytimier i hjertet og inddeles i de følgende 4 klasser:
Klasse I: Klasse I er natriumhæmmere og et eksempel på et stof hertil er flecaimide (klasse Ib). De virker ved at hæmme spændingsafhængige natriumkanaler i hjertet, specielt i hjertets ventrikler. Ledningshastigheden i ventriklerne reduceres. Klasse Ia forlænger aktionspotentialet, Ib forkorter det, Ic har minimal effekt på varigheden, men kraftigt nedsat ledningshastighed. 
Klasse II: Klasse II er betablokkere og et eksempel herpå er den beta1-selektive metropolol. De hæmmer beta-adrenerge receptorer (primært beta1) i hjertet. Dette medfører nedsat sinusknude-frekvens og AV-knude-ledning. Det sympatiske systems aktivitet reduceres, hvorved blodtrykket faldet. 
Klasse III: Klasse III er kaliumkanalblokkere og et eksempel herpå er stoffet amiodaron. Disse hæmmer K+-kanaler i repolariseringsfasen, hvorved både aktionspotentialets varighed og refraktærperioden forlænges. Dette gør det sværere for unormale impulser at sprede sig, hvilket stabiliserer hjerterytmen. 
Klasse IV: Klasse IV er calciumkanalblokkere og et eksempel herpå er stoffet verapamil (non-dihydropyridin). Blokerer langsomme L-type Ca2+-kanaler, specielt i sinus- og AV-knuden. 

Opgave 9 - Interaktioner (8 point)
A) Warfarin er et lægemiddel der anvendes af et stort antal patienter. Korrekt dosering af lægemidlet er imidlertid vanskelig idet virkning af lægemidlet er påvirkelig af indtag af andre lægemidler samt kosten. Beskriv virkningsmekanisme af warfarin samt effekt af henholdsvis for lav eller for høj dosis 
Warfarin: Ikke en direkte antagonist, men hæmmer vitamin-K-epoxidreduktase og hæmmer derfor aktiveringen af k-vitamin afhængige koagulationsfaktorer. K-vitamin er essentielt for aktivering af koagulationsfaktorerne 2, 7, 9 og 10. Når disse ikke aktiveres, vil koagulationskaskaden hæmmes og koagulationen vil ikke finde sted.
Ved for lav dosis af warfarin ses utilstrækkelig antikoagulation, hvilket øger risikoen for blodbropper. Årsagen kan være høj indtagelse af K+-vitamin eller interaktioner med anden medicin. 
Ved for høj dosis af warfarin ses øget risiko for blødning grundet overantikoagulation. Årsagen her kan være for lavt indtag af K+-vitamin eller inteaktioner med anden medicin. 

B) Effekten af warfarin kan påvirkes ved samtidig brug af antibiotika (eks trimethoprim) Beskriv mekanisme for denne effekt og angiv om der er tale om en farmakokinetisk eller en farmakodynamisk interaktion 
Ved samtidig brug af warfarin med antibiotika, fx trimethoprim, øges warfarins effekt via hæmning af CYP2C9-medieret metabolisme af Warfarin og ved at reducere tarmbakteriel vitamin-K-produktion. Ved hæmning af Warfarins metabolisme vil det nedbrydes langsommere, hvorved plasmakoncentrationen stiger. Dette medfører stigning i INR (så blodet koagulerer langsomere) og dermed øget blødningstendens. Her er tale om en farmakokinetisk interaktion, da både CYP-hæmning og reduceret K-produktion ændrer Warfarins koncentration/tilgængelighed. 

C) Effekten af warfarin kan ligeledes påvirkes ved indtag af grøntsager som eks broccoli. Beskriv hvilken effekt et større indtag af grøntsager kan have på warfarins effekt og angiv om der er tale om en farmakokinetisk eller en farmakodynamisk interaktion
Grøntsager som broccoli, spinat og andre grønne grøntsager indeholder store mængder vitamin K, som er en nødvendig co-factor for aktivering af koagulationsfaktorerne 2, 7,9 og 10. Ved øget indtag af vitamin-K-rige grøntsager, kan leveren danne flere koagulationsfaktorer . Dette modvirker warfarins virkning og warfarins effekt nedsættes. Dette medfører fald i INR  (blodet koagulerer hurtigere), hvilket øge risikone for blodpropper. Vitamin K virker altså som en funktionel antagonist til warfarin ved at fremme dannelsen af koagulationsfaktorer. Her er tale om en farmakodynamisk interaktion, da vitamin K i grøntsagerne ændrer warfarins effekt på koagulationssystemt, men påvirker ikke warfarins egen absorption, distrubtion, metabolisme eller elimination. 

Opgave 10 - Ordinationsret og bivirkninger (5 point)
Hvilke(t) udsagn om bivirkninger er korrekt(e)? 
1. Bivirkninger af type A er som regel dosisafhængige 
2. Bivirkninger af type B kræver særlige forhold hos patienten for at kunne opstå 
3. Bivirkninger af type A er altid alvorlige 
4. Det er kun bivirkninger der har medført forlængelse af sygehusindlæggelse der skal anmeldes 
5. Bivirkninger skal anmeldes til Lægemiddelstyrelsen
1, 2 og 5 er korrekte udsagn 

Opgave 11 - Recept (5 Point)
Din patient har parodontitis og du vil behandle med Flagyl (metronidazol) tabletter 400 mg 3 x dagligt i en uge. Hun får i forvejen penicillin. 

Skriv en recept til patienten, som angiveligt har normal nyrefunktion.

Reeksamen 2023
Opgave 1 – Farmakodynamik (10 point)
A) Beskriv og illustrer de forskellige grader af agonisme som kan observeres på en G-protein koblet receptor og angiv hvilken parameter de adskiller sig på: 
En agonist defineres som en ligand, der stimulerer target. Der findes tre former for agonisme: Fuld agonist, partiel agonist og inverse agonist. En fuld agonist er en ligand som binder til target og udløser targets maksimale respons/giver maksimal effekt. Her opnåes en efficacy på 1. En partiel agonist vil modsat den fulde agonist ikke opnå maksimal effek uanset ligandkoncentration. Den fungerer således som den fulde agonist, men kan ikke nå en maksimal effekt. Efficacy vil for den partielle agonist være mindre end 1 men over 0. En inverse agonist giver negativt respons og medfører inaktivering af target. Inverse agonist ligander binder nemlig på konstitutive targets, dvs. targets som er aktive på et basalt niveau uden at have en agonist bundet til sig. Binding til target medfører konformationsændring af target, hvorvet target inaktiveres og her opnåes negativ efficacy. Således adskiller alle tre agonister sig på deres efficacy. 
[image: ]

B) Angiv hvad der forstås ved en kompetitiv antagonisme og beskriv hvordan stigende koncentration af en kompetitiv antagonist vil påvirke bindingen af en agonist og det deraf følgende respons. 
Kompetitiv antagonisme betyder, at en antagonist konkurrerer om og binder til samme sted på target. Kompetitiv antagonisme kan inddeles i en reversibel og irreversibel antagonisme. Ved reversibel kompetitiv antagonisme vil en stigende koncentration af antagonist medføre et fald i affinitet mens efficacy forbliver uændret.  En stigende koncentration af antagonist vil nemlig reducere agonistens binding, så der kræves en højere agonistkoncentration for at opnå samme effekt.
Ved irreversibel kompetitiv antagonisme vil en stigende koncentration af antagonist medføre fald i både affinitet og efficacy. Antagonisten binder her irreversibelt og inaktiverer target permanent, hvorved en stigende antagonistkoncentration vil reducere antallet af funktionelle receptorer. 

C) Beskriv hvordan hhv en agonist og en antagonist kan fungere som lægemiddel og giv et eksempel på begge 
En agonist fungerer som et lægemiddel ved at binde til og aktivere en receptor, så den fysiologiske respons øges eller efterlignes, typisk ved at efterligne kroppens endogene ligand. Agonister bruges derfor, når man ønsker at forstærke eller erstatte en naturlig biologisk funktion. Et eksempel er patienter med astma, der behandles med β₂-receptoragonister som terbutalin eller salmeterol, som aktiverer β₂-receptorer i bronkierne og medfører bronkodilatation.
En antagonist fungerer som et lægemiddel ved at binde til en receptor uden at aktivere den og dermed blokere agonistens binding. Antagonister anvendes, når man ønsker at hæmme en overaktiv fysiologisk eller patofysiologisk funktion. Et eksempel er den selektive β₁-antagonist metoprolol, der ved hypertension blokerer β₁-receptorer i hjertet og derved sænker puls og blodtryk.

D) Beskriv begreberne desensibilisering and tolerance, samt hvilke cellulær og fysiologiske mekanismer der kan ligge til grund for disse fænomener (nævn mindst tre) ?
Desensibilisering forekommer som følge af en vedvarende stimulation af et lægemiddel og fører til inaktivering af receptoren i flere sekunder til minutter. Ved desensibilisering igangsættes en intracellulær kaskadereaktion, hvor vedvarende stimulation fører til aktivering af kinaser, der binder phosphat til receptoren. Herved inaktiveres receptoren og bliver dermed desensibiliseret indtil der ikke længere er stimulus. Når stimulus ophører, dephosphoryleres receptoren og den bliver aktiv igen. Desensibilisering forekommer i en homolog form, hvis fosforylering sker via receptorens egne kinaser (GPCR-kinase) og i heterolog form, hvis fosforylering sker via andre kinaser. 
Tolerance er et længerevarende fald i lægemiddelrespons, som udvikles over dage til uger. Mekanismen er en intracellulær kaskadereaktion, hvor vedvarende stimulation fører til aktivering af kinaser, der fosforylerer og inaktiverer receptoren. Den fosforylerede receptor vil tiltrække β-arestin, der binder til receptoren og tiltrækker yderligere dynamin og clathrin, som også binder til. Recepteren forbliver inaktiv over en længere periode indtil den internaliseres og nedbrydes i cellens lysosomer. 
(Desensibilisering og tolerance kan forekomme grundet receptortab, receptorforandringer og øget lægemiddel nedbrydelse samt fysiologisk tilpasning.)

I teksten er nævnt mindst tre fysiologiske mekanismer:
· Receptor fosforylering (homolog/heterolog)
· Receptor-internalisering (endocytose) via beta-arestin
· Receptor-nedbrydning i lysosomer

Opgave 2  – Farmakokinetik (10 point)
Det vides følgende om 2 lægemidler A og B: Begge forekommer 95% bundet til plasmaprotein; nyreclearance udgør 99% af total clearance for begge lægemidler og lægemiddel A er en svag syre, mens lægemiddel B hverken er syre eller base. Lægemiddel A har en halveringstid i plasma på 2 timer, mens lægemiddel Bs halveringstid er 24 timer. 
A) Gør rede for, hvordan man kan forklare forskellene i halveringstider mellem A og B på baggrund af denne viden om lægemidlerne?
Begge stoffer er 95% plasmaproteinbundne og nyreclearance udgør 99% af total clearance for begge lægemidler. Lægemiddel A er en svag syre, der i nyrens tubulus kan være ioniseret (især ved basisk urin), hvilket gør reabsorptionen dårlig og giver dermed øget renal udskillelse/elimination og lavt fordelingsvolumen. Dette forklarer den korte halveringstid for lægemiddel A. Lægemiddel B er neutralt og forbliver unioniseret, hvilket letter reabsorptionen fra tubulus, giver en større fordelingsvolumen (Vd) og dermed længere halveringstid (24 timer). 

Opgave 3 – Antibiotika (10 point)
Du har givet pencillin V til en patient med rodabsces og rodbehandlet patientens tand. Patienten ringer nu efter 4 dage og siger hun har fortsat ondt i tanden samt feber. Du tillægger metronidazol for at give bedre dækning mod anerobe bakterier; 
A) Angiv metronidazols virkningsmekanisme; 
Metronidazol er et antimikrobielt middel, der virker bakteriocidt på anaerobe bakterier. Den virker som et prodrug, der intracellulært vil reduceres til dets aktive metabolitter, som binder til DNA, inducerer brud og hæmmer således nukleinsyresyntesen. 

B) Patienten fortæller, at hun godt kan lide at drikke en flaske rødvin om dagen. Hvad informerer du patienten om. 
Patienten informeres om, at brugen af alkohol skal ophøres mens patienten får metronidazol. En interaktion mellem alkohol og metronidazol kan nemlig inducere antabus reaktion. 

C) Patienten har trods behandling med penicllin V og metronidazol fortsat feber. Du har podet fra patientens rodabsces og resistens svaret indløber nu. Du kontakter en klinisk mikrobiolog på det lokale sygehus, som anbefaler ciprofloxacin. Beskriv virkningsmekanismen for ciprofloxacin.. 
Ciprofloxacin er et fluorkinolon med bakteriocid virkning og er også mod nukleinsyresyntesen. Dens funktion er at hæmme DNA-gyrase irreversibelt (svarer til topoisomerase i humane celler), som normalt regulerer supercoiling i DNA-molekyler under replikation og transkription. Ved hæmning af DNA-gyrase, vil DNA’et blive ustabilt, hvorved supercoils finder sted og både transkription samt replikation hæmmes. 

D) Patienten har epilepsi, så hvad skal du nu informere patienten om 
Patienten informeres om, at ciproflaxacin inducerer epileptiske anfald og derfor frarådes patienten med epilepsi at tage det. 

E) Angiv to stoffer som hver for sig virker bakteriostatisk, men kombineret har bakteriocid virkning. Begrund svaret. 
Stoffer, der hver især virker bakteriostatisk, men sammen virker bakteriocid kan være sulfonamider og trimetoprim. Sulfonamider (virker kun på bakterier) hæmmer omdannelsen af PABA til folinsyre ved at hæmme folinsyresyntasen. På denne måde fås ikke folinsyre og kaskaden kan ikke fortsætte. 
Trimetoprim (virker på bakterier + humane celler) hæmmer omdannelsen af folinsyre til dihydrofolinsyre og tetrahydrofolinsyre. Således dannes ikke tetrahydrofolinsyre til dannelse af nukleinsyre. 
Sulfonamider og trimetoprim virker bakteriocidt sammen, da de tilsammen hæmmer de to reaktioner, der giver nukleinsyresyntese.

F) Angiv to vigtige organ relaterede bivirkninger til behandling med sulfa præparater;
Nyrerelateret (nefrotoksitet) og leverrelateret (hepatotoksisk)

G) Du er på vandretur i Himalaya med rejseselskab. En af de kvindelige deltagere får blærebetændelse. Eneste behandlingsmulighed er trimethoprim. Der er ingen læger med og hun spørger dig, fordi du har ordinationsret, om hun skal gå i gang med behandlingen. Hvad vil du spørge hende om før behandlingen eventuelt igangsættes
Jeg vil spørge kvinden om hun er gravid. Trimethoprim er kontraindiceret under graviditet, da det hæmmer folinsyresyntesen og kan gå hen og give fostermisdannelser. Hvis kvinden svarer nej, vil jeg yderligere spørge ind til om hun har nyre- eller lever insuficciens. Er svaret ja, så bør behandlingen justeres eller undgås. 

Opgave 4 – Antivirale midler (8 point)
Aciclovir kan bruges til behandling af infektioner med herpes simplex virus og varicella zoster virus. 
A) Beskriv virkningsmekanismen (4 point) og mulige administrationsveje for behandlingen (2 point). 
Aciclovir er et antiviralt middel mod infektioner med HSV og VZV. Aciclovir optages i inficerede celler og fosforyleres først af viralt thymidinkinase til aciclovirmonofosfat. Herefter omdannes det til aciclovir-trifosfat af cellulære kinaser og er nu i sin aktive form. Aciclovir indkorporeres i viralt DNA og terminerer DNA-kæden og dermed hæmmer DNA-syntesen. Således stopper det virusreplikation. Aciclovir kan administreres peroralt i form af tabletter, intravenøst og topikalt i form af creme ved lokal herpesinfektion. 

Cefuroxim er et cephalosporin, som kan bruges som profylakse mod endocarditis hos disponerede patienter før tandindgreb (ifølge Dansk Cardiologisk Selskabs Nationale Behandlingsvejledning – punkt 7.10). 
B) Spørgsmålet er om det er praktisk. Beskriv administrationsvejen (2 point).
Til profylakse mod endokarditis gives cefuroxim parenteralt (uden om mave-tarm-kanalen), da præparatet ikke er praktisk at anvende peroralt i denne sammenhæng. Cefuroxim administreres som en intravenøs (i.v.) eller intramuskulær (i.m.) injektion, og gives typisk 30–60 minutter før tandindgrebet, så tilstrækkelige serumkoncentrationer opnås under proceduren.

Opgave 5 – Analgetika (10 point)
A) Opioider er normalt det mest effektive middel til behandling af smerter, men det er mindre effektivt mod smerter i tænder og mundregionen. Hvorfor? 
Tænder samt mundregionen innerveres sensorisk af nervus trigeminus (5. kranienerve), der synapser i sin egne nuclei i hjernestammen, mens opioider virker på my-, delta- og kappa-receptorer der synapser i baghornet.  

ELLER 
Smerter i mundregionen er ofte inflammatoriske (fx pulpitis, pericoronitis), hvor prostaglandiner, der sensibiliserer nociceptorer i det perifere væv, driver smerten.
Her virker NSAID langt bedre ved at hæmme COX-enzymet og reducere prostaglandinsyntese og derved fjerne den perifere smertekilde. Opioder virker derimod primært centralt i CNS og påvirker ikke prostaglandinproduktion, hvorfor deres virkning primært er ved smerter i områder, der innerveres af spinalnerverne og har mindre effekt på perifære smerter. 

B) En anden stofgruppe der bruges som alternativ til opioiderne er non-steroide anitiinflammatoriske stoffer (NSAIDs) og paracetamol. Beskriv virkningsmekanismen bag deres analgetiske effekt. 
NSAID og paracetamol virker begge ved at hæmme cyclooxogenaser (COX1/2-enzymer) reversibelt, hvis funktion er at omdanne arachidonsyre til prostaglandiner. Nedsat prostaglandinsyntese i perifære væv nedsætter sensibilisering af nociceptorer, hvorved det kræver stærkere stimuli at aktivere smertefibrene. Paracetamol betragtes som en svag-COX-hæmmer og virker primært i CNS. Både NSAID’s og paracetamols analgetiske effek benyttes meget indenfor odontologien, da de har analgetisk virkning i perifære væv såsom i tænder og mundregionen. 

C) Nævn den alvorligste bivirkning ved NSAIDs. Hvad er den fysiologiske mekanisme der ligger til grund for den bivirkning? 
Den alvorliste bivirkning ved NSAID er gastrointestinal blødning og mavesår (ASA er øget blødningstendens). Hæmning af COX-1 medfører nedsat prostaglanding E2 (PGE2) i ventriklen, hvilket yderligere fører til mindre mucus og bicarbonat, lavere blodflow til slimhinde og øget sårbarhed for syrer. Dette fører så til øget blødning og mavesår.

D) En overdosis paracetamol kan være letal. Hvorfor?
En overdosis af paracetamol kan være letal, fordi leveren kun kan omsætte en begrænset mængde sikkert. En overdosis klassiceres ved at indtage mere end 4000mg pr. døgn. Paracetamol omdannes normalt til ikke-toksiske stoffer via enzymet gluthation i leveren. Ved en overdosis, vil enzymet blive opbrugt, således paracetamol ikke kan omdannes til ikke-toksiske stoffer. Derimod omdannes det kun til toksiske stoffer som har en skadelig effekt på leveren. En antidote kan være N-acetylcystein, som er et prodrug, som omdannes til cystein. Glutation dannes nemlig ud fra cystein, og dette vil derved øge glutation syntesen således paracetamol kan omdannes til ikke-toksiske stoffer.

Opgave 6 – Cancerkemoterapi (6 point)
Topoisomerasehæmmere virker bredt, og derfor bruges Topoisomerase I og II hæmmere til behandling af mange typer af cancer. 
A) Beskriv funktionen af Topoisomeraser i DNA-replikation. 
Topoisomeraser er enzymer, der forhindrer supercoils og knuder under replikation, når de to DNA strenge adskilles. Der findes to typer: Topoisomerase I og -II. Topoisomerase I laver enkeltstrengsbrud og forhindrer enkelte knuder, mens topoisomerase II laver dobbeltstrengsbrud og forhindrer super-coils. 

B) Redegør for hvordan Topoisomerasehæmmere virker, og hvad slutresultatet af Topoisomerasehæmmerbehandling er på både DNA- og celleniveau.
Topoisomerasehæmmere forhindrer topoisomeraser i at lukke DNA-brud under replikation. Dette fører til ophobning af enkeltstrengsbrud og dobbeltstrengsbrud, hvilket stopper celledeling og i sidste ende udløser apoptose.

Opgave 7 – Mave – Tarm (6 point)
A) Angiv indikationen for protonpumpehæmmere, og redegør for deres virkningsmekanisme og vigtigste bivirkninger.
Indikation for protonpumpehæmmere (PPI) er mavesår. PPI er et prodrug, der aktiveres ved kontakt med HCl i ventriklen og omdannes til en aktiv sulfanamid. Sulfanamider binder irreversibelt til H+/K+-ATPasen (protonpumpen) i ventriklens parietalceller, hvilket medfører et kraftigt fald i mavesyreproduktion på op til 90%. De vigtigste bivirkninger er en rebound-effekt, hvilket betyder at et pludseligt ophør PPI-behandlingen kan overstimulere syreproduktion. Dette kan ske som følge af forlænget forbrug af PPI i mere end 8 uger og kan inducere syrerelaterede symptomer såsom halsbrand efter ophør. Herudover ses bivirkninger såsom øget risiko for infektioner pga. nedsat mavesyre og malabsorption af vitamin B12, magnesium og calcium. 

Opgave 8 – Glukokortikoider (6 point)
A) Beskriv virkningsmekanisme for glukokortikoider på receptor niveau 
Glukokortikoider er agonister på den intracellulære glukokortikoidreceptor, der findes i cytoplasma. Ved stimulering af disse receptorer, vil de aktiveres og ligand-receptor-komplekset translokeres ind i nukleus, hvor det påvirker gentranskription og genekspression. I nukleus øger komplekset transkriptionen af antiinflammatoriske gener og virker derved antiinflammatorisk og immunsupprimerende. Glukokortikoider reducerer også dannelsen af prostaglandiner, hvilket bidrager til deres analgetiske og antiinflammatoriske virkning. Dette sker ved, at glukokortikoider stimulerer syntesen af lipocortin, der hæmmer phospholipase A2. Phospholipase A2 omdanner normalt phospholipider til arachidonsyre, som omdannes videre til prostaglandiner og TxA2 af COX-enzymer. Ved at hæmme phospholipase A2, hæmmes den videre omdannelse til prostaglandiner, hvormed smerte hæmmes. 

B) Angiv bivirkninger ved langvarig brug af glukokortikoider p.o., som kan have betydning for behandling af patienten i tandlægestolen
Langvarig brug af glukokortikoider giver øget infektionsrisiko, forsinket sårheling, risiko for binyrebarkinsufficiens, metaboliske ændringer (diabetes/hypertension) samt mundtørhed. Alle forhold er vigtige at tage højde for ved tandbehandling.

Opgave 9 – Autonome nervesystem (point 6)
A) En gartner indbringes til skadestue i bevidstløs tilstand med profus spytsekretion, miosis, diare og subkutane muskelfascikulationer. Hvilken forgiftning er sansynligvis tale om, og hvilken farmakologisk behandling kan i såfald anvendes? 
Symptomerne miosis, profus spytsekretion, diarre og muskelfascikulationer tyder på, at der sandsynligvis er tale om organofosfat forgiftning. Organofosfater hæmmer irreversibelt acetylcholinesterase, hvilket resulterer i øget acetylcholinkoncentration i synapsen. Dette fører til de beskrevne symptomer. Behandling kan ske via atropin, som er en Ach-receptor kompetitiv antagonist. 

B) Angiv neostigmins virkningsmekanisme og anvendelse? 
Neostigmin er en reversibel Ach-esterase-hæmmer. Ach-esterase nedbryder normalt  Ach til cholin og acetat i synapsekøften, hvorefter det genoptages i præsynapsen. Ved hæmning af dette enzym, øges koncentrationen af acetylcholin i synapsen, hvormed nikotine receptorer stimuleres og der sker muskelkontraktion. Neostigmin anvendes bl.a. til behandling af den autoimmune sygdom, myasthenia gravis. Ved at øge koncentrationen af Ach ved neuromuskulære endeplader, sker der forøget kontraktion af muskler. Desuden kan det anvendes ved postoperativ ileus og urinretention pga. stimuleret parasympatisk aktivitet.

C) Forklar hvorfor neostigmin, der er en kvaternær amin, og ikke fysostigmin, der er en tertiær amin, anvendes ved behandling af myastenia gravis. Begge stoffer har samme virkningsmekanisme?
Neostigmin er en kvarternær amin, dvs. den er ladet og krydser dermed ikke blod-hjerne-barrieren og virker kun perifert ved den neuromuskulære endeplade. Fysostigmin er en tertiær amin, den er uladet og krydser let blod-hjerne-barrieren, som kan give markente CNS-bivirkninger.




Opgave 10 – Interaktioner (8 point)
A) Redegør for 2 farmakokinetiske og 2 farmakodynamiske mekanismer hvorved farmakologiske stoffer kan interagere?
Farmakokinetiske interaktionsmekanismer:
· Absorption: Et lægemiddel kan interagere med et andet lægemiddel og påvirke dets absorption. Et eksempel er indtagelsen af tetracyklin sammen med mælkeprodukter. Her vil calcium fra mælkeprodukter binde sig til tetracykliner og nedsætte dets absoprtion og dermed effekt. 
· Elimination: Et lægemiddel kan påvirke et andet lægemiddels renale udskillelse ved at påvirke pH i urinen. Fx vil svage syrer være ioniseret i et basisk miljø, mens svage baser vil være ioniseret i et surt miljø. Når et stof er ioniseret, vil dets reabsorption hæmmes og sekretionen øges. Fx vil der ved en høj ASA koncentration ses øget sekretion, når det fx indtages sammen med natriumbicarbonat.
· Metabolisme: Et lægemiddel kan hæmme eller stimulere et andet stofs nedbrydning i leveren. Hæmning af nedbrydningen vil medføre toksicitet, mens stimulation vil give nedsat effekt. Fx vil erythromycin i interaktion med warfarin hæmme CYP-enzymer. Dette nedsætter warfarins nedbrydning/metabolisme, hvilket giver øget plasmakoncentration og dermed effekt af warfarin. 
Farmakodynamiske interaktionsmekanismer:
· Synergisk effekt: To lægemidler med samme virkning kan forstærke hinanden. Fx virker sulfanamider og trimetoprim begge bakteriostatiske, men i kombination virker de bakteriocide ved at hæmme to trin i folinsyresyntesen.
· Antagonistisk effekt: To lægemidler med modsat virkning kan modvirke hinanden på receptorniveau. Fx vil en interaktion mellem adrenalin (beta-agonist) og propranolol (beta-blokker) medføre nedsat bronkodilation, da propranolol hæmmer adrenalin effekten. 
· Evt. additiv effekt. 

Opgave 11 – Recept (4 point)
Udskriv en recept på stoffet ibuprofen i relevante smertestillende doser til 

Frederik Bortesen cpr 061175-8117, Roddybet 4, 7071 Tandløse, for behandling i 4 dage. Du er tandlæge N. Nielsen med cpr 020250-2222/Ydernummer 234, Molargade 25, 7070 Amalganstrup, tlf. 70717273.

Ordinæreksamen 2023
Opgave 1 –  Farmakodynamik (10 point)
A) Hovedparten af lægemidler udøver deres virkning ved at modulere aktiviteten af receptorer på cellens plasma-membran. Beskriv tre typer af sådanne receptorer, angiv et eksempel på hver af disse typer receptorer samt et lægemiddel som modulerer aktiviteten af den angivne receptor. 
Hovedparten af lægemidler virker ved at binde til phamakologiske targets på cellens overflade og enten aktivere (agonister) eller hæmme (antagonister) deres funktion. Den første type er ion-kanal receptorer, der virker ved at en ligand binder til receptoren/membranproteinet enten extracellulært eller intracellulært, hvorved denne ændrer konformation og tillader influx/efflux. Dette ændrer cellens membranpotentiale og dermes cellens excitabilitet. Et eksempel på sådan en receptor er GABAA, der ved aktivering fører til Cl–-influx. Benzodiazepiner modulerer aktiveteten af receptoren ved at binde allosterisk til den og øge dens åbningsfrekvens. 

En anden type receptor på cellens plasma-membran er G-protein-koblede-receptorer, der inddeles i en klasse A (kort N-terminal), klasse B (mellemlang N-terminal) og klasse C (lang N-terminal). Disse receptorer aktiverer intracellulære G-proteiner, der videreformidler signet via second messengeres intracellulært. Ved aktivering af G-proteiner aktiveres PLC, som omdanner PIP2 til IP3 og DAG. IP3 binder til ER og stimulerer åbning af Ca2+-kanaler og frigivelse af Ca2+. Et eksempel er de adrenerge receptorer, hvor B1 og 2 er Gs, alfa2 er Gi og alfa1 er Gq. Lægemidlet metropolol er en selektiv B1-antagonist. 

En tredje type receptor er tyrosin-kinase receptorer, der intracellulært besidder tyrosiner og kinaser, som ved autofosfoylering fører til aktivering ved at receptorens kinase binder til og fosforylerer receptorens tyrosin. Et eksempel på en tyrosin-kinase receptor er insulinreceptoren, hvor lægemidlet insulin (agonist) binder og stimulerer den. 
· Ekstra: Endnu en receptor er Epidermal growth-hormon receptor, hvor lægemidlet cetuxinab er et antistof mod denne. (Mod coloncancer)

B) Beskriv og illustrer, hvordan man finder et lægemiddels (L’s) affinitet for en given receptor. Beskriv hvorfor, det er ønskværdigt, at lægemidler har en høj affinitet.
Affinitet beskriver, hvor stærkt et lægemiddel (L) binder til en given receptor. Man kan finde affiniteten ved at se på dissociationskonstanten KD, som er lig den ligandkoncentration, hvor 50% af receptorerne er bundet. Jo lavere KD, desto større affinitet. Man finder affiniteten ved at udføre et bindingsforsøg, hvor man tilsætter stigende koncentrationer af lægemiddel til et system med et kendt antal receptorer, fx mærket med radioaktivt ligand. Derefter måles, hvor meget ligand der er bundet (B) ved hver koncentration. Dette indsættes som punkt i et koordinatsystem hvor x-aksen angiver koncentration, og y-aksen angiver bindingsgrad fra 0-1 (%), så mængden af bundet ligand plottes som funktion af koncentrationen [L]. Man ønsker lægemidler med høj affinitet, så en lavere koncentration af lægemidlet kan opnå effekt og risikoen for off-target bivirkninger reduceres. 
Stof A har lavere KD og har dermed højere affinitet for target end stof B. 

C) Beskriv og illustrer hvordan dosis-respons kurven for adrenalin til en adrenerg receptor vil moduleres i tilstedeværelse af stigende koncentration af hhv. et lægemiddel, som er en kompetitiv og en non-kompetitiv antagonist. Angiv desuden hvilke forhold der giver anledning til non-kompetitiv inhibition. 
Ved tilstedeværelsen af en kompetitiv reversibel antagonist vil dosis-respons kurven forskydes til højre men have samme hældning, da antagonisten konkurrerer med agonisten om binding til target. Forskydningen til højre repræsenterer et fald i affinitet, da det vil kræve en højere koncentration af ligander for at opnå tilsvarende virkning. Højere koncentration vil øge sandsynlighed for binding. 
Ved tilstedeværelsen af en kompetitiv irreversibel antagonist vil dosis-respons-kurven forskydes til højre og falde i efficacy. Dette skyldes, at antagonisten binder til det samme aktive site som agonisten, men binder irreversibelt, så receptoren inaktiveres permanent og ikke kan frigøre antagonisten igen. Efterhånden som antagonisten irreversibelt inaktiverer flere receptorer, vil færre funktionelle receptorer være tilgængelige og efficacy falder.
Ved tilstedeværelsen af en non-kompetitiv antagonist vil dosis-respons kurven afflades (lavere hældning), hvilket repræsenterer et fald i efficacy. Liganden vil nemlig her binde allosterisk til receptoren, hvorved affiniteten ikke påvirkes, da agonisten stadig kan binde sig til receptorens aktive site. Dog opnås ikke respons, da antagonisten har inaktiveret receptoren. Derfor bliver kurven lavere.
Forhold der giver anledning til non-kompetitiv inhibition:
· Antagonist binder allosterisk og ændrer receptorens konformation, så agonisten ikke kan aktivere den
· Antagonisten binder irreversibelt og inaktiverer receptoren

D) Beskriv på baggrund af din tegning ovenfor hvor stor farmakologisk virkning, som man vil få af hhv en kompetitiv og en non-kompetitiv inhibitor ved meget høje niveauer af adrenalin i kroppen.
En kompetitiv antagonist vil have lille virkning, da adrenalin nemt kan udkonkurrere antagonisten og ikke muliggøre binding til adrenerge receptorer, hvorved den maksimale effekt stadig kan opnås. En non-kompetitiv antagonist vil derimod binde kovalent ved hver mulighed og fuldstændig hæmme/inaktivere target fra et allosterisk site, hvilket vil sænke virkningen af adrenalin. 

Opgave 2 – Farmakokinetik (10 point)
Nedenfor ses en figur, der illustrerer plasma koncentrationen som funktion af tiden, for samme dosis af et lægemiddel administreret hhv. intravenøst (i.v), intramuskulært (i.m.), subcutant (s.c.) eller peroralt (p.o). 

A) Redegør for hvilke farmakokinetiske parametre der ligger til grund for forløbet af kurverne og angiv (vurder) biotilgængeligheden (F) for det givne stof for hver af de fire administrationsformer. 
(De farmakokinetiske parametre der ligger til grund for forløbet af kurverne er førsteordenskinetik og compartment fænomet. Førsteordenskinetik fortæller at transporten af et lægemiddel er afhængig af den lægemiddelkoncentration der allerede befinder sig i kroppen, mens compartment fænomet fortæller om hvordan et lægemiddel fortolker/anser kroppen ved elimination. Compartment fænomet inddeles i 1. compartment og 2. compartment. Ved 1. compartment vil lægemidlet anse kroppen som et rum, og derfor vil elimination af lægemidlet foregå over en fase med en konstant hastighed, mens lægemidlet ved 2. compartment vil anse kroppen som to eller flere rum, og derfor vil elimination af lægemidlet foregå over to eller flere faser med forskellige hastigheder. På figuren ses 1. compartment, da kurverne forløber flot uden knæk. Ved 2. compartment ville man nemlig se et knæk i kurverne, som repræsenterer overgangen fra det ene rum til det andet rum i kroppen. - ekstra)

Figuren viser plasmakoncentrationen som funktion af tid for samme dosis givet via fire administrationsformer. Forskellene mellem kurvene skyldes primært variationer i absorption og biotilgængelighed (F), mens elimination er nogenlunde ens for alle administrationsveje (samme stof, samme patient). Kurvenes opadgående forløb repræsenterer absorptionshastigheden og dermed hvor hurtigt stoffet når blodbanen. Absorption defineres nemlig som transport af lægemiddel i uændret form fra applikationssted til det systemiske kredsløb (blodbanen). Figuren viser her at i.v. er direkte i blodbanen og har dermed ikke nogen absorptionsfase, i.m. ses med hurtig absorption, s.c. har moderat absorption og p.o. har langsom absorption, hvilket skyldes at det først skal transporteres ned til tarmene, hvorefter det skal metaboliseres (first pass) og herefter transporteres til blodbanen. Biotilgængelighed defineres som den andel af lægemidlet, der når frem til det systematiske kredsløb i uændret form, mens first pass metabolismen er lig den andel af lægemiddel som metaboliseres på sin vej til det systematiske kredsløb. Biotilgængeligheden kan beregnes via formlen:
F = AUCP.O. / AUCi.v. Således kan arealet under kurverne for de andre administrationsveje sammenlgines med den intravenøse administration. Biotilgængeligheden for i.v. er 1 (100%), og vurderes for i.m. til ca 0.8 (80%), s.c. til ca 0.6 (60%) og p.o. er lavest og vurderes til 0.5 (50%) pga. first-pass metabolismen og ufuldstændig absorption. 

B) Beregn fordelingsvolumen og totale clearance for et lægemiddel, kaldet X133-222, hvis elimination ses på figuren nedenfor. Enkeltdosis på 2 mg blev administreret intravenøst og relevante værdier til beregning af clearance kan aflæses på figuren.
Ud fra de ovenstående formler skal fordelingsvolumen og den totale clearance for lægemidlet beregnet. Af værdierne har vi dosis = 2mg, intravenøst biotilgængelighed er 1 og plasmakoncentrationen til tiden 0 aflæses til 20ug/L = 0.02mg/L. Med disse værdier kan fordelingsvolumen beregnes via formlen:

Vd * C0 = Dosis * F
Vd = (Dosis * F)/ C0
Vd = (2mg *1)/0.02mg/L = 100L 

Dette giver en fordelingsvolumen på 100L, hvilket indikerer at størstedelen af lægemidlet befinder sig udenfor blodplasma / i kroppens væv. 
Den totale clearance beregnes via formlen:

Cltotal = ke* Vd
Ke beskriver eliminationstanten og denne mangles for at kunne beregne den totale vlearense. Ke findes ved formlen:

Ke = ln2 /t1/2 
hvor t1/2 er halveringstiden og beregnes på grafen til at være 10 timer. Herved fås formlen for eliminationskonstanten:
Ke = ln2 / 10 = 0.0693 = 0.07 timer

	Således kan Ke indsættes i formlen for den totale clearance, som nu kan beregnes til:

	Cltotal = 0.07timer * 100L = 7L plasma rensen for lægemiddel pr. timer.


C) Beskriv hvorfor det sandsynligvis ikke kan betale sig at rense en patients blod med hæmodialyse, hvis en overdosis af X133-222 indtages? 
Hæmodialyse er en betegnelse for at en patients blod renses for bl.a. affaldsstoffer og toksiner gennem en dialysemaskine. Det kan sandsynligvis ikke betale sig at rense patientens blod med hæmodialyse, da stoffet har meget høj fordelingsvolumen. Dette indikerer at lægemidlet er fordelt i kroppens kompartmenter (flere væv) og kun en meget lille del er til stede i det systemiske kredsløb, som er den eneste kompartment som hæmodialyse renser. Derfor kan dialysen kun fjerne en minimal del af den totale lægemiddelmængde, og behandlingseffekten vil være ubetydelig.

D) Gør endelig rede for en måde, hvorpå man kan forcere udskillelsen af en svag syre som acetylsalicylsyre ved forgiftning.
Udskillelsen af en svag syre som acetylsalicylsyre (ASA) kan forceres ved at gøre urinen mere basisk. Dette kan ske ved at administere ASA sammen med bicarbonat, som gør urinen mere basisk. Da ASA er en svag syre, vil det blive ioniseret i højere grad i et basisik miljø, hvorved det ikke reabsorberes i nyretubuli men derimod udskilles. Herves fremmes udskillelsen af ASA ved forgiftning. 

Opgave 3 – Antibiotika/antiviral terapi (10 point)
A) Tetracykliner bruges f.eks. som antibiotisk behandling af Klamydia-infektioner. Tetracykliner er kontraindicerede hos gravide i 2. og 3. trimester pga. risiko for indbygning i tand- og knoglevæv, som kan forårsage misdannelser. Hvilken type antibiotika er tetracykliner? 
Tetracykliner er bredspektrede bakteriostatiske antibiotika, der hæmmer proteinsyntesen ved at binde til bakteriens 30S ribosomale subunit.

B) Beskriv tetracykliners virkningsmekanisme? 
Tetracykliner optages i bakteriecellen, hvor det reversibelt binder sig til 30S-ribosomal subunit på ribosomerne og hæmmer binding af aminoacyl-tRNA til A-sitet. Således hæmmes proteinsyntesen og medfører bakteriostatisk effekt. 

C) Angiv administrationsformen for tetracykliner. 
Administreres primært peroralt som tabletter, men kan sjældent også administreres intravenøst og topikalt


D) Tetracykliner binder til metalioner (er en kelator). Hvad vil du råde din patient til i forbindelse med administration af tetracykliner?
Jeg vil råde min patient til ikke at indtage mælk med samtidig brug af tetracykliner. Mælk indeholder nemlig Ca2+ og Mg2+, der binder til doxycyclin. Ved binding af tetracyklyner til metalioner, vil absorptionen og dermed virkningen af tetracykliner hæmmes. Desuden vil jeg fraråde gravide at indtage tetracykliner, da det kan krydse placenta og nå fosteret, hvor det binder til calcium i knoglerne og hæmmer knoglevæksten. I forlængelse heraf frarådes det også børn, da det på samme må kan hæmme knoglevæksten for dem. Til sidst vil jeg oplyse patienten at tetracykliner også kan binde til Ca2+ i tænder og dermed påvirke mineraliseringsprocessen. Dette vil give anledning til “tetracyklin tænder”, som er tænder med en gråsort farve. 

E) Udfyld de resterende felter i dette skema for antibiotika og antimykotika

	Stofgruppe
	Lægemiddel
	Virkningsmekanisme
	Bivirkning

	Proteinsyntesehæmmere 
	Azithromycin
	Azithromycin er en makrolid og virker ved at binde reversibelt til 50s ribosomal subunit på ribosomerne og hæmmer således translokation og dermed proteinsyntesen
	Forlænger QT-interval

	Cellevægssyntesehæmmere / beta-laktam antibiotika
	Amoxicillin
	Amoxicilin virker bakteriocidt på både grampositive og gramnegative og virker ved at blokere syntesen af peptidoglykan irreversibelt ved at binde til/hæmme transpeptidaser, som normalt er ansvarlig for krydsbindingen i peptidoglykanlaget. 
	Kvalme og diarre

	Nukleinsyresyntesehæmmer
	Metronidazol
	Metronidazol virker bakteriocidt mod gramnegative anaerobe bakterier. Den virker som et prodrug, der intracellulært vil reduceres til dets aktive metabolitter, som binder til DNA, inducerer brud og hæmmer således nukleinsyresyntesen. 
	Antabusreaktion ved samtidig indtag med alkohol

	Antimetabolitter
	Methotrexat / Sulfanmider
	Methotrexat er antibiotika mod DNA og virker som en dihydrofolat (DHF) reduktase inhibitor. På denne måde kan DHF ikke omdannes til tetrahydrofolinsyre (THFA), som essentielt for nukleinsyresyntesen. 

Methotrexat kan benyttes ved kræft, hvor cellerne deler sig hurtigt. Her ønsker man nemlig at hæmme cellernes vækst, hvilket i dette tilfælde sker ved at hæmme dannelsen af byggesten til nukleinsyresyntesen.
	Immunsupprimerende

	
	
	
	

	Polyener
	Nystatin
	Nystatin virker fungicidt og er et polyent antimykotikum. Det betyder at den både har en hydrofil og en hydrofob del, så den indkorporeres i cellemembranen med huller til følge. 

Nystatin er en cellemembranhæmmer og virker ved at binde til ergosterol i svampens cellemembran. Dette vil inducere huller/porer i membranen og den ødelægges hermed. 
	Ikke relevant (oral suspension)

	Azoler
	Fluconazol
	Fluconazol virker fungistattisk og er et azol. Det hæmmer ergosterolsyntesen ved at hæmme enzymet lanosterol-14-alfa-demethylase, der resulterer i at omdannelsen af lanosterol til ergosterol hæmmes. Uden ergosterol kan cellemembranen ikke dannes optimalt og den svækkes. 
	Kvalme og hovedpine



Opgave 4 - Smertebehandling og bivirkninger (10 point)
A) Acetylsalicylsyre, sammen med stoffer som ibuprofen og paracetamol, er svage analgetika, der virker ved at hæmme cyclooxygenasen (COX). Forklar hvordan en hæmning af COX kan give en smertelindrende virkning. 
Der findes to former for COX-enzymer, COX-1 og COX-2. Deres funktion er at omdanne arachidonat til prostaglandiner, der sensibiliserer perifere nociceptorer så de bliver mere følsomme overfor andre smertefremkaldende mediatorer som bradykinin, histamin og serotonin.
COX-1 enzymer er aktive på basalniveau og sørger for dannelsen af prostaglandiner konstant, der beskytter maveslimhinden, opretholder nyregennemblødning og danner TxA₂ i trombocytter (prokoagulerende). COX-2 enzymer er aktive ved inflammation og stimulerer dannelsen af prostaglandiner (især PGE2) ved inflammation. 
En hæmning af COX-enzymerne reducerer dermed dannelsen af prostaglandiner. Når prostaglandinniveauet falder, mindskes nociceptorernes følsomhed, hvorved smertesignaler reduceres og dette giver en analgetisk effekt. 

B) Acetylsalicylsyre binder irreversibelt til cyclooxygenasen. Beskriv hvorfor dette kan være en fordel som forebyggende behandling mod blodpropper, både i forhold til virkning og bivirkning. 
Acetysalicylsyre binder irreversibelt til COX-enzymer og i thrombocytter vil det hæmme dannelsen af TxA2, der er en trombocytaktivator. Ved hæmning af COX-enzymerne vil der således ikke være TxA2 til aktivering af trombocytterne, og da trombocytter ikke kan danne nyt COX (de mangler kerne), varer hæmningen hele trombocytternes levetid, hvilket giver en langvarig og effektiv blodfortyndende effekt.
Den irreversible hæmning gør det muligt at bruge små daglige doser, som kun minimalt påvirker COX i maveslimhinden og endotelet, og dermed reduceres risikoen for systemiske bivirkninger.

C) Paracetamol er også en hæmmer af cyclooxygenasen. Den deler virkningen som et svagt analgetikum med acetylsalicylsyre, men der er andre af acetylsalicylsyres virkninger som paracetamol ikke har. Nævn hvordan paracetamol adskiller sig fra acetylsalicylsyre i forhold til (a) ønskede virkninger og (b) uønskede virkninger. 
Ønskede virkninger: Paracetamol er analgetisk og antipyretisk, men har ingen antiinflammatorisk effekt, da den primært virker i CNS. Desuden påvirker paracetamol ikke trombocytter og har dermed ingen blodfortyndende effekt. 
Uønskede virkninger: Paracetamol giver ikke gastrointestinale blødninger som ASA, da paracetamol ikke hæmmer perifert COX. Paracetamol kan virke hepatotoxisk ved overdosering, hvilket ASA ikke gør. 

D) Hvilken anden ønsket virkning end den smertestillende har de tre stoffer tilfælles?
De har alle tre antipyretisk effekt

Opgave 5 – CNS (6 point)
A) Angiv hvilken gruppe af lægemidler Diazepam tilhører og beskriv 3 terapeutiske virkninger? 
Diazepam tilhører gruppen benzodiazepiner. Diazepam har en angstdæmpende effekt, sederende effekt og en antiepileptisk/krampehæmmende effekt. 
Den angstdæmpende effekt kommer af, at diazepam øger effekten af GABA i hjernen, hvilket nedsætter den neuronale aktivitet. Den sederende virkning skyldes samme mekanisme og giver nedsat vågenhed og øget ro. Den antiepileptiske virkning opstår, fordi den øgede GABA-medierede hæmning dæmper den neurale aktivitet, som er ansvarlig for kramper.

B) Beskriv virkningsmekanismen for diazepam? 
Diazepam fungerer som en positiv allosterisk enhancer for GABAA-receptorer og binder til benzodiazepin-sitet på receptorne. Dette øger åbningsfrekvensen af Cl--kanaler og øger dermed effekten af GABA. Resultatet er en hyperpolariseret celle grundet den øgede Cl--influx, hvilket giver de ovennævnte virkninger.

C) Angiv 4 stofgrupper, der øger risiko for død ved samtidig dosering med diazepam?
4 stofgrupper, der øger risiko for død ved samtidig dosering med diazepam:
· Alkohol
· Opioider
· Antisykotika
· Antidepressiva 

Opgave 6 – Anti-koagulation (6 point)
A) Nævn 4 stoffer der hæmmer koagulationen og beskriv kort deres virkningsmekanisme
Warfarin: Ikke en direkte antagonist, men hæmmer vitamin-K-epoxidreduktase og hæmmer derfor aktiveringen af k-vitamin afhængige koagulationsfaktorer. K-vitamin er essentielt for aktivering af koagulationsfaktorerne 2, 7, 9 og 10. Når disse ikke aktiveres, vil koagulationskaskaden hæmmes og koagulationen vil ikke finde sted.

Heparin: Er en intravenøs antikoagulent, der binder til og aktiverer antithrombin, som hæmmer aktiveringen af koagulationsfaktorerne 10 og 2a. Faktor 10 spalter normalt faktor 2 til faktor 2a, mens faktor 2a spalter fribrinogen til fibrin. Dermed hæmmes omdannelsen af fibrinogen til fibrin og blodets evne til at koagulere reduceres.

Acetylsalicylsyre: Hæmmer COX-1 enzymet irreversibelt og hæmmer derved dannelsen af  prostaglandiner og TXA2 (Tromboxan A2).  TxA2 er normalt prokoagulerende, og tiltrækker flere blodplader, aktiverer trombocytterne og fremmer blodpladeaggretion. Uden TxA2 opnås en blodfortyndende effekt, da trombocyt aktiveringen mindskes og koagulationskaskaden hæmmes. 

Clopidogrel: En ADP-receptor-antagonist, der binder irreversibelt til det aktive site af ADP-receptorer på blodpladerne, således at ADP ikke kan binde. Dette hæmmer dannelsen af glykoprotein IIA og glykoprotein IIB, der normalt krydsbinder fibrin i fibrinnetværket. På denne måde hæmmes koagulationskaskaden og der opnås øget blødningstendens ved at hæmme fibrinlinking. 
· (Chat: Warfarin og heparin hæmmer koagulationskaskaden (sekundær hæmostase), mens acetylsalicylsyre og clopidogrel hæmmer blodpladeaktivering (primær hæmostase. Samlet resulterer de i nedsat trombedannelse og dermed blodfortyndende effekt.) 

B) Hvilket odontologiske komplikationer kan der opstå som følge af aspirin og/eller clopidrogrel behandling, samt hvilke overvejelser bør man have herom?
Behandling med aspirin (asetylsalicylsyre) og/eller clopidogrel kan give øget blødningstendens pga. hæmning af blodpladefunktion. Dette kan føre til postoperative blødninger efter tandekstraktion eller kirurgi. Behandlingen bør ikke standses, da det øger risikoen for trombose, men i stedet bør man sikre lokal hæmostase. 

Opgave 7 – Hormoner (6 point)
A) Insulin. Beskriv virkningen af insulin på a) lever, b) muskel, og c) hjerne. 
Helt overordnet udskilles insulin fra beta-cellerne i pancreas som respons på øget blodglukose. Insulin binder så til insulinreceptoren (en tyrosin-kinase-R) på overfladen af mange celler. 
Insulin vil i leveren påvirke enzymaktivitet i hepatocytterne, således her sker nedsat glukosefrigevelse til blodet og øget lagring af energi i form af glykogen og fedt.
Insulin vil i muskelvæv stimulere translokation af GLUT-4-transportere til cellemembranen. Dette medfører øget glukoseoptag og energilagring i form af glykogen i musklerne, samt sænket blodglokuse.
I hjernen optages glukose af GLUT-1 og GLUT-3, som ikke reguleres af insulin. Således har insulin ikke en direkte effekt på glukoseoptag her, men regulerer appetit i hypothalamus i form af nedsat appetit- og øget mæthedsfornemmelse. 

B) Insulin som lægemiddel. Beskriv kort de forskellige former for insulin der anvendes i behandling af type 1 diabetes. Særligt med hensyn til farmakokinetik 
Hurtig og korttidsvirkende insulin-analoger (ifbm. måltider) 
· 3-5 timers varighed
Korttidsvirkende humant insulin i neutral opløsning (intravenøst)
· 6-8 timers varighed
Intermediært virkende insulin
· 12-18 timers varighed
Langtidsvirkende insulinanaloger (anvendes 1-2 gange dgl. )
· 16-42 timers varighed
Kombinationspræparater bestående af 1, 2 og 3
· Indeholder både hurtigtvirkende og langtidsvirkende

C) GLP-1 anvendes i dag til behandling af type 2 diabetes. Angiv kort effekten af GLP-1 på insulinsekretionen og hvorfor GLP-1 behandling er relativt sikker i forhold til udvikling af hypoglykæmi.
GLP-1 stimulerer glukoseafhængig insulinsekretion fra beta-celler og hæmmer glukagonfrigevelse fra alfa-celler. Således sænkes blodglukosen efter måltider. Behandlingen er relativt sikker i forhold til udvikling af hypoglykæmi, da insulinfrigvelsen kun øges ved forhøjet glukose, og ikke når glukoseniveauet er normalt eller lavt. 

Opgave 8 – Interaktioner (10 point)
Warfarin (Marevan) er et lægemiddel, der er behæftet med talrige lægemiddelinteraktioner.
A) Angiv hvilken kategori af lægemidler warfarin tilhører og angiv mindst en indikation hvor lægemidlet anvendes 
Warfarin tilhører kategorien antikoagulanter (vitamin K antagonister). Det anvendes  blandt andet til behandling og forebyggelse af tromboser. 

B) Beskriv virkningsmekanisme for warfarin 
Warfarin hæmmer vitamin-K-epoxidreduktase og hæmmer derfor aktiveringen af k-vitamin afhængige koagulationsfaktorer. K-vitamin er essentielt for aktivering af koagulationsfaktorerne 2, 7, 9 og 10. Når disse ikke aktiveres, vil koagulationskaskaden hæmmes og giver antikoagulerende effekt.

Den farmakologiske effekt af warfarin er påvirket af indtagelse af næringsmidler, der indeholder et højt af vitamin K. 
C) Angiv eksempel på næringsmiddel der indeholder højt niveau af vitamin K og beskriv hvorledes indtag af store mængder af sådanne næringsmidler influerer virkningen af warfarin
Grøntsager som fx broccoli indeholder højt niveau af vitamin K, som er en nødvendig co-factor for aktivering af koagulationsfaktorerne 2, 7, 9 og 10. Ved øget indtag af vitamin-K-rige grøntsager, kan leveren danne flere koagulationsfaktorer . Dette modvirker warfarins virkning og warfarins effekt nedsættes. Dette medfører fald i INR  (blodet koagulerer hurtigere), hvilket øger risikoen for tromboser. Vitamin K virker altså som en funktionel antagonist til warfarin ved at fremme dannelsen af koagulationsfaktorer. 

D) Angiv hvorvidt der er tale om farmakodynamisk eller farmakokinetisk lægemiddelinteraktion imellem næringsmidlet og warfarin
Her er tale om en farmakodynamisk interaktion, da vitamin K i grøntsagerne ændrer warfarins effekt på koagulationssystemt, men påvirker ikke warfarins egen absorption, distrubtion, metabolisme eller elimination. 

Warfarin metaboliseres af CYP2C9 og lægemidlet har et smalt terapeutisk vindue. Lægemidlet amiodarone (der anvendes til behandling af kardial arytmi) har en inhibitorisk effekt på enzymet CYP2C9. Co-administration af warfarin med amidarone indebærer derfor en risiko for lægemiddelinteraktion. 
E) Angiv hvorvidt co-administration af amidarone vil have en stimulatorisk eller en inhibitorisk virkning på effekten af warfarin og hvorvidt der er tale om farmakodynamisk eller farmakokinetisk interaktion.
Co-administration af warfarin og amidarone vil en stimulatorisk virkning på effekten af warfarin. Amiodarone har nemlig en inhibitorisk effekt på enzymet CYP2C9, der metaboliserer warfarin, og hermed vil eliminationen af warfarin hæmmes og vil medføre øget blødningstendens. Her er tale om en farmakokinetisk interaktion, da amiodarone påvirker metabolismen af warfarin (via CYP2C9-hæmning), ikke warfarins virkningssted eller effektmekanisme. 

Opgave 9 – Ordinationsret og bivirkninger (5 point)
Lægemidler udleveres fra et apotek ift. udleveringsbestemmelser. Hvilke(t) af følgende udsagn er korrekt(e)? 
1. Udleveringsgruppe AP4 omfatter afhængighedsskabende lægemidler 
2. Udleveringsgruppe HF er humane faktorpræparater 
3. Udleveringsgruppe B er lægemidler på almindelig recept 
4. Udleveringsgruppe HA(18) er lægemidler i håndkøb, apoteksforbeholdte (>18 år) 
5. Udleveringsgruppe NBS er lægemidler der kun må udleveres af kliniske farmakologer 
Udsagn 3 og 4 er korrekte


Opgave 10 – Recept (5 Point)
Søren Hansen 130957-2251, Tandhjul 27, 4000 Rodløse har smerter efter behandling for tandkødsbetændelse. Du vælger at behandle ham med ibuprofen 400 mg 3 x dagligt i 2 uger, hvorefter du vil se ham igen i din klinik. Skriv en recept på Ibuprofen ”Orifarm” til ham

Reeksamen 2022
Opgave 1 – Farmakodynamik (10 point)
A) Beskriv og illustrer de forskellige grader af agonisme som kan observeres på en G-protein koblet receptor og angiv hvilken parameter de adskiller sig på: 
En agonist defineres som en ligand, der stimulerer target. Der findes tre former for agonisme: Fuld agonist, partiel agonist og inverse agonist. En fuld agonist er en ligand som binder til target og udløser targets maksimale respons/giver maksimal effekt. Her opnåes en efficacy på 1. En partiel agonist vil modsat den fulde agonist ikke opnå maksimal effek uanset ligandkoncentration. Den fungerer således som den fulde agonist, men kan ikke nå en maksimal effekt. Efficacy vil for den partielle agonist være mindre end 1 men over 0. En inverse agonist giver negativt respons og medfører inaktivering af target. Inverse agonist ligander binder nemlig på konstitutive targets, dvs. targets som er aktive på et basalt niveau uden at have en agonist bundet til sig. Binding til target medfører konformationsændring af target, hvorvet target inaktiveres og her opnåes negativ efficacy. Således adskiller alle tre agonister sig på deres efficacy. 

B) Angiv hvad der forstås ved en kompetitiv antagonisme og beskriv hvordan stigende koncentration af en kompetitiv antagonist vil påvirke bindingen af en agonist og det deraf følgende respons. 
Kompetitiv antagonisme betyder, at en antagonist konkurrerer om og binder til samme sted på target. Kompetitiv antagonisme kan inddeles i en reversibel og irreversibel antagonisme. Ved reversibel kompetitiv antagonisme vil en stigende koncentration af antagonist medføre et fald i affinitet mens efficacy forbliver uændret.  En stigende koncentration af antagonist vil nemlig reducere agonistens binding, så der kræves en højere agonistkoncentration for at opnå samme effekt.
Ved irreversibel kompetitiv antagonisme vil en stigende koncentration af antagonist medføre fald i både affinitet og efficacy. Antagonisten binder her irreversibelt og inaktiverer target permanent, hvorved en stigende antagonistkoncentration vil reducere antallet af funktionelle receptorer. 

C) Beskriv hvordan hhv en agonist og en antagonist kan fungere som lægemiddel og giv et eksempel på begge 
En agonist fungerer som et lægemiddel ved at binde til og aktivere en receptor, så dens fysiologiske respons øges eller efterlignes, typisk ved at efterligne kroppens endogene ligand. Agonister bruges derfor, når man ønsker at forstærke eller erstatte en naturlig biologisk funktion. Et eksempel er patienter med astma, der behandles med β₂-receptoragonister som terbutalin eller salbutamol, som aktiverer β₂-receptorer i bronkierne og medfører bronkodilatation.
En antagonist fungerer som et lægemiddel ved at binde til en receptor uden at aktivere den og dermed blokere agonistens binding. Antagonister anvendes, når man ønsker at hæmme en overaktiv fysiologisk eller patofysiologisk funktion. Et eksempel er den selektive β₁-antagonist metoprolol, der ved hypertension blokerer β₁-receptorer i hjertet og derved sænker puls og blodtryk.

D) Beskriv begreberne desensibilisering and tolerance, samt hvilke cellulær og fysiologiske mekanismer der kan ligge til grund for disse fænomener (nævn mindst tre) ?
Desensibilisering forekommer som følge af en vedvarende stimulation af et lægemiddel og fører til inaktivering af receptoren i flere sekunder til minutter. Ved desensibilisering igangsættes en intracellulær kaskadereaktion, hvor vedvarende stimulation fører til aktivering af kinaser, der binder phosphat til receptoren. Herved inaktiveres receptoren og bliver dermed desensibiliseret indtil der ikke længere er stimulus. Når stimulus ophører, dephosphoryleres receptoren og den bliver aktiv igen. Desensibilisering forekommer i en homolog form, hvis fosforylering sker via receptorens egne kinaser (GPCR-kinase) og i heterolog form, hvis fosforylering sker via andre kinaser. 
Tolerance er et længerevarende fald i lægemiddelrespons, som udvikles over dage til uger. Mekanismen er en intracellulær kaskadereaktion, hvor vedvarende stimulation fører til aktivering af kinaser, der fosforylerer og inaktiverer receptoren. Den fosforylerede receptor vil tiltrække β-arestin, der binder til receptoren og tiltrækker yderligere dynamin og clathrin, som også binder til. Recepteren forbliver inaktiv over en længere periode indtil den internaliseres og nedbrydes i cellens lysosomer. 
(Desensibilisering og tolerance kan forekomme grundet receptortab, receptorforandringer og øget lægemiddel nedbrydelse samt fysiologisk tilpasning.)

I teksten er nævnt mindst tre fysiologiske mekanismer:
· Receptor fosforylering (homolog/heterolog)
· Receptor-internalisering (endocytose) via beta-arestin
· Receptor-nedbrydning i lysosomer




Opgave 2 – Farmakokinetik (10 point) 
Nedenfor ses en figur, der illustrerer plasma koncentrationen som funktion af tiden, for samme dosis af et lægemiddel administreret hhv. intravenøst (i.v), intramuskulært (i.m.), subcutant (s.c.) eller peroralt (p.o). 

A) Redegør for hvilke farmakokinetiske parametre der ligger til grund for forløbet af kurverne og angiv (vurder) biotilgængeligheden (F) for det givne stof for hver af de fire administrationsformer. 
(De farmakokinetiske parametre der ligger til grund for forløbet af kurverne er førsteordenskinetik og compartment fænomet. Førsteordenskinetik fortæller at transporten af et lægemiddel er afhængig af den lægemiddelkoncentration der allerede befinder sig i kroppen, mens compartment fænomet fortæller om hvordan et lægemiddel fortolker/anser kroppen ved elimination. Compartment fænomet inddeles i 1. compartment og 2. compartment. Ved 1. compartment vil lægemidlet anse kroppen som et rum, og derfor vil elimination af lægemidlet foregå over en fase med en konstant hastighed, mens lægemidlet ved 2. compartment vil anse kroppen som to eller flere rum, og derfor vil elimination af lægemidlet foregå over to eller flere faser med forskellige hastigheder. På figuren ses 1. compartment, da kurverne forløber flot uden knæk. Ved 2. compartment ville man nemlig se et knæk i kurverne, som repræsenterer overgangen fra det ene rum til det andet rum i kroppen. - ekstra)

Figuren viser plasmakoncentrationen som funktion af tid for samme dosis givet via fire administrationsformer. Forskellene mellem kurvene skyldes primært variationer i absorption og biotilgængelighed (F), mens elimination er nogenlunde ens for alle administrationsveje (samme stof, samme patient). Kurvenes opadgående forløb repræsenterer absorptionshastigheden og dermed hvor hurtigt stoffet når blodbanen. Absorption defineres nemlig som transport af lægemiddel i uændret form fra applikationssted til det systemiske kredsløb (blodbanen). Figuren viser her at i.v. er direkte i blodbanen og har dermed ikke nogen absorptionsfase, i.m. ses med hurtig absorption, s.c. har moderat absorption og p.o. har langsom absorption, hvilket skyldes at det først skal transporteres ned til tarmene, hvorefter det skal metaboliseres (first pass) og herefter transporteres til blodbanen. Biotilgængelighed defineres som den andel af lægemidlet, der når frem til det systematiske kredsløb i uændret form, mens first pass metabolismen er lig den andel af lægemiddel som metaboliseres på sin vej til det systematiske kredsløb. Biotilgængeligheden kan beregnes via formlen:
F = AUCP.O. / AUCi.v. Således kan arealet under kurverne for de andre administrationsveje sammenlignes med den intravenøse administration. Biotilgængeligheden for i.v. er 1 (100%), og vurderes for i.m. til ca 0.8 (80%), s.c. til ca 0.7 (70%) og p.o. er lavest og vurderes til 0.5 (50%) pga. first-pass metabolismen og ufuldstændig absorption. 

B) Beregn fordelingsvolumen og totale clearance for et lægemiddel, kaldet X133-222, hvis elimination ses på figuren nedenfor. Enkeltdosis på 2 mg blev administreret intravenøst og relevante værdier til beregning af clearance kan aflæses på figuren.
Ud fra de ovenstående formler skal fordelingsvolumen og den totale clearance for lægemidlet beregnet. Af værdierne har vi dosis = 2mg, intravenøst biotilgængelighed er 1 og plasmakoncentrationen til tiden 0 aflæses til 20ug/L = 0.02mg/L. Med disse værdier kan fordelingsvolumen beregnes via formlen:

Vd * C0 = Dosis * F
Vd = (Dosis * F)/ C0
Vd = (2mg *1)/0.02mg/L = 100L 

Dette giver en fordelingsvolumen på 100L, hvilket indikerer at størstedelen af lægemidlet befinder sig udenfor blodplasma / i kroppens væv. 
Den totale clearance beregnes via formlen:

Cltotal = ke* Vd
Ke beskriver eliminationstanten og denne mangles for at kunne beregne den totale clearense. Ke findes ved formlen:

Ke = ln2 /t1/2 
hvor t1/2 er halveringstiden og beregnes på grafen til at være 10 timer. Herved fås formlen for eliminationskonstanten:
Ke = ln2 / 10 = 0.0693 = 0.07 timer

	Således kan Ke indsættes i formlen for den totale clearance, som nu kan beregnes til:

	Cltotal = 0.07timer * 100L = 7L plasma rensen for lægemiddel pr. timer.

C) Forklar hvorfor det sandsynligvis ikke kan betale sig at rense en patients blod med hæmodialyse, hvis en overdosis indtages af X133-222?
Hæmodialyse er en betegnelse for at en patients blod renses for bl.a. affaldsstoffer og toksiner gennem en dialysemaskine. Det kan sandsynligvis ikke betale sig at rense patientens blod med hæmodialyse, da stoffet har meget høj fordelingsvolumen. Dette indikerer at lægemidlet er fordelt i kroppens kompartmenter (flere væv) og kun en meget lille del er til stede i det systemiske kredsløb, som er den eneste kompartment som hæmodialyse renser. Derfor kan dialysen kun fjerne en minimal del af den totale lægemiddelmængde, og behandlingseffekten vil være ubetydelig.


Opgave 3 – Antibiotika (10 point)
Du har givet pencillin V til en patient med rodabsces og rodbehandlet patientens tand. Patienten ringer nu efter 4 dage og siger hun har fortsat ondt i tanden samt feber. Du tillægger metronidazol for at give bedre dækning mod anerobe bakterier; 
A) Angiv metronidazols virkningsmekanisme; 
Metronidazol er et antimikrobielt middel, der virker bakteriocidt på anaerobe bakterier. Den virker som et prodrug, der intracellulært vil reduceres til dets aktive metabolitter, som binder til DNA, inducerer brud og hæmmer således nukleinsyresyntesen. 

B) Patienten fortæller, at hun godt kan lide at drikke en flaske rødvin om dagen. Hvad informerer du patienten om. 
Patienten informeres om, at brugen af alkohol skal ophøres mens patienten får metronidazol. En interaktion mellem alkohol og metronidazol kan nemlig inducere antabus reaktion. 

C) Patienten har trods behandling med penicllin V og metronidazol fortsat feber. Du har podet fra patientens rodabsces og resistens svaret indløber nu. Du kontakter en klinisk mikrobiolog på det lokale sygehus, som anbefaler ciprofloxacin. Beskriv virkningsmekanismen for ciprofloxacin. 
Ciprofloxacin er et fluorkinolon med bakteriocid virkning og er også mod nukleinsyresyntesen. Dens funktion er at hæmme DNA-gyrase irreversibelt (svarer til topoisomerase i humane celler), som normalt regulerer supercoiling i DNA-molekyler under replikation og transkription. Ved hæmning af DNA-gyrase, vil DNA’et blive ustabilt, hvorved supercoils finder sted og både transkription samt replikation hæmmes. 

D) Patienten har epilepsi, så hvad skal du nu informere patienten om 
Patienten informeres om, at ciprofloxacin inducerer epileptiske anfald og derfor frarådes patienten med epilepsi at tage det

E) Nævn to stoffer som hver for sig virker bakteriostatisk, men kombineret har bakteriocid virkning. Begrund svaret.
Stoffer, der hver især virker bakteriostatisk, men sammen virker bakteriocid kan være sulfonamider og trimetoprim. Sulfonamider (virker kun på bakterier) hæmmer omdannelsen af PABA til folinsyre ved at hæmme folinsyresyntasen. På denne måde fås ikke folinsyre og kaskaden kan ikke fortsætte. 
Trimetoprim (virker på bakterier + humane celler) hæmmer omdannelsen af folinsyre til dihydrofolinsyre og tetrahydrofolinsyre. Således dannes ikke tetrahydrofolinsyre til dannelse af nukleinsyre. 
Sulfonamider og trimetoprim virker bakteriocidt sammen, da de tilsammen hæmmer de to reaktioner, der giver nukleinsyresyntese.

F) Nævn to vigtige organ relaterede bivirkninger til behandling med sulfa præparater;
Nyrerelateret (nefrotoksitet) og leverrelateret (hepatotoksisk)

G) Du er på vandretur i Himalaya med rejseselskab. En af de kvindelige deltagere får blærebetændelse. Eneste behandlingsmulighed er trimethoprim. Der er ingen læger med og hun spørger dig, fordi du har ordinationsret, om hun skal gå i gang med behandlingen. Hvad vil du spørge hende om før behandlingen eventuelt igangsættes;
Jeg vil spørge kvinden om hun er gravid. Trimethoprim er kontraindiceret under graviditet, da det hæmmer folinsyresyntesen og kan gå hen og give fostermisdannelser. Hvis kvinden svarer nej, vil jeg yderligere spørge ind til om hun har nyre- eller lever insuficciens. Er svaret ja, så bør behandlingen justeres eller undgås. 

Opgave 4 - Analgetika (10 point)
A) Redegør for forskelle på opioide og non-opioide analgetika mht: 
· Virkningssted og -mekanisme 
· Analgetisk effekt 
· Bivirkninger

Opioide analgetika: 
Opioider virker præsynaptisk eller postsynaptisk på opioidreceptorer på neuroner, der indgår i smertebanen og virker dermed primært i CNS (rygmarven og hjernen). Opioder binder til opioidreceptorerne my-, delta- og kappa-receptorer, som alle er Gi-koblede. Disse receptorer findes primært i medulla spinalis og hjernestammen, hvorvor deres virkning primært er i områder, der innerveres af spinalnerverne. Aktivering af alle medfører til hæmning af adenylatcyclase, hvorved koncentrationen af cAMP falder. Dette har forskellige virkninger på de forskellige receptorer. My- og delta-receptorer findes postysnaptisk. Når agonister binder til og stimulere my og delta opiod receptor, vil aktiveringen af dem lede til åbning af kaliumkanaler og dermed K+ efflux postsynaptisk. Dette hyperpolariserer cellen, hvormed det postsynaptiske neuron bliver mindre excitabel. Dette kan medføre til respirationsdepression i begge tilfælde. 
Kappa-opiod-receptorer findes præsynaptisk og når agonister binder til og stimulerer disse, vil der ske nedsat Ca2+-influx præsynaptisk. Herved nedsættes neurotransmitterfrigivelsen også, hvormed der sker mindre excitation af postsynaptisk neuron og dermed mindre transmission af smerte. Dette kan give hallucination og kan have en sederende effekt. Desuden ses bivirkninger som kvalme/opkast, eufori og obstitation. Opioider kan inddeles i stærke og svage opioider og effekterne afhænger heraf, men de har generelt stærk analgetisk effekt. De svage opioider såsom kodein og tramadol benyttes til mildere smerter og har svagere analgetisk effekt, men stærke opioder såsom morfin og metadon bruges mod sværere smerter og har stærkere analgetisk effekt.

Non-opioide analgetika
Non-opioide analgetika såsom paracetamol og NSAID (ibuprofen, ASA, naproxen, diclofenac) virker perifært (NSAID) og centralt (paracetamol). Non-opioide analgetika virker ved at hæmme cyclooxogenaser (COX1/2-enzymer) reversibelt, hvis funktion er at omdanne arachodonsyre til TxA2 og prostaglandiner. Nedsat prostaglandinsyntese i perifære væv nedsætter sensibilisering af nociceptorer, hvorved det kræver stærkere stimuli at aktivere smertefibrene. Paracetamol betragtes som en svag-COX-hæmmer og virker primært i CNS, hvor især PGE2-dannelsen nedsættes.  Både NSAID’s og paracetamols analgetiske effek benyttes meget indenfor odontologien, da de har analgetisk virkning i perifære væv såsom i tænder og mundregionen, der innerveres sensorisk af den 5. kranienerve (trigeminus) og ikke af spinalnerverne. Non-opoioder virker primært analgetisk (lette til moderate smerter) og anti-inflammatorisk, dog virker paracetamol ikke antiinflammatorisk. Desuden virker de antypyretisk og i varierende grad antitrombotisk. Non-opioider kan give bivirkninger i form af gestrointestinaler gener (COX-1 hæmning), øget blødningstendens (COX-1 hæmning) og paracetamol kan ved overdosis give leverskader og kan virke hepatotoxisk. 

Opgave 5 – Basale principper i kemoterapi (6 point)
A) Tamoxifen bliver brugt til behandling af østrogenreceptor positive brystcancerformer. Redegør for virkningsmekanismen af Tamoxifen under behandling af brystcancer. 
Tamoxifen er et prodrug, som omdannes til dens aktive substans amoxifin i leveren. Amoxifin er en kompititiv antagonist på østrogen receptorer og hæmmer således effekten af østrogen (agonisten) i østrogen følsomme væv som mammae/bryster. Østrogen er nemlig en vækstfaktor, og derfor ønsker man at hæmme det, så tumoren ikke deler sig yderligere. 

B) Redegør for hvorfor der er en grænse for hvor længe man må give Tamoxifen. 
Længerevarende behandling med tamoxifin kan give øget risiko for endometriecancer, da tamoxifen virker som en østrogenreceptor-agonist i endometriet.

C) Metastaserende brystcancer behandles i nogle tilfælde med en kombination af angiogenesehæmmere og anti-mitotika som eksempelvis Vinkristin. Angiv target af Vinkristin og redegør for virkningsmekanismen.
Vinkristin virker som et antimitotika, der binder sig til B-tubulin under mitosen, hvorved andre tubuliner ikke kan binde sig til. Det forhindrer, at tubulin bliver polymeriseret og dermed hæmmes dannelsen af tentrådsapparat. Således kan cellen ikke gennemføre mitosen, hvilket vil føre til apoptose.

Opgave 6  – Mave – Tarm (4 point)
A) Angiv indikationen for protonpumpehæmmere, og redegør for deres virkningsmekanisme og vigtigste bivirkninger.
Indikation for protonpumpehæmmere (PPI) er mavesår. PPI er et prodrug, der aktiveres ved kontakt med HCl i ventriklen og omdannes til en aktiv sulfanamid. Sulfanamider binder irreversibelt til H+/K+-ATPasen (protonpumpen) i ventriklens parietalceller, hvilket medfører et kraftigt fald i mavesyreproduktion på op til 90%. De vigtigste bivirkninger er en rebound-effekt, hvilket betyder at et pludseligt ophør PPI-behandlingen kan overstimulere syreproduktion. Dette kan ske som følge af forlænget forbrug af PPI i mere end 8 uger og kan inducere syrerelaterede symptomer såsom halsbrand efter ophør. Herudover ses bivirkninger såsom øget risiko for infektioner pga. nedsat mavesyre og malabsorption af vitamin B12, magnesium og calcium. 

Opgave 7 - Anxiolytika/hypnotika/alkohol (6 point)
A) Angiv hvilken gruppe af lægemidler Diazepam tilhører og beskriv 3 terapeutiske virkninger? 
Diazepam tilhører gruppen benzodiazepiner. Diazepam har en angstdæmpende effekt, sederende effekt og en antiepileptisk/krampehæmmende effekt. 
Den angstdæmpende effekt kommer af, at diazepam øger effekten af GABA i hjernen, hvilket nedsætter den neuronale aktivitet. Den sederende virkning skyldes samme mekanisme og giver nedsat vågenhed og øget ro. Den antiepileptiske virkning opstår, fordi den øgede GABA-medierede hæmning dæmper den neurale aktivitet, som er ansvarlig for kramper.

B) Beskriv virkningsmekanismen for diazepam? 
Diazepam fungerer som en positiv allosterisk enhancer for GABAA-receptorer og binder til benzodiazepin-sitet på receptoren. Dette øger åbningsfrekvensen af Cl--kanaler og øger dermed effekten af GABA. Resultatet er en hyperpolariseret celle grundet den øgede Cl--influx, hvilket giver de ovennævnte virkninger.

C) Angiv 4 stofgrupper, der øger risiko for død ved samtidig dosering med diazepam?
4 stofgrupper, der øger risiko for død ved samtidig dosering med diazepam:
· Alkohol
· Opioider
· Antisykotika
· Anti-depressiva

Opgave 8 - Anti-koagulation (8 point)
A) Nævn 4 stoffer der hæmmer koagulationen og beskriv kort deres virkningsmekanisme 
Warfarin: Ikke en direkte antagonist, men hæmmer vitamin-K-epoxidreduktase og hæmmer derfor aktiveringen af k-vitamin afhængige koagulationsfaktorer. K-vitamin er essentielt for aktivering af koagulationsfaktorerne 2, 7, 9 og 10. Når disse ikke aktiveres, vil koagulationskaskaden hæmmes og koagulationen vil ikke finde sted.

Heparin: Er en intravenøs antikoagulent, der binder til og aktiverer antithrombin, som hæmmer aktiveringen af koagulationsfaktorerne 10 og 2a. Faktor 10 spalter normalt faktor 2 til faktor 2a, mens faktor 2a spalter fribrinogen til fibrin. Dermed hæmmes omdannelsen af fibrinogen til fibrin og blodets evne til at koagulere reduceres.

Acetylsalicylsyre: Hæmmer COX-1 enzymet irreversibelt og hæmmer derved dannelsen af  prostaglandiner og TXA2 (Tromboxan A2).  TxA2 er normalt prokoagulerende, og tiltrækker flere blodplader, aktiverer trombocytterne og fremmer blodpladeaggretion. Uden TxA2 opnås en blodfortyndende effekt, da trombocyt aktiveringen mindskes og koagulationskaskaden hæmmes. 

Clopidogrel: En ADP-receptor-antagonist, der binder irreversibelt til det aktive site af ADP-receptorer på blodpladerne, således at ADP ikke kan binde. Dette hæmmer dannelsen af glykoprotein IIA og glykoprotein IIB, der normalt krydsbinder fibrin i fibrinnetværket. På denne måde hæmmes koagulationskaskaden og der opnås øget blødningstendens ved at hæmme fibrinlinking. 
· (Chat: Warfarin og heparin hæmmer koagulationskaskaden (sekundær hæmostase), mens acetylsalicylsyre og clopidogrel hæmmer blodpladeaktivering (primær hæmostase. Samlet resulterer de i nedsat trombedannelse og dermed blodfortyndende effekt.) 

B) Hvilket odontologiske komplikationer kan der opstå som følge af aspirin og/eller clopidrogrel behandling og hvilke overvejelser bør man have herom?
Behandling med aspirin (asetylsalicylsyre) og/eller clopidogrel kan give øget blødningstendens pga. hæmning af blodpladefunktion. Dette kan føre til postoperative blødninger efter tandekstraktion eller kirurgi. Behandlingen bør ikke standses, da det øger risikoen for trombose, men i stedet bør man sikre lokal hæmostase. 

Opgave 9 – Glukokortikoider (6 point)
A) Beskriv virkningsmekanisme for glukokortikoider på receptor niveau 
Glukokortikoider er agonister på den intracellulære glukokortikoidreceptor, der findes i cytoplasma. Ved stimulering af disse receptorer, vil de aktiveres og ligand-receptor-komplekset translokeres ind i nukleus, hvor det påvirker gentranskription og genekspression. I nukleus øger komplekset transkriptionen af antiinflammatoriske gener og virker derved antiinflammatorisk og immunsupprimerende. Glukokortikoider reducerer også dannelsen af prostaglandiner, hvilket bidrager til deres analgetiske og antiinflammatoriske virkning. Dette sker ved, at glukokortikoider stimulerer syntesen af lipocortin, der hæmmer phospholipase A2. Phospholipase A2 omdanner normalt phospholipider til arachidonsyre, som omdannes videre til prostaglandiner og TxA2 af COX-enzymer. Ved at hæmme phospholipase A2, hæmmes den videre omdannelse til prostaglandiner, hvormed smerte hæmmes. 

B) Angiv bivirkninger ved langvarig brug af glukokortikoider p.o., som kan have betydning for behandling af patienten i tandlægestolen
Langvarig brug af glukokortikoider giver øget infektionsrisiko, GI-gener, forsinket sårheling, risiko for binyrebarkinsufficiens samt mundtørhed. Alle forhold som er vigtige at tage højde for ved tandbehandling.

Opgave 10 – Interaktioner (8 point)
A) Redegør for 2 farmakokinetiske og 2 farmakodynamiske mekanismer hvorved farmakologiske stoffer kan interagere?
Farmakokinetiske interaktionsmekanismer:
· Absorption: Et lægemiddel kan interagere med et andet lægemiddel og påvirke dets absorption. Et eksempel er indtagelsen af tetracyklin sammen med mælkeprodukter. Her vil calcium fra mælkeprodukter binde sig til tetracykliner og nedsætte dets absoprtion og dermed effekt. 
· Elimination: Et lægemiddel kan påvirke et andet lægemiddels renale udskillelse ved at påvirke pH i urinen. Fx vil svage syrer være ioniseret i et basisk miljø, mens svage baser vil være ioniseret i et surt miljø. Når et stof er ioniseret, vil dets reabsorption hæmmes og sekretionen øges. Fx vil der ved en høj ASA koncentration ses øget sekretion, når det fx indtages sammen med natriumbicarbonat.
· Metabolisme: Et lægemiddel kan hæmme eller stimulere et andet stofs nedbrydning i leveren. Hæmning af nedbrydningen vil medføre toksicitet, mens stimulation vil give nedsat effekt. 
Farmakodynamiske interaktionsmekanismer:
· Synergisk effekt: To lægemidler med samme virkning kan forstærke hinanden. Fx virker sulfanamider og trimetoprim begge bakteriostatiske, men i kombination virker de bakteriocide ved at hæmme to trin i folinsyresyntesen.
· Antagonistisk effekt: To lægemidler med modsat virkning kan modvirke hinanden på receptorniveau. Fx vil en interaktion mellem adrenalin (beta-agonist) og propranolol (beta-blokker) medføre nedsat bronkodilation, da propranolol hæmmer adrenalin effekten. 













Opgave 11 – Ordinationsret og bivirkninger (6 point)
Indiker 3 fejl i recepten til højre

· Dato og undskrift skal stå i det hvide felt med dato og underskrift. 
· Indikation på recepten mangler ved D.s.
· No. 4 x 5 tabletter giver 40 og ikke 50
· Udenfor Rp. skal der stå: Tabl. morfin, 10 mg
· Tandlæges navn mangler øvers på recepten



















Ordinær eksamen 2022
Opgave 1 – Farmakodynamik (10 point)
A) Hovedparten af lægemidler udøver deres virkning ved at modulere aktiviteten af receptor på cellens plasma-membran. Beskriv tre typer af sådanne receptorer, angiv et eksempel på hver af disse typer receptorer samt et lægemiddel som modulerer aktiviteten af den angivne receptor. 
Hovedparten af lægemidler virker ved at binde til phamakologiske targets på cellens overflade og enten aktivere (agonister) eller hæmme (antagonister) deres funktion. Den første type er ion-kanal receptorer, der virker ved at en ligand binder til receptoren/membranproteinet enten extracellulært eller intracellulært, hvorved denne ændrer konformation og tillader influx/efflux. Dette ændrer cellens membranpotentiale og dermes cellens excitabilitet. Et eksempel på sådan en receptor er GABAA, der ved aktivering fører til Cl–-influx. Benzodiazepiner modulerer aktiveteten af receptoren ved at binde allosterisk til den og øge dens åbningsfrekvens. 

En anden type receptor på cellens plasma-membran er G-protein-koblede-receptorer, der inddeles i en klasse A (kort N-terminal), klasse B (mellemlang N-terminal) og klasse C (lang N-terminal). Disse receptorer aktiverer intracellulære G-proteiner, der videreformidler signet via second messengeres intracellulært. Ved aktivering af G-proteiner aktiveres PLC, som omdanner PIP2 til IP3 og DAG. IP3 binder til ER og stimulerer åbning af Ca2+-kanaler og frigivelse af Ca2+. Et eksempel er de adrenerge receptorer, hvor B1 og 2 er Gs, alfa2 er Gi og alfa1 er Gq. Lægemidlet metoprolol er en selektiv B1-antagonist. 

En tredje type receptor er tyrosin-kinase receptorer, der intracellulært besidder tyrosiner og kinaser, som ved autofosfoylering fører til aktivering ved at receptorens kinase binder til og fosforylerer receptorens tyrosin. Et eksempel på en tyrosin-kinase receptor er insulinreceptoren, hvor lægemidlet insulin (agonist) binder og stimulerer den. 
· Ekstra: Endnu en receptor er Epidermal growth-hormon receptor, hvor lægemidlet cetuxinab er et antistof mod denne. (Mod coloncancer)

B) Beskriv og illustrer, hvordan man finder et lægemiddels (L’s) affinitet for en given receptor. Angiv hvorfor, det er ønskværdigt, at lægemidler har en høj affinitet. 
Affinitet beskriver, hvor stærkt et lægemiddel (L) binder til en given receptor. Man kan finde affiniteten ved at se på dissociationskonstanten KD, som er lig den ligandkoncentration, hvor 50% af receptorerne er bundet. Jo lavere KD, desto større affinitet. Man finder affiniteten ved at udføre et bindingsforsøg, hvor man tilsætter stigende koncentrationer af lægemiddel til et system med et kendt antal receptorer, fx mærket med radioaktivt ligand. Derefter måles, hvor meget ligand der er bundet (B) ved hver koncentration. Dette indsættes som punkt i et koordinatsystem hvor x-aksen angiver koncentration, og y-aksen angiver bindingsgrad fra 0-1 (%), så mængden af bundet ligand plottes som funktion af koncentrationen [L]. Man ønsker lægemidler med høj affinitet, så en lavere koncentration af lægemidlet kan opnå effekt og risikoen for off-target bivirkninger reduceres.
Stof A har lavere KD og har dermed højere affinitet for target end stof B. 

C) Beskriv og illustrer, hvordan dosis-respons kurven for adrenalin til en adrenerg receptor vil moduleres i tilstedeværelse af stigende koncentration af hhv et lægemidler som er en kompetitiv en non-kompetitiv antagonist, og angiv hvilke forhold der giver anledning til non-kompetitiv inhibition. 
Ved tilstedeværelsen af en kompetitiv reversibel antagonist vil dosis-respons kurven forskydes til højre men have samme hældning, da antagonisten konkurrerer med agonisten om binding til target. Forskydningen til højre repræsenterer et fald i affinitet, da det vil kræve en højere koncentration af ligander for at opnå tilsvarende virkning. Højere koncentration vil øge sandsynlighed for binding. 
Ved tilstedeværelsen af en kompetitiv irreversibel antagonist vil dosis-respons-kurven forskydes til højre og falde i efficacy. Dette skyldes, at antagonisten binder til det samme aktive site som agonisten, men binder irreversibelt, så receptoren inaktiveres permanent og ikke kan frigøre antagonisten igen. Efterhånden som antagonisten irreversibelt inaktiverer flere receptorer, vil færre funktionelle receptorer være tilgængelige og efficacy falder.
Ved tilstedeværelsen af en non-kompetitiv antagonist vil dosis-respons kurven afflades (lavere hældning), hvilket repræsenterer et fald i efficacy. Liganden vil nemlig her binde allosterisk til det aktive site, hvorved affiniteten ikke påvirkes, da agonisten stadig kan binde sig til receptorens aktive site. Dog opnås ikke respons, da antagonisten har inaktiveret receptoren. Derfor bliver kurven lavere.
Forhold der giver anledning til non-kompetitiv inhibition:
· Antagonist binder allosterisk og ændrer receptorens konformation, så agonisten ikke kan aktivere den
· Antagonisten binder irreversibelt og inaktiverer receptoren
[image: ]

D) Beskriv på baggrund af din tegning ovenfor, hvor stor farmakologisk virkning man vil få af hhv en kompetitiv og en non-kompetitiv inhibitor ved meget høje niveauer af adrenalin i kroppen.
En kompetitiv antagonist vil have lille virkning, da adrenalin nemt kan udkonkurrere antagonisten og ikke muliggøre binding til adrenerge receptorer, hvorved den maksimale effekt stadig kan opnås. En non-kompetitiv antagonist vil derimod binde kovalent ved hver mulighed og fuldstændig hæmme/inaktivere target fra et allosterisk site, hvilket vil sænke virkningen af adrenalin. 

Opgave 2 – Farmakokinetik (10 point) 
Nedenfor er vist plasmakoncentrationens forløb for to lægemidler A og B efter p.o. administration. De to lægemidler er kemisk set ens bortset fra at lægemiddel B er en svag syre

A) Redegør for, hvordan denne kemiske ændring kan give anledning til de observerede ændringer i farmakokinetik? 
Peroral administration af lægemidler afhænger af forskellige faktorer, herunder lægemidlets pH og dermed hvor stor en del af stoffet der er ioniseret eller ej. I dette tilfælde er lægemiddel B en svag syre og grafen ovenover visere en hurtigere absorption og højere plasmakoncentration for denne. Samtidig ses også en hurtigere elimination af lægemidel B, da plasmakoncentrationen falder stærkt efter kort tid. Modsat her ses lægemiddel A, der opnår maksimal plasmakoncentration og dermed absorption kort tid efter lægemiddel B. Årsagen til dette er, at lægemiddel B er en svag syre, der vil forblive uioniseret i ventriklens sure miljø og dermed absorberes hurtigere. I nyrerne vil den svage syre i den alkaliske/basiske urin blive mere ioniserede og dermed udskilldes hurtigere. Således antydes det, at lægemidel A sandsynligvis er mere basisk/neutral, da den i ventriklen vil blive ioniseret og give langsommere absorption og absorberes måske først i tyndtarmens basiske miljø (langsommere stigning).





B) De to stoffer er antihypertensive lægemidler og skal gives ved gentagen administration. Beskriv med udgangspunkt i van Rossum’s formel og udsvingsformlen, hvordan den kemiske ændring fra stof A til stof B vil påvirke administrationsinterval og udsving i plasmakoncentrationen? 

Chat: Stof B har hurtigere absorption (↑F), hurtigere elimination (↓t½) og lavere fordelingsvolumen (↓Vd) end stof A. Ifølge van Rossum’s formel vil Css stige med høj F og lav Vd, men falde med kort t½. Den kortere halveringstid betyder, at lægemidlet elimineres hurtigere, hvilket øger udsvinget i plasmakoncentration og kræver et kortere administrationsinterval (τ) for at opretholde steady state. Stof A vil derimod have mindre udsving og kunne doseres sjældnere.

C) Det oplyses, at en given patient i antihypertensiv behandling med stof B drikker 2-3L Cola om dagen. Phosphorsyren i Cola udskilles renalt og vil påvirke urinens pH. Illustrer og redegør for, hvordan det høje indtag af Cola kunne påvirke stoffets farmakokinetik? 
Lægemiddel B er en svag syre og udskillelsen afhænger af urinens pH. Phosphorsyren gør tubulærvæsken sur, således at stof B ikke være ioniseret i lige så høj grad længere og derfor ville kunne reabsorberes i nyretubuli. Herved falder eliminationen og halveringstiden forlænges. Dette kan medføre stigning i plasmakoncentrationen og risiko for akkumulation af lægemidlet ved fortsat behandling. 

D) Vurder, om det kunne være hensigtsmæssigt at skifte til stof A?
Hvis patienten ikke vil reducere sit høje daglige cola-indtag, vil det være mere hensigsmæssigt af skifte til stof A. Man kunne nemlig forestille sig, at halveringstiden for stof B bliver længere end stof A. Desuden er stof A mindre følsom overfor urinens pH. 

Opgave 3 – Antibiotika/antiviral terapi (10 point) 
Din patient skal have foretaget et større kirurgisk indgreb i mundhulen og har en hjerteklapprotese. Derfor skal der gives forebyggende behandling mod hjerteklapbetændelse (endocarditis). Retningslinjerne foreskriver, at du skal give amoxicillin (2 g, tbl.) en time før indgrebet. 
A) Angiv, hvilken type antibiotika er amoxicillin? 
Amoxicillin er et bredspektret beta-laktam/penicillin, der hæmmer cellevægssyntesen af bakterier. 

B) Beskriv, hvilket forhold hos patienten, skal du være særligt opmærksom på før antibiotikabehandlingen? 
Jeg skal være særligt opmærksom på, om patienten har penicillinallergi. I tilfælde af penicillinallergi er amoxicillin kontraindiceret.

C) Efter en måned ser du patienten igen, som nu har fået hvide belægning i mundhulen og fortæller om en konstant metalagtig smag. Du mistænker mundsvamp. Angiv, hvilket stof kan dette behandles med? 
Mundsvamp kan behandles med antimykotiske stoffer såsom nystatin, miconazol eller fluconazol

D) Redegør for virkningsmekanismerne for to klasser af antimykotika? 
Nystatin virker fungicidt og tilhører klassen af polyener. Det betyder at den både har en hydrofil og en hydrofob del, så den indkorporeres i cellemembranen med huller til følge. Polyener er en cellemembranhæmmer og virker ved at binde til ergosterol i svampens cellemembran. Dette vil inducere huller/porer i membranen og den ødelægges hermed. 

Fluconazol virker fungistattisk og er et azol. Det hæmmer ergosterolsyntesen ved at hæmme enzymet lanosterol-14-alfa-demethylase, der resulterer i at omdannelsen af lanosterol til ergosterol hæmmes. Uden ergosterol kan cellemembranen ikke dannes optimalt og den svækkes. 

Opgave 4 - Smertebehandling og bivirkninger (10 point) 
A) Opioider er normalt de mest effektive midler til behandling af smerter, men det er mindre effektivt mod smerter i tænder og mundregionen. Hvorfor? 
Tænder samt mundregionen innerveres sensorisk af nervus trigeminus (5. kranienerve), der synapser i sin egne nuclei i hjernestammen, mens opioider virker på my-, delta- og kappa-receptorer der synapser i baghornet.  
ELLER 
Smerter i mundregionen er ofte inflammatoriske (fx pulpitis, pericoronitis), hvor prostaglandiner, der sensibiliserer nociceptorer i det perifere væv, driver smerten.
Her virker NSAID langt bedre ved at hæmme COX-enzymet og reducere prostaglandinsyntese og derved fjerne den perifere smertekilde. Opioder virker derimod primært centralt i CNS og påvirker ikke prostaglandinproduktion, hvorfor deres virkning primært er ved smerter i områder, der innerveres af spinalnerverne og har mindre effekt på perifære smerter. 

B) En anden stofgruppe, der bruges som alternativ til opioiderne er non-steroide anitiinflammatoriske stoffer (NSAIDs) og paracetamol. Beskriv virkningsmekanismen bag deres analgetiske effekt. 
NSAID og paracetamol virker begge ved at hæmme cyclooxogenaser (COX1/2-enzymer) reversibelt, hvis funktion er at omdanne arachidonsyre til prostaglandiner. Nedsat prostaglandinsyntese i perifære væv nedsætter sensibilisering af nociceptorer, hvorved det kræver stærkere stimuli at aktivere smertefibrene. Paracetamol betragtes som en svag-COX-hæmmer og virker primært i CNS. Både NSAID’s og paracetamols analgetiske effekt benyttes meget indenfor odontologien, da de har analgetisk virkning i perifære væv såsom i tænder og mundregionen. 

C) Nævn den alvorligste bivirkning ved NSAIDs. Hvad er den fysiologiske mekanisme, der ligger til grund for den bivirkning? 
Den alvorliste bivirkning ved NSAID er gastrointestinal blødning og mavesår (ASA er øget blødningstendens). Hæmning af COX-1 medfører nedsat prostaglandin E2 (PGE2) i ventriklen, hvilket yderligere fører til mindre mucus og bicarbonat, lavere blodflow til slimhinde og øget sårbarhed for syrer. Dette fører så til øget blødning og mavesår.

D) En overdosis paracetamol kan være letal. Hvorfor?
En overdosis af paracetamol kan være letal, fordi leveren kun kan omsætte en begrænset mængde sikkert. En overdosis klassiceres ved at indtage mere end 4000mg pr. døgn. Paracetamol omdannes normalt til ikke-toksiske stoffer via enzymet gluthation i leveren. Ved en overdosis, vil enzymet blive opbrugt, således paracetamol ikke kan omdannes til ikke-toksiske stoffer. Derimod omdannes det kun til toksiske stoffer som har en skadelig effekt på leveren. En antidote kan være N-acetylcystein, som er et prodrug, som omdannes til cystein. Glutation dannes nemlig ud fra cystein, og dette vil derved øge glutation syntesen således paracetamol kan omdannes til ikke-toksiske stoffer.

Opgave 5 – Autonome Nervesystem (6 point) 
En gartner indbringes til skadestue i bevidstløs tilstand med profus spytsekretion, miosis, diare og subkutane muskelfascikulationer. 
A) Beskriv, hvilken forgiftning er sandsynligvis er tale om, og hvilken farmakologisk behandling kan i så fald anvendes? 
Symptomerne miosis, profus spytsekretion, diarre og muskelfascikulationer tyder på, at der sandsynligvis er tale om organofosfat forgiftning. Organofosfater ses typisk i pesticider og insektmidler. De hæmmer irreversibelt acetylcholinesterase, hvilket resulterer i øget acetylcholinkoncentration i synapsen. Dette fører til de beskrevne symptomer. Behandling kan ske via to former for antagonist-behandlinger. Først og fremmes kan atropin anvendes, som er en Ach-receptor kompetitiv antagonist.

B) Beskriv neostigmins virkningsmekanisme og anvendelse? 
Neostigmin er en reversibel Ach-esterase-hæmmer. Ach-esterase nedbryder normalt  Ach til cholin og acetat i synapsekøften, hvorefter det genoptages i præsynapsen. Ved hæmning af dette enzym, øges koncentrationen af acetylcholin i synapsen, hvormed nikotine receptorer stimuleres og der sker muskelkontraktion. Neostigmin anvendes bl.a. til behandling af den autoimmune sygdom, myasthenia gravis. Ved at forøge koncentrationen af Ach ved neuromuskulære endeplader, sker der forøget kontraktion af muskler. Desuden kan det anvendes ved postoperativ ileus og urinretention pga. stimuleret parasympatisk aktivitet.

C) Beskriv hvorfor neostigmin, der er en kvaternær amin, og ikke fysostigmin, der er en tertiær amin, anvendes ved behandling af myastenia gravis. Begge stoffer har samme virkningsmekanisme?
Neostigmin er en kvarternær amin, dvs. den er ladet og krydser dermed ikke blod-hjerne-barrieren og virker kun perifert ved den neuromuskulære endeplade. Fysostigmin er en tertiær amin, den er ladet og krydser let blod-hjerne-barrieren, som kan give markente CNS-bivirkninger.

Opgave 6: Hjerte/Kar (6 point) 
A) Angiv 4 anti-hypertensive lægemidler og beskriv deres virkningsmekanisme.
· Alfa1-antagonister/blokker: Blokerer noradrenalins virkning på den postsynaptiske alfa1-receptor i glat muskulatur i arterioler og venoler. Normalt fører aktivering af alfa1-receptor til vasokonstriktion gennem aktivering PLC og øget intracullære calciumkoncentration, så en blokade medfører derfor vasodilation. 
· Beta-antagonister: Hæmmer/blokerer beta-receptorer i hjertet, der nedsætter hjertets kontraktion samt hæmmer reninfrigivelsen i nyrerne. 
· Calciumantagonister/kanalblokker: Hæmmer/blokerer L-type calcium kanaler i hjertet, hvorved den intracellulære calciumkoncentration falder. Dette medføre mindre kontraktion af den glatte muskulatur i arteriolerne i hjertet.
· ACE hæmmer (fx enalapril): Hæmmer enzymet ACE, der normalt omdanner angiotensin 1 til angiotensin 2. Angiotensin 2 medfører vasokontraktion og en hæmning af denne medfører vasodilation. 

Opgave 7 – Lunger (6 point) 
A) Angiv et lægemiddel, der anvendes til profylaktisk behandling af astma, og et der anvendes til behandling af akut anfald? 
Den langtidsvirkende beta2-agonist salmeterol anvendes til profylaktisk behandling af astma, mens den kortidsvirkende beta2-agonist terbutalin anvendes til behandling af akut anfald. 

B) Theophyllin kan gives som tillæg (”add on”) i behandlingen af middelsvær astma. Beskriv hvilket protein theophyllin påvirker og hvorledes? 
Theophyllin hæmmer phosphodiesterase (PDE), der normalt nedbryder cAMP. 

C) Angiv minimum en af theophyllins fysiologiske virkningsmekanismer, der modvirker astmatiske anfald.
Ved hæmning af PDE stiger koncentrationen af cAMP, da det ikke omdannes til AMP. Den øgede cAMP resulterer bl.a. i bronkodilation. 

D) Angiv minimum et forhold, som tandlægen skal være opmærksom på, hvis patienten tager theophyllin? 
Hvis patienten tager theophyllin, skal man være særligt opmærksom på at det har et smalt terapeutisk indeks. Dette betyder, at små dosisændringer eller interaktioner kan give toksicitet og kan således resultere i påvirkning af koncentrationen af theophyllin. Interaktion med især makrolid-antibiotika og fluorquinoloner skal der være særligt opmærksom på, da det kan øge theophyllin-niveauet og give toksicitet. 

ELLER:
Hvis patienten tager theophyllin, skal man være særligt opmærksom på at administrere andre lægemidler til patienten. Dette skyldes, at theophyllin har et snævert terapeutisk indeks, og interaktioner med andre lægemidler kan således resultere i påvirkning af koncentrationen af theophyllin. 

Opgave 8 – Interaktioner (8 point) 
A) Redegør for, hvad on target og off target bivirkninger er. 
On-target bivirkninger opstår, når lægemidlet binder til de receptorer, den var tiltænkt at binde til. On-target bivirkninger opstår således på samme target, som lægemidlet er beregnet til at påvirke, hvorved disse bivirkninger er mildere end off-target. Eksempel på on-target bivirkninger kan være beta-blokkere (en type antihypertensiva), som binder til beta1-adrenerge receptorer på hjertet og kan give hypotension ved for høj dosis.
Off-target bivirkninger opstår, når lægemidlet binder til et andet target end dem den var tiltænkt af binde. Off-target bivirkninger opstår således på andre receptorer end de ønskede, hvilket skyldes at lægemidlet her ikke har lige så høj affinitet for en receptor, så den kan binde til andre receptorer også. Disser bivirkninger er ofte mere alvorlige, mindre forudsigelige og ikke nødvendigvis dosisafhængige. Eksempel herpå er amitriptolin (Tricyklisk antidepressiva), der primært virker ved at hæmme genoptagelsen af serotonin og noradrenalin (on-target), men  binder også til acethylcholin receptorer (mundtørhed), adrenerge receptorer (svimmel, sløv) og histamin receptorer (vægtøgning).    

B) Lægemiddelinteraktioner kan medføre at et lægemiddel, som er givet i den behandlende dosis, kommer op på en plasmadosis, der kan give toksiske effekter eller bivirkninger. Beskriv to typer af interaktioner, der kan medføre øget plasmakoncentration for et lægemiddel. 
To typer af interaktioner, der kan medføre øget plasmakoncentration for et lægemiddel er nedsat elimination og øget absorption.
En nedsat elimination skyldes fx at et lægemiddel hæmmer de enzymer, der normalt metaboliserer stoffet (såsom hæmning af CYP-enzymer), hvormed metabolismen af andre lægemidler der omdannes via samme CYP’er reduceres. Således vil nedbrydningen gå langsommere, plasmakoncentrationen stiger og der vil være øget risiko for toxcititet. Et eksempel er erythromycin, der hæmmer CYP, hvilket fører til øget koncentration af lægemidler som theophyllin, warfarin, opioider. Desuden kan nedsat elimination skyldes nedsat renal sekretion. Dette ses fx ved tilfælde af, at det ene lægemiddel resulterer i en mere sur pH i urinen, mens at det andet lægemiddel er en svag syre. Den svage syre vil således forblive på uladet form, hvorved lægemidlet nemt kan reabsorberes igen og derved ikke bliver udskilt via urinen. 
En øget absorption kan skyldes, at et lægemiddel inhiberer P-glykoprotein i cellerne i mave-tarmkanalen, således at et peroralt-administreret lægemiddel absorberes mere end normalt. P-glykoproteinet er et protein, der normalt pumper lægemidler ud af cellerne igen, således at eksempelvis lægemidler absorberet i enterocytterne i tarmslimhinden bliver transporteret tilbage i tarmlumen igen. Hvis denne funktion er inhiberet grundet interaktion med et andet lægemiddel, forårsager dette, at der ikke sker denne udpumpning tilbage i tarmlumen, og derved forårsager dette en øget absorption og som følge heraf en øget plasmakoncentration. Både nedsat metabolisme og nedsat renal sekretion kan resultere i en øget plasmakoncentration. 

C) Er der i spørgsmål B tale om farmakodynamiske eller farmakokinetiske interaktioner?
Der er tale om farmakokinetiske interaktioner, da ændring i plasmakoncentration altid skyldes ændringer i absorption, distribution, metabolisme og elimination. 

Opgave 9 – Ordinationsret og bivirkninger (5 point) 
Aktivt kul er en vigtig del af behandlingen af den forgiftede patient. Hvilke(t) af følgende udsagn er korrekt(e)? 
1. Aktivt kul binder til ethanol? 
2. Aktivt kul binder til paracetamol? 
3. Aspiration til lungerne er en alvorlig komplikation til indgift af aktivt kul? 
4. Lithium og jern binder ikke til aktivt kul? 
5. Aktivt kul virker også ved parenterale forgiftninger?
Udsagn 2, 3 og 4 er korrekte

Opgave 10 – Recept (5 Point)

Reeksamen 2021 EKSTRA OPGAVER (Kun ikke tidligere besvaret opgaver)
Opgave 9 – Hjerte kredsløb (6 point)
A. Beskriv virkningsmekanismen for Digoxin. 
Digoxin gives bl.a. ved hjertesvigt, tilhører stofgruppen af hjerteglykosider og virker ved at hæmme natrium/kalium-pumpen (Na/K-ATPase) på hjertemuskelcellernes membran. Når digoxin hæmmer pumpen, vil den intracellulære koncentration af natrium stige. Den øgede natriumkoncentration intracellulært hæmmer Na+/Ca2+-exchanger, hvilket yderligere medfører øget calciumkoncentration intracellulært. Den øgede calciumkoncentration i hjertemuskelcellen stimulerer muskelkontraktion og der opnås en øget hjertekontraktilitet. 
[image: ](Forelæsningsslide)

B. Angiv bivirkninger ved behandling med Digoxin. 
Arytmier (specielt ved for høj dosering), bradykardy, AV-blok og øget ventrikel automaticitet (pga. øget intracellulært Ca²⁺ > risiko for ektopiske impulser). GI-gener

C. Hvad kan problemet være ved Digoxin behandling hos patienter med nedsat nyrefunktion?
Problemet ved digoxin behandling hos patienter med nedsat nyrefunktion kan være at digoxin udskilles renalt, så patienter med nedsat nyrefunktion vil få ophobning af digoxin i plasma, øget risiko for toksicitet og større risiko for arytmier.


Ordinær eksamen 2021 EKSTRA OPGAVER (Kun ikke tidligere besvaret opgaver)
Opgave 3 – Antibiotika/antiviral terapi (10 point)
A. Du ønsker at behandle en rodabsces med kirurgi og antibiotika. Initialt ordinerer du pencillin V, men effekten er ikke som ønsket og efter 4 dage beslutter du at tillægge metronidazol for at give bedre dækning overfor anerobe bakterier. Beskriv hvordan penicillin V og metronidazol elimineres. 
Penicilin V udskilles renalt via glomerulær filtration og aktiv tubulær sekretion, mens metronidazol metaboliseres i leveren og udskilles renalt og i galden. 

B. Patienten har netop fået strålebehandling på grund af en hoved-hals cancer. Det gør derfor ondt, når patienten synker. Hun forespørger om hun kan få metronidazol som stikpiller/suppositorier rektalt. Hvad svarer du? 
Jeg svarer ja, patienten kan få metronidazol som stikpiller. 

C. Beskriv mindst tre mekanismer, hvormed antibiotika-resistens udvikles.
Bakteriers resistensmekanismer:
· Enzymatisk ødelæggelse af antibiotikum: Nogle bakterier danner beta-laktamase/penicillinase, der nedbryder penicilliner hvorved penicillin ikke kan udøve sin virkning på transpeptidasen.
· Øget borttransport fra bakterien: Nogle bakterier øger produktionen af effluxpumper, der hurtigt pumper antibiotikum ud inden de når at have en effekt.
· Ændret angrebspunkt i bakterien: Nogle bakterier kan få mutationer i deres penicillin-bindende-receptorer, der ændrer dets form hvormed penicillin ikke længere kan binde.  

Opgave 6  –  Hjerte/Kar (6 point)
A. Beskriv Angiotensin Konverterende Enzym hæmmeres (ACE-hæmmere) virkningsmekanisme. 
Angiotensin Konverterende Enzym hæmmere hæmmer  enzymet ACE, der normalt omdanner angiotensin 1 til angiotensin 2. Angiotensin 2 medfører vasokontraktion og en hæmning af denne medfører vasodilation. 

B. Hvilke bivirkninger har ACE hæmmere? 
Ved ACE-hæmning kan der opstå tør hosten, da ACE normalt nedbryder bradykanin (et protein i luftvejene) og hvis dette ophobes i halsen kan det give tør hoste.
ACE hæmning kan også medføre hypotension/svimmelhed pga. vasodilation. 

C. Hvad er virkningsmekanismen for Statiner 
Statiner er en HMG-CoA-reduktase-inhibitor, der hæmmer kolesterolsyntesen i leveren og kompenserer for dette ved at øge antallet af LDL-receptorer så mere LDL fjernes fra blodet. Dette øger clearance af LDL fra blodet og sænker plasmacholesterol. 

Ved normale forhold vil HMG-CoA nemlig binde til HMG-coA-reduktase og stimulere dannelsen af mevolansyre, som er et forstadie til kolesterol. 

Opgave 7 – Hormoner (8 point)
A. Redegør for virkningsmekanismen for p-piller (kombinations p-pille) 
Kombinations P-pille er en kombination af hormonerne gestagen (progesteron) og østrogen. Konstant høj østrogenkoncentration giver negativ feedback til hypofysen, hvorved FSH-sekretionen hæmmes og den ovarielle follikel udvikles ikke, så der modnes ikke ægceller. Konstant høj gestagenkoncentration vil hæmme LH-sekretion via negativ feedback, hvorved LH-stigning forhindres, ovulation udebliver og der sker ingen ægløsning. Desuden ændrer gestagen cevikalslimen, så sædcellerne ikke kan passere cervix i lige så høj grad. Østrogen og gestagen ændrer begge endometriet, så i tilfælde af befrugtning, kan ægget ikke implanteres. 

B. Angiv hvilken sygdom der behandles med lægemidlet metformin samt beskriv virkningsmekanismen. 
Metformin anvendes til behandling af diabetes type II og virker ved at sænke blodsukkeret uden at øge insulinsekretion. Dette sker ved at metformin hæmmer glukeonegenesen i leveren og øger transporten til og dermed glukoseoptaget i perifære væv. 

C. Beskriv virkningsmekanismen for bisfosfonater samt angiv administrationsformen.
Bisfosfonater hæmmer knoglenedbrydning ved at hæmme osteoklast aktiviteten og kan ske via 2 forskellige mekanismer. Bisfosfonater findes nemlig i to hovedgrupper; simple (ikke-nitrogenholdige) og nitrogenholdige, der virker forskelligt. Simple bisfosfonater optages i osteoklasterne, når disse resorberer knogle. I osteoklasten vil de omdannes til toksiske ATP-analoger, der vil ophobes i cellen og medføre apoptose. Effekten af disse er, at osteoklaster dør hurtigere og knogleresorption falder markant. 
De nitrogenholdige bisfosfonater optages også i osteoklaster under resorption, men de hæmmer enzymet farnisyl-dephosphat-syntase (FPP-synthase), der står for dannelsen af proteiner, som er vigtige for osteoklasters cytoskelet-struktur, membranstabilitet og bevægelighed. Ved hæmning af FPP-synthase vil osteoklaster således blive funktionelt lammede, resorptionen stopper og osteoklasterne undergår apoptose. 

Opgave 10 – Recept (5 Point)
Din patient har en absces du vil behandle med Dalacin (clindamycin) 300 mg 3 x dagligt i 3 dage. Skriv en recept til patienten (på næste side), som angiveligt har normal nyrefunktion. 

NB! Da den viste recept er en billede fil, har du ikke mulighed for at udfylde/skrive i recepten. Du skal derfor beskrive med henvisning til receptens felter, hvordan recepten skal se ud.

Øverst: 
· Tandlægens fulde navn, adresse, postnummer og by

Sikrede:
· Patientens CPR-nummer
· Patientens fulde navn
· Patientens adresse
· Patientens postnummer og by

Ordination:
· Rp: Tabl. Dalacin 300 mg
· No: 9
· Ds. 1 tabl. 3 gange dagligt i 3 dage til behandling af absces

Dato og underskrift:
· Dagsdato xxxxxx, tandlægens underskrift.

